
NATALIS COMITIS 
PRIAPUS. 

Priapus, quem hortorum deum esse antiqui crediderunt, e quibus parentibus ortus fuerit 
non convenit inter scriptores: si quidem alii Naiadis nymphae ac Dionysi filium fuisse 
tradiderunt, ut ait Strabo, lib. 13. Alii non Naiadis, sed Chiones fuisse dicunt. Hunc natum 
fuisse in Lampsaco, ibi que civitatem sui nominis condidisse memorant. Apollonius 
Venerem cum Baccho congressam fuisse scribit: deinde quum is ad Indicam expeditionem 
exivisset, cum Adonide saepius congressa, Priapum concepit. Cum vero Dionysus 
reverteretur, illi obviam cum corona processit, illum que coronans sequi quidem noluit, 
quia puderet, quod nupsisset: at in Lampsacum recedens ibi parere decrevit. Tum Juno 
capta zelotypia, simulans se opem ferre, manu venefica uterum attigit, fecit que puerum 
deformem, et prae caeteris incredibilem membri pudendi magnitudinem habentem pareret, 
quem Priapum nominavit. Id cum vidisset Venus, noluit illum capere ob membri 
magnitudinem, sed in Lampsaco, urbe maris Hellesponti, reliquit. Hujus deformitatem ita 
complexus est Archias in his carminibus: 

Littora parvus ego hic habito saxosa Priapus, 

nulla que cum mergis bella cruenta gero. 

Distortus vultus, pes nullus: falce dolando 

piscator talem finxerit, aut melius. 

Deinde, cum adolevisset, pergratus que foret Lampsacenis mulieribus, Lampsacenorum 
decreto, ex agro Lampsaceno exulavit. 

Fabulati sunt antiqui Lotidem nympham, Priapi libidinem fugientem, in Loton fuisse 
mutatam. 

Memoriae prodidit Eusebius, in libro de falsa religione, Priapum aliquando cum uno ex 
illis asellis, qui Bacchum in Indicam expeditionem proficiscentem trans quemdam fluvium 
transvexere, de membri magnitudine decertasse, (fuit autem tantum Asellorum beneficium 
creditum, ut illi sint idcirco inter sydera relati, et alteri eorum concessum est, ut loqui 
posset) qui cum victus fuisset, victorem, ob invidiam, occidit. Mansit deinde ea 
consuetudo in sacris, ut asinus Priapo, tanquam invisum et invidiosum animal, 
immolaretur. 

Scripsit Ovidius libro 1 fastorum, per solemnitatem matris deorum, ad quam omnes dii 
convenerant, post epulas lautissimas, Priapum fuisse pudicitiae Vestae insidiatum. Nam 
cum dii caeteri lusibus indulgerent, Vesta que in molli herba somnum caperet, ab asino 
Sileni excitata fuit, ne vim Priapi pateretur: tum vero deterritus fuit ab incaeptis Priapus, 
omnes que conciderunt insidiae, et asinus ex eo tempore Priapo mactatus fuit in sacrificiis. 

Memoriae proditum est ab antiquis rerum Aegyptiarum scriptoribus, quod Titanes 
insidiati Osiridi illum trucidarunt, atque partem suam quisque clam e domo abstulemnt: 
sola autem pudenda in fluvium projecerunt, cum nemo vellet illa auferre. Isim resumpsisse 
membra de captis Titanibus memorant, hominem que formasse, ac dedisse sacerdotibus 



sepeliendum. Solum virile membrum non potuisse inveniri, quod imperatum est tanquam 
deum coli, quod non modo divinos honores ita fuit consecutum, sed etiam custodem 
hortorum ac vinearum et omnium fructiferarum arborum putarunt, ultorem que ac 
vindicem fascinantium. 

Fuit portus Priapi nomine prope Dardaniam, et urbs ad mare sita, quibus in locis eximie 
Priapus colebatur. 

Fuerunt qui memoriae prodiderint Priapum fuisse virum Lampsacenum, qui, cum 
haberet ingens instrumentum et facile paratum plantandis civibus, gratissimus fuerit 
mulieribus Lampsacenis. Ea causa postmodo fuisse dicitur, ut Lampsacenorum omnium 
caeterorum invidiam in se converterit, ac demum ejectus fuerit ex ipsa insula. At illud 
facinus aegerrime ferentibus mulieribus, et pro se deos precantibus, cum post nonnullis 
interjectis temporibus Lampsacenos gravissimus pudendorum membrorum morbus 
invasisset, Dodonaeum oraculum adeuntes percunctati sunt, an ullum esset ejus morbi 
remedium. His responsum est morbum non prius cessaturum, quam Priapum in patriam 
revocassent: quod cum fecissent, templa et sacrificia illi statuerunt, Priapum que hortorum 
deum esse decreverunt. 

Atque tot sunt de Priapo ab antiquis memoriae prodita. Priapus Naiadis et Dionysi filius 
dicitur, quia pro semine rerum naturalium capitur. Dionysus enim sol est, aut calor, at Nais 
humor, ut dictum est, e quibus semina concipiuntur rerum naturalium. Quidam Chiones 
filium putarunt, quia album sit, et lacti vel nivi simile rerum prope omnium semen: nam 
Graeci chiona nivem vocarunt. Qui Veneris et Adonidis filium esse crediderunt, in idem 
denique relabuntur, solis que differunt nominibus. Alii Priapum Bacchi ac Veneris filium 
fuisse crediderunt, quia vinum propter calorem excitet libidinem, ac deum putarunt 
Lampsaci ob fertilitatem et bonitatem vinorum, quae ibi nascerentur. Illius imago sinistra 
manu mentulam, dextra falcem tenebat, quod omnium nascentium temporis certi et cuique 
concessi certa sit meta, qua vitam abscindi necesse est. Fuerunt tamen nonnulli, qui 
Priapum nullum esse alium quam Pana putaverint. Verum vel nominis ipsius etymologia 
indicat Priapum esse semen. Quod Venus ipsum ob deformitatem in Lampsaco reliquit, 
nihil aliud significat, nisi res multas naturae esse necessarias, quas tamen ob turpitudinem 
natura occultavit: sic pudenda hominum villis occultantur, et sunt in parte corporis 
occultiore: sic anum modo intra nates occuluit, modo sub caudarum integumento locavit, 
modo ita fecit occultum, ut in nonnullis eum dignoscere haud facile sit, ut in piscibus 
modo non apparet omnino, ut in genere conchyliorum, et testa intectorum. Nam cum 
deformia sint, et ab ipsa natura consulto abscondita illa membra, tum turpia sunt illorum 
officia, quamvis necessaria. Idcirco et nos aliquando rei venereae obscoenitatem ita breviter 
expressimus: 

Nil amor est aliud, Veneris quam parva voluptas, 

quae simul expleta est, inficit ora rubor. 

Deformis igitur et obscoenus Priapus jure optimo fingitur, quia turpis est illa naturae 
actio: et quam nemo prorsus appeteret, nisi illam caeca suavitate natura respersisset. 

Myihologi/e lib. V. Cap. XV. 



PARS PRIOR. 


PRIAPEIA 

VETERUM. 


JOSEPHUS SCALIGER. 

Scripserunt hujus argumenti poematia plures veterum, Catullus, Tibullus, Ovidius, 
Petronius Arbiter, alii. Itaque ex eorum epigrammatis totus hic liber concinnatus est, et 
conflatus ab eo qui epigramma illud libro praeposuit: Carminis incompti, etc. Argumentum 
varium est: modo enim vel poeta, vel puella, vel viator, vel villicus Priapum adloquitur. 
Interdum ipse Priapus furibus masculini et foeminini sexus stuprum suadet, vel minatur. 
Sortem suam miseratur de tentigine sua, de furibus, de puellis lascivis super inguina Priapi 
de nocte molentibus conqueritur, et alia plurima, etc. 


AD LECTOREM. 

Carminis incompti lusus lecture procaces, 
conveniens Tatio pone supercilium. 

Non soror hoc habitat Phoebi, non Vesta sacello, 
nec quce de patrio vertice nata Dea est: 

sed ruber hortorum custos, membrosior oequo, 
qui tectum nullis vestibus inguen habet. 

Aut igitur tunicam parti praetende tegendae, 
aut quibus hanc oculis adspicis, ista lege. 


CARMEN I. 

AD PRIAPUM. 


Ludens haec ego teste te, Priape, 
horto carmina digna, non libello, 



scripsi non nimium laboriose. 

Nec Musas tamen, ut solent Poetae 
ad non virgineum locum vocavi. 
Nam sensus mihi cor que defuisset, 
castas, Pieridum chorum, sorores 
auso ducere mentulam ad Priapi. 
Ergo, quidquid id est, quod otiosus 
templi parietibus tui notavi, 
in partem accipias bonam rogamus. 


II. 

PRIAPUS. 

Obscure poteram tibi dicere, da mihi, quod tu 
des licet assidue, nil tamen inde perit. 

Da mihi quod cupies frustra dare forsitan olim, 
cum tenet obsessas invida barba genas: 
quod que Jovi dederat, qui raptus ab alite sacra, 
miscet amatori pocula grata suo: 
quod virgo prima cupido dat nocte marito, 
dum timet alterius vulnus inepta loci. 
Simplicius multo est, da paedicare, latine 

dicere, quid faciam? Crassa Minerva mea est. 


III. 

AD PRIAPUM. 


Obscoenis rigido Deo tabellas 
ducens ex Elephantidos libellis 
dat donum Lalage, rogat que tentes, 
si pictas opus edat ad figuras. 





IV. 

DE PRIAPO. 

Quam puero legem fertur dixisse Priapus, 
versibus hic infra scripta duobus erit: 
quod meus hortus habet, sumas impune licebit, 
si dederit nobis quod tuus hortus habet. 


V. 

PRIAPUS. 


Quod sum ligneus, ut vides, Priapus, 
et falx lignea, ligneus que penis, 
prendam te tamen, et tenebo prensam: 
totam que hanc sine fraude, quantacumque est, 
tormento cithara que tensiorem, 
ad costam tibi septimam recondam. 


VI. 

PRIAPUS. 

Cum loquor, una mihi peccatur littera, nam PR^E, 
P^E dico semper, blaesa que lingua mihi est. 


VII. 

PRIAPUS. 


Matronae, procul hinc abite, castae: 
turpe est vos legere impudica verba. 
Non assis faciunt: eunt que recta: 





nimirum sapiunt, vident que magnam 
matronae quoque mentulam libenter. 


VIII. 

PRIAPUS. 

Cur obscoena mihi pars sit sine veste requiris: 

quaero, tegat nullus cur sua signa deus? 

Fulmen habet mundi dominus, tenet illud aperte: 

nec datur aequoreo fuscina tecta Deo. 

Nec Mavors illum, per quem valet, occulit ensem. 

Nec latet in tepido Palladis hasta sinu. 

Num pudet auratas Phoebum portare sagittas? 

Clam ve solet pharetram ferre Diana suam? 
Num tegit Alcides nodosae robora clavae? 

Sub tunica virgam num Deus Ales habet? 

Quis Bacchum gracili vestem praetendere thyrso? 

Quis te celata cum face vidit, Amor? 

Nec mihi sit crimen, quod mentula semper aperta est; 
hoc mihi si telum desit, inermis ero. 


IX. 

PRIAPUS. 


Insulsissima, quid, puella, rides? 
Non me Praxiteles Scopas ve fecit: 
nec sum Phidiaca manu politus: 
sed lignum rude villicus dolavit: 

Et dixit mihi, tu Priapus esto. 
Spectas me tamen, et subinde rides. 
Nimirum tibi salsa res videtur, 





adstans inguinibus columna nostris. 

X. 

PRIAPUS. 

Ne prensere, cave: prenso nec fuste nocebo: 

saeva nec incurva vulnera falce dabo. 

Trajectus conto sic extendere pedali, 
ut culum rugas non habuisse putes. 


XI. 

PRIAPUS. 


Quaedam senior Hectoris parente, 
Cumaeae soror, ut puto, Sibyllae, 
aequalis tibi, quam domum revertens 
Theseus repperit in rogo jacentem, 
infirmo solet huc gradu venire, 
rugosas que manus ad astra tollens, 
ne desit sibi, mentulam rogare. 
Hesterna quoque luce, dum precatur, 
dentem de tribus excreavit unum. 
Tolle, inquam, procul, ac jube latere 
scissa sub tunica, stolaque rasa, 
ut semper solet, et timere lucem, 
qui tanto patet indecens hiatu, 
barbato macer eminente naso, 
ut credas Epicuron oscitari. 


XII. 



PRIAPUS. 


Paedicere, puer, moneo; futuere, puella: 
barbatum furem tertia poena manet. 

XIII. 

PRIAPUS. 


Huc huc, quisquis es, in Dei salacis 
diverti grave ne puta sacellum: 
et si nocte fuit puella tecum, 
hac re quod metuas adire, non est; 
istuc coelitibus datur severis. 

Nos vappae sumus, et pusilla culti 
mris numina: nos pudore pulso 
stamus sub Jove coleis apertis. 

Ergo quilibet huc licebit intret, 
nigra fornicis oblitus favilla. 


XIV. 

PRIAPUS. 


Commisso mihi non satis modestas 
quicumque attulerit manus agello: 
is me sentiet esse non spadonem. 
Hic inter frutices loco remoto 
dicat forsitan haec sibi ipse: nemo 
praecisum sciet esse me. Sed errat: 
magnis testibus ista res agetur. 

XV. 



AD PRIAPUM. 


Qualibus Hippomenes cepit Scheneida pomis: 

qualibus Hesperidum nobilis hortus erat: 
qualia credibile est spatiantem rure paterno 
Nausicaam pleno saepe tulisse sinu: 
quale fuit malum quod littera pinxit Aconti, 
qua lecta, cupido pacta puella viro est: 
Talia cumque puer dominus florentis agelli 
imposuit mensae, nude Priape, tuae. 


XVI. 

PRIAPUS. 


Quid mecum tibi, circitor moleste? 
Ad me quid prohibes venire furem? 
Accedat sine: laxior redibit. 


XVII. 

PRIAPUS. 

Commoditas haec est in nostro maxima pene, 
laxa quod esse mihi foemina nulla potest. 


XVIII. 

AD PRIAPUM. 


Ecquando Telethusa circulatrix, 
quae clunem, tunica tegente nulla 
extis aptius, altius que motat, 
crissabit tibi, fluctuante lumbo: 



sic ut non modo te, Priape, posset, 
privignum quoque sed movere Phaedrae. 


XIX. 

PRIAPUS. 

Fulmina sub Jove sunt: Neptuni fuscina telum: 

ense potens Mars est: hasta, Minerva, tua est. 
Sutilibus Liber committit praelia thyrsis: 

fertur Apollinea missa sagitta manu. 

Herculis armata est invicta dextera clava. 

At me terribilem mentula tensa facit. 


XX. 

AD PRIAPUM. 

Copia me perdit: tu suffragare rogatus, 
indicio nec me prode, Priape, tuo; 
haec quaecumque tibi posui vernacula poma, 
de sacra nulli dixeris esse via. 


XXI. 

PRIAPUS. 

Fcemina si furtum faciet mihi, vir que, puer que: 
haec cunnum, caput hic praebeat, ille nates. 

XXII. 

PRIAPUS. 




Quicumque hic violam, rosam ve carpet, 
furtivum ve olus, aut inempta poma, 
defectus puero que, foemina que, 
hac tentigine, quam videtis in me, 
rumpatur precor usque, mentula que 
nequidquam sibi pulset umbilicum. 


XXIII. 

PRIAPUS. 


Hic me custodem foecundi villicus horti 
mandati curam jussit habere loci. 

Fur habeas poenam, licet indignere, feram que 
propter olus, dicas, hoc ego? propter olus. 


XXIV. 

PRIAPUS. 

Hoc sceptrum, quod ab arbore ut recisum est, 

nulla jam poterit virere fronde: 

sceptrum, quod pathicae petunt puellae: 

quod quidam cupiant tenere reges: 

cui dant oscula nobiles cinaedi: 

intra viscera furis ibit usque 

ad pubem, capulum que coleorum. 


XXV. 

PRIAPUS. 


Porro (nam quis erit modus, Quirites?) 
Aut praecidite seminale membrum, 






quod totis mihi noctibus fatigant 
vicinae sine fine prurientes, 
vernis passeribus salaciores: 
aut rumpar, nec habebitis Priapum. 

Ipsi cernitis, exfututus ut sim, 
confectus que, macer que, pallidus que, 
qui quondam ruber et valens solebam 
fures caedere, quamlibet valentes. 
Defecit latus, et periculosam 
cum tussi miser expuo salivam. 


XXVI. 

AD PRIAPUM. 

Deliciae populi, magno notissima Circo 
Quinctia, vibratas docta movere nates, 
cymbala cum crotalis, pruriginis arma, Priapo 
ponit, et adducta tympana pulsa manu. 

Pro quibus ut semper placeat spectantibus, orat, 
tenta que ad exemplum sit sua turba Dei. 


XXVII. 

PRIAPUS. 


Tu qui non bene cogitas, et aegre 
carpendo tibi temperas ab horto, 
paedicabere fascino pedali. 

Quod si tam gravis, et molesta poena 
non profecerit, altiora tangam. 




XXVIII. 

AD PRIAPUM. 


Obscoenis, peream, Priape, si non 
uti me pudet, improbis que verbis: 
sed cum tu posito, Deus, pudore 
ostendas mihi coleos patentes, 
cum cunno mihi mentula est vocanda. 


XXIX. 

AD PRIAPUM. 

VIATOR. 

Falce minax et parte tui majore, Priape, 

ad fontem, quaeso, dic mihi qua sit iter. 

PRIAPUS. 

Vade per has vites; sed si quam carpseris uvam, 
quas aliter sumas, hospes, habebis aquas. 


XXX. 

PRIAPUS. 


Donec proterva nil mihi manu carpes, 
licebit ipsa sis pudicior Vesta: 
sin, haec mei te ventris arma laxabunt, 
exire ut ipsa de tuo queas culo. 


XXXI. 

PRIAPUS. 


Uvis aridior puella passis, 
buxo pallidior, nova que cera, 




collatas sibi quae suis que membris 
formicas facit altiles videri: 
cujus viscera non aperta Tuscus 
per pellem poterit videre Haruspex. 

Quae succo caret, atque petra pumex, 
nemo viderit hanc ut expuentem: 
quam pro sanguine pulverem, scobem que 
in venis medici putant habere: 
ad me nocte solet venire: et affert 
pallorem maciem que larvialem. 

Ductor ferreus insularis, aeque 
laternae videor fricare cornu. 


XXXII. 

PRIAPUS. 

Naiadas antiqui, Dryadas que habuere Priapi: 

et quo tenta Dei vena subiret, erat. 

Nunc adeo nihil est, adeo mea plena libido; 

ut nymphas omnes interiisse putem. 

Turpe quidem fatu, sed, ne tentigine rumpar, 
falce manu posita, fiet amica manus. 


XXXIII. 

AD PRIAPUM. 


Cum sacrum fieret Deo salaci, 
conducta est pretio puella parvo, 
communis satis omnibus futura, 
quae quot nocte viros peregit una, 
tot verpas tibi dedicat salignas. 





XXXIV. 

PRIAPUS. 


Paedicabere fur semel, sed idem 
si prensus fueris bis, irrumabo. 
Quod si tertia furta molieris, 
ut poenam patiare hanc et illam, 
paedicaberis, irrumaberis que. 


XXXV. 

PRIAPUS. 

Notas habemus quisque corporis formas. 

Phoebus comosus: Hercules lacertosus: 
trahit que Bacchus virginis tener formam: 

Minerva flavo lumine est, Venus paeto: 
frontem cruentos Arcadas vides Faunos. 

Habet decentes Nuntius deum plantas. 

Tutela Lemni dispares movet gressus: 
intonsa semper Aesculapio barba est: 
nemo est feroci pectorosior Marte: 
quod si quis inter haec locus mihi restat, 
deus Priapo mentulatior non est. 

XXXVI. 

VOTI SOLUTIO. 


Cur pictum memori sit in tabella 
membrum, quaeritis, unde procreamur; 
cum penis mihi forte laesus esset, 
chirurgi que manum miser timerem, 





Diis me legitimis nimis que magnis, 
ut Phoebo, puta, filio que Phoebi 
curatum dare mentulam verebar. 

Huic, dixi, fer opem, Priape, parti, 
cujus tu pater ipse par videris: 
qua salva, sine sectione, facta; 
ponetur tibi picta, quam levaris 
compar, consimilis que, concolor que. 
Promisit fore, mentulam que movit 
pro nutu Deus, et rogata fecit. 


XXXVII. 

PRIAPUS. 

Simpliciter tibi me, quodcumque est, dicere oportet: 

natura est quoniam semper aperta mihi. 
Paedicare volo: tu vis decerpere poma. 

Quod peto, si dederis, quod petis, accipies. 


XXXVIII. 

PRIAPUS. 


Forma Mercurius potest placere: 
forma conspiciendus est Apollo, 
formosus quoque pingitur Lyaeus: 
formosissimus omnium est Cupido. 
Me pulchra fateor carere forma: 
verum mentula luculenta nostra est: 
hanc mavult sibi, quam Deos priores, 
si qua est non fatui puella cunni. 






XXXIX. 

AD PRIAPUM. 


Nota Suburranas inter Telethusa puellas, 

quae, puto, de quaestu libera facta suo est, 
cingit inaurata penem tibi, sancte, corona: 

hunc pathicae summi numinis instar habent. 


XL. 

PRIAPUS. 


Quisquis venerit huc, poeta fiat, 
et versus mihi dedicet jocosos. 
Qui non fecerit, inter eruditos 
ficosissimus ambulet poetas. 


XLI. 

AD PRIAPUM. 

Laetus Aristagoras natis bene villicus uvis 
de cera facta dat tibi poma, Deus. 

At tu sacrati contentus imagine pomi, 
fac veros fmctus ille, Priape, ferat. 


XLII. 

PRIAPUS. 


Nolite omnia quae loquor, putare 
per lusum mihi, per jocum que dici. 
Deprensos ergo ter quater que fures 
omnes, ne dubitetis, irrumabo. 



XLIII. 

PRIAPUS. 


Velle quid hanc dicas, quamvis sim ligneus, hastam: 

oscula dat medio si qua puella mihi? 

Augure non opus est: in me, mihi credite, dixit, 
utetur veris usibus hasta rudis. 


XLIV. 

PRIAPUS. 


Cum quemdam rigidus Deus videret 
ferventi caput ustulare ferro, 
ut Maurae similis foret puellae: 
heus, inquit, tibi dicimus, cinaede, 
uras te licet usque, torqueas que: 
num tandem prior est puella, quaeso, 
quam sunt, mentula quos habet, capilli? 


XLV. 

PRIAPUS. 


O non candidior puella Mauro: 
o sed mollior omnibus cinaedis, 
pygmaeo brevior gruem timenti, 
ursis asperior, pilosior que, 

Medis laxior, Indicis que braccis, 
mandes hic licet, ut libenter ires. 
Nam quamvis videar satis paratus, 
erucarum opus est decem maniplis, 
fossas inguinis ut teram, dolem que 



cunni vermiculos scaturienteis. 


XLVI. 

PRIAPUS. 

Quicumque vestrum qui venitis ad coenam, 
libare nullos sustinet mihi versus: 
illius uxor, aut amica, rivalem 
lasciviendo languidum, precor, reddat, 
et ipse longa nocte dormiat solus, 
libidinosis incitatus erucis. 


XLVII. 

PRIAPUS. 


Quod partem madidam mei videtis, 
per quam significor Priapus esse: 
non ros est, mihi crede, nec pruina: 
sed quod sponte sua solet remitti, 
cum mens est pathicae memor puellae. 


XLVIII. 

PRIAPUS. 

Tu quicumque vides circa tectoria nostra 
non nimium casti carmina plena joci, 
versibus obscoenis offendi desine: non est 
mentula subducti nostra supercilii. 





XLIX. 

AD PRIAPUM. 


Quaedam, si placet hoc tibi, Priape, 
ficosissima me puella ludit: 
et non dat mihi, nec negat daturam: 
causas que invenit usque differendi. 
Quae si contigerit fruenda nobis, 
totam cum paribus, Priape, nostris 
cingemus tibi mentulam coronis. 


L. 

PRIAPUS. 

Quid hoc negoti est, qua ve suspicer causa 
venire in hortum plurimos meum fures, 
cum quisquis in nos incidit, luat poenas, 
et usque curvos excavetur ad lumbos? 

Non ficus hic est praeferenda vicinae, 
uvae que, quales flava legit Arete: 
non mala truncis asserenda Picenis. 

Pyrum ve tanto quod periculo captes; 
magis que cera luteum nova prunum, 
sorbum ve ventres lubricos moraturum: 
praesigne rami nec mei ferunt morum, 
nucem ve longam, quam vocant Avellanam, 
amygdalum ve flore purpureo fulgens. 

Non brassicarum fero gulosior caules, 
betas ve, quantas hortus educat nullus, 
crescens ve semper in suum caput porrum: 
nec seminosas ad cucurbitas quemquam, 
ad ocymum ve, cucumeres ve humi fusos, 
venire credo, sessiles ve lactucas. 




Nec ut salaces nocte tollat erucas, 
mentam que olentem, cum salubribus rutis: 
acres que caepas, allium que fibratum. 

Quae cuncta nostro ut ambiamus in septo, 
non pauciora proximi ferunt horti, 
quibus relictis, in mei laboratum 
locum venitis, improbissimi fures: 
nimirum apertam convolatis ad poenam; 
et vos hoc ipsum, quod minamur, invitat. 


LI. 

PRIAPUS. 


Heus tu non bene, qui manum rapacem 
mandato mihi contines ab horto: 
jam primum stator hic libidinosus, 
alternis ineundo et exeundo, 
porta te faciet patentiorem. 

Accedunt duo qui latus tuentur, 
pulchre pensilibus peculiati, 
qui cum te male foderint jacentem, 
ad partem veniet salax asellus, 
nihilo deterius mutoniatus: 
quare, qui sapiet, malum cavebit, 
cum tantum hic sciet esse mentularum. 


LII. 

AD PRIAPUM. 


Contentus modico Bacchus solet esse racemo: 
cum capiant alti vix sua musta lacus. 










Credere quis posset, falcem quoque turpe fateri, 
de digitis fures surripuisse meis? 

Nec movet amissi tam me jactura pudor que, 
quam praebent justos altera tela metus. 

Quae si perdidero, patria mulctabor, et olim 
ille tuus civis, Lampsace, Gallus erit. 


LV. 

PRIAPUS. 


Derides quoque, fur, et impudicum 
ostendis digitum mihi minanti. 

Eheu! me miserum quod ista lignum est, 
quae me terribilem facit videri. 

Mandabo domino tamen salaci, 
ut pro me velit irrumare fures. 


LVI. 

PRIAPUS. 


Cornix, et caries, vetus que bustum, 
turba et putrida facta saeculorum, 
quae forsan potuisset esse nutrix 
Tithoni, Priami que, Nestoris que, 
illis in pueris anus fuisset, 
ne desit sibi me rogat fututor. 

Quid si nunc roget ut puella fiat? 

Si nummos tamen haec habet, puella est. 


LVII. 



PRIAPUS. 


Quicumque fur fefellerit fidem nostram, 
effeminato marceat procul culo. 

Quae que haec proterva carpserit manu poma 
puella, nullum inveniat fututorem. 


LVIII. 

PRIAPUS. 


Praedictum tibi ne negare possis, 
si fur veneris, impudicus ibis. 


LIX. 

AD PRIAPUM. 

Si quot habes versus, tot haberes poma, Priape, 
esses antiquo ditior Alcinoo. 


LX. 

AD PRIAPUM. 

Quid frustra quereris, colone, mecum, 
quod quondam bene fructuosa malus 
autumnis sterilis duobus adstem? 

Non me praegravat, ut putas, senectus, 
nec sum grandine verberata dura, 
nec gemmas modo germine exeunteis 
seri frigoris ustulavit aura, 
nec venti, pluviae ve, siccitas ve, 
quod de se quererer, malum dederunt. 



Non sturnus mihi, graculus ve raptor, 
aut cornix anus, aut aquosus anser, 
aut corvus nocuit siticulosus: 
sed quod carmina pessimi poetae 
ramis sustineo laboriosis. 


LXI. 

PRIAPUS. 


Securi dormite canes; custodiet hortum 
cum sibi dilecta Seirius Erigone. 


LXII. 

PRIAPUS. 

Parum est, amici, fixerim quod hic sedem, 
agente terra per caniculam rimas, 
siticulosam sustinens diu aestatem. 

Parum quod imi perfluunt sinus imbres: 
et in capillos grandines cadunt nostros: 
riget que cruda barba vincta crystallo. 

Parum quod acta sub laboribus luce, 
parem diebus pervigil traho noctem. 

Huc adde quod me terribilem Deum fuste 
manus sine arte rusticae dolaverunt, 
inter que cunctos vilius deos numen 
cucurbitarum ligneus vocor custos. 

Accedit istis impudentiae signum, 
libidinoso tenta pyramis nervo: 
ad hanc puella (pene nomen adjeci) 
solet venire cum suo fututore: 




quo tot figuras, quot Philaenis invenit, 
non admovente, pruriosa discedit. 


LXIII. 

PRIAPUS. 


Quidam mollior anseris medulla 
furatum venit huc amore poenae: 
furetur licet, usque non videbo. 


LXIV. 

AD PRIAPUM. 

Hic tibi qui rostro crescentia lilia mersit, 
caeditur e tepida victima porcus hara. 

Ne tamen exanimum facias pecus omne, Priape, 
horti sit facies janua clausa tui. 


LXV. 

PRIAPUS. 


Tu quae, ne videas notam virilem, 
hinc averteris, ut decet pudicam: 
nimirum, nisi quod times videre, 
intra viscera habere concupiscis. 


LXVI. 

PRIAPUS. 


PEnelopes primam Didonis prima sequatur, 






et primam CAni syllaba prima REmi, 
quod que fit ex illis, mihi tu deprensus in horto, 
fur, dabis: hac poena culpa luenda tua est. 


LXVII. 

PRIAPUS. 

Rusticus indocte si quid dixisse videbor, 
da veniam; libros non lego, poma lego. 

Sed rudis hic dominum toties audire legentem 
institi, Homeriacas edidici que notas. 

Psoleon ille vocat quod nos Psoloenta vocamus: 
id quod nos culum, culeon ille vocat. 

Smerdaleos certe nisi res non munda vocatur, 
et paediconum mentula Smerdalea est. 


LXVIII. 

PRIAPUS. 

Quid? nisi Taenario placuisset Troica cunno 
mentula, quod caneret, non habuisset opus. 

Mentula Tantalidae bene si non nota fuisset, 
nil, senior Chryses quod quereretur, erat. 

Haec eadem socium tenera spoliavit amica, 
quae que erat Aeacidae maluit esse suam. 

Ille Pelethroniam cecinit miserabile carmen 
ad citharam, cithara tensior ipse sua. 

Nobilis hinc nata nempe incipit Ilias ira: 
principium sacri carminis illa fuit. 

Altera materia est error fallentis Ulyssei; 

si verum quaeras, hunc quoque movit amor. 





Hinc legitur radix de qua flos aureus exit: 

quem cum moly vocat, mentula moly fuit. 

Hinc legimus Circen, Atlantiadem que Calypso 
grandia Dulichii jussa tulisse viri. 

Hujus et Alcinoi mirata est filia membrum 
frondenti ramo vix potuisse tegi. 

Ad vetulam tamen ille suam properabat, et omnis 
mens erat in cunno, Penelopeia, tuo. 

Quae sic casta manes, ut jam convivia visas: 
ut que fututorum sit tua plena domus. 

E quibus ut scires quicumque valentior esset, 
haec es ad arrectos verba locuta procos: 

«Nemo meo melius nervum tendebat Ulysse, 
sive illi laterum, seu fuit artis opus. 

Qui quoniam periit, modo vos intendite, qualem 
esse virum sciero, vir sit ut ille meus.» 

Hac ego, Penelope, potui tibi lege placere: 
illo sed nondum tempore factus eram. 


LXIX. 

PRIAPUS. 


Cum fici tibi suavitas subibit, 
et jam porrigere huc manum libebit: 
ad me respice, fur, et aestimato 
quot pondo tibi mentula est cacanda. 


LXX. 

PRIAPUS. 


Illusit mihi pauper inquilinus, 





qui libum dederat, molam que fusam, 
quare partibus additis in ignem 
sacro protinus hinc abit peracto. 

Vicini canis huc subinde venit, 
nidorem, puto, prosecuta fumi: 
quae libamine mentulae comeso, 
tota nocte mihi litat rigendo. 

At vos amplius hoc loco cavete 
quidquam ponere, ne famelicorum 
ad me turba velit canum venire: 
ne, dum me colitis, meum que numen, 
custodes habeatis irrumatos. 


LXXI. 

PRIAPUS. 

Si commissa meae carpes pomaria curae, 

dulcia quid doleam perdere, doctus eris. 


LXXII. 

AD PRIAPUM. 


Pomarii tutela diligens, rubro, 
Priape, furibus minare mutino. 


LXXIII. 

PRIAPUS. 


Quod movear non est; quia, si furaberis ipse 
grandia mala, tibi paxpa Ppaxcta dabo. 




LXXIV. 

PRIAPUS. 


Obliquis, pathicae, quid me spectatis ocellis? 

Non stat in inguinibus mentula tenta meis. 
Quae tamen exanimis nunc est et inutile lignum, 
utilis haec, aram si dederitis, erit. 


LXXV. 

PRIAPUS. 

Per medios ibit pueros, medias que puellas 
mentula; barbatis non nisi summa petet. 


LXXVI. 

AD PRIAPUM. 


Dodona est tibi, Jupiter, sacrata; 

Junoni Samos, et Mycena Diti; 
undae Taenaros aequoris que Regi. 

Pallas Cecropias tuetur arces: 

Delphos Pythius orbis umbilicum: 

Creten Delia Cynthios que colles: 
Faunus Maenalon, Arcadum que sylvas. 
Est tutela Rhodos beata Solis: 

Gades Herculis, humidum que Tibur: 
Cyllene celeris Dei nivosa: 

Tardo gratior aestuosa Lemnos: 

Eunaeae Cererem nurus frequentant: 
raptam Cyzicos ostreosa Divam: 
formosam Venerem Cnidus, Paphos que: 
mortales tibi Lampsacum dicarunt. 





LXXVII. 

PRIAPUS. 


Quod sim jam senior, meum que canis 
cum barba caput albicet capillis: 
deprensos ego perforare possum 
Tithonum, Priamum que, Nestorem que. 
Immanem stomachum mihi videtis, 
qui densam facitis subinde sepem, 
et fures prohibetis huc adire. 

Hoc est laedere, dum juvatis; hoc est 
non admittere ad aucupem volucres. 
Obstructa est via: nec licet jacenti 
jactura natis expiare culpam. 

Ergo qui prius usque et usque et usque 
furum scindere podices solebam, 
per noctes aliquot, dies que cesso. 

Poenas do quoque, quod satis super que est, 
in semen que abeo, salax que quondam 
non vitam perago. Quis hoc putaret, 
ut lusu citharaedus abstineret? 

At vos, ne peream situ senili, 
quaeso, desinite esse diligentes, 
ne ve imponite fibulam Priapo. 


LXXVIII. 

PRIAPUS. 


At Dii Deae que dentibus tuis escas 
negent amicas, cunnilinge vicine, 
per quem puella fortis ante, nec mendax, 




et quae solebat impigro celer passu 
ad nos venire: nunc misella labdace 
vix posse jurat ambulare prae fossis. 


LXXIX. 

AD PRIAPUM. 


Priape, quod sis fascino gravis tento, 
quod exprobravit hic tibi suo versu 
poeta noster, erubescere hoc noli. 
Non es poeta fascinosior nostro. 


LXXX. 

AD PRIAPUM. 

At non longa satis, non stat bene mentula crassa, 
et quam, si tractes, crescere posse putes. 

Me miserum! cupidas fallit mensura puellas. 

Non habet haec aliud mentula majus eo. 

Utilior Tydeus, qui, si quid credis Homero, 
ingenio pugnax, corpore parvus erat. 

Sed potuit damno nobis novitas que pudor que 
esse: repellendus saepius iste mihi. 


LXXXI. 

AD PRIAPUM. 


Dum vivis, sperare decet: tu, rustice custos, 
huc ades, et, nervis tente Priape, fave. 




LXXXII. 

AD PRIAPUM. 


Villicus aerari quondam, nunc cultor agelli, 
haec tibi Perspectus templa, Priape, dico. 

Pro quibus officiis si fas est, sancte, paciscor, 
assiduus custos ruris ut esse velis: 
improbus ut si quis nostrum violarit agellum, 

hunc tu ... sed taceo. Scis, puto, quod sequitur. 

Albius Tibullus. 


LXXXIII. 

AD PRIAPUM. 

Quid hoc novi est? Quid ira nuntiat Deum? 

Silente nocte candidus mihi puer 
tepente cum jaceret abditus sinu, 

Venus fuit quieta, nec viriliter 
iners senile penis extulit caput. 

Placet, Priape, qui sub arboris coma 
soles sacrum revincte pampino caput 
mber sedere cum rubente fascino. 

At, o Tripalle, saepe floribus novis 
tuas sine arte deligavimus comas: 
abegimus que voce saepe, cum tibi 
senex ve corvus, impiger ve gracculus 
sacrum feriret ore corneo caput. 

Vale, Priape: debeo tibi nihil. 

Vale, nefande destitutor inguinum, 
jacebis inter arva pallidus situ, 
canis que saevus usque minget, aut tibi 
aper fricabit oblitum latus luto. 

Sceleste penis, o cui meum malum 



gravi pia que lege noxiam lues! 

Licet querare, nec tibi tener puer 
patebit ullus, ingemente qui toro 
juvante verset arte mobilem natem. 

Puella nec jocosa te levi manu 
fovebit, apprimet ve lubricum femur. 

Bidens amica Romuli senis memor 
paratur: inter atra cujus inguina, 
vaga que pelle tectus inguinum gelu 
araneosus obsidet fores situs. 

Tibi haec paratur: ut tuum ter et quater 
voret profunda fossa lubricum caput. 

Licebit aeger, aut languentior cubes, 
tereris usque, donec ah miser, miser, 
triplex que quadruplex que compleas specum. 
Superbia ista proderit nihil: simul 
vagum sonante merseris caput luto. 

Quid est, iners? piget ne lentitudinis? 

Licebit hoc inultus auferas semel. 

Sed ille cum redibit aureus puer, 
simul sonanti senserit iter pede, 
repente nervos excitet libidine, 
et inquietus inguina arrigat tumor, 
neque incitare cesset, usque dum mihi 
Venus jocosa molle ruperit latus. 


LXXXIV. 
AD PRIAPUM. 


Albius Tibullus. 


Sic umbrosa tibi contingant tecta, Priape, 
ne capiti soles, ne noceant que nives. 



Quae tua formosos cepit solertia? certe 

non tibi barba nitet, non tibi culta coma est. 

Nudus et hibernae producis frigora brumae, 
nudus et aestivi tempora sicca canis. 

Sic ego. Tum Bacchi respondit rustica proles, 
armatus curva sic mihi falce Deus: 

Tu, puero quodcumque tuo tentare libebit, 
cedas. Obsequio plurima vincit amor. 

Sed ne te capiant, primo si forte negabit, 
taedia, paulatim sub juga colla dabit. 

Longa dies homini docuit parere leones; 
longa dies molli saxa peredit aqua. 

Annus in apricis maturat collibus uvas, 
annus agit certa lucida signa vice. 

Nec jurare time: Veneris perjuria venti 

irrita per terras, et freta summa ferunt. 

Gratia magna Jovi. Vetuit pater ipse valere, 
jurasset cupide quicquid ineptus amor. 

Per que suas impune sinit Dictynna sagittas 
affirmes, crines per que Minerva suos. 

At si tardus eris, errabis. Transiet aetas; 

quam cito non segnis stat remeat que dies! 

quam cito purpureos deperdit terra colores! 
quam cito formosas populus ante comas! 

Quam jacet, infirmae venere ubi fata senectae, 
qui prior Elaeo est carcere missus equus! 

Vidi jam juvenem, premeret quum serior aetas, 
moerentem stultos praeteriisse dies. 

Crudeles divi! serpens novus exuit annos, 
formae non ullam fata dedere moram; 

solis aeterna est Phoebo, Baccho que juventa: 
nam decet intonsus crinis utrumque deum. 



Neu comes ire neges, quamvis via longa paretur, 
et canis arenti torreat arva siti. 

Quamvis praetexens picta ferrugine coelum 
venturam admittat imbrifer arcus aquam. 

Vel si coeruleas puppi volet ire per undas, 
ipse levem remo per freta pelle ratem. 

Nec te poeniteat duros subiisse labores, 
aut operi insuetas adteruisse manus. 

Nec, velit insidiis altas si claudere valles, 
dum placeas, humeri retia ferre negent. 

Si volet arma, levi tentabis ludere dextra, 
saepe dabis nudum, vincat ut ille, latus. 

Tunc tibi mitis erit, rapias tum cara licebit 
oscula; pugnabit, sed tamen apta dabit. 

Rapta dabit primo; post offeret ipse volenti, 
post etiam collo se implicuisse volet. 

Heu! male nunc artes miseras haec saecula tractant. 
Jam tener assuevit munera velle puer. 

Jam tua, qui venerem docuisti vendere primus, 
quisquis es, infelix urgeat ossa lapis. 

Pieridas, pueri, doctos et amate poetas; 
aurea nec superent munera Pieridas. 

Carmine purpurea est Nisi coma; carmina ni sint, 
ex humero Pelopis non nituisset ebur. 

Quem referent Musae, vivet: dum robora tellus, 
dum coelum stellas, dum vehet amnis aquas. 

At qui non audit Musas, qui vendit amorem, 

Idaeae currus ille sequatur Opis: 

et ter centenas erroribus expleat urbes: 

et secet ad Phrygios vilia membra modos. 

Blanditis vult esse locum Venus ipsa querelis; 
supplicibus miseris flentibus illa favet. 



Haec mihi, quae canerem Titio, Deus edidit ore; 
sed Titium conjux haec meminisse vetat. 

«O! fuge te tenerae puerorum credere turbae: 
nam caussam justi semper amoris habent. 

Hic placet, angustis quod equum compescit habenis, 
hic placidam niveo pectore pellit aquam. 

Hic, quia fortis adest audacia, cepit; at illi 
virgineus teneras stat pudor ante genas.» 

Pareat ille suae. Vos me celebrate magistrum, 
quos male habet multa callidus arte puer. 

Gloria cuique sua est. Me, qui spernentur amantes, 
consultent. Cunctis janua nostra patet. 

Tempus erit, quum me Veneris praecepta ferentem 
deducat juvenum sedula turba senem. 

Eheu quam Marathus lento me torquet amore! 
deficiunt artes, deficiunt que doli. 

Parce, puer, quaeso, ne turbis fabula fiam: 
quum mea ridebunt vana magisteria. 

Albius Tibullus. 


LXXXV. 

PRIAPUS. 

Hunc ego, juvenes, locum villulam que palustrem, 
tectam vimine junceo, caricis que maniplis, 
quercus arida, rustica conformata securi, 
nutrivi: magis et magis ut beata quotannis. 

Hujus nam domini colunt me, Deum que salutant, 
pauperis tugurii pater, filius que: 
alter assidua colens diligentia, ut herba 
dumosa, aspera que a meo sit remota sacello: 
alter parva ferens manu semper munera larga; 



florido mihi ponitur picta vere corolla 
primitu, et tenera virens spica mollis arista: 
luteae violae mihi, luteum que papaver, 
pallentes que cucurbitae, et suave olentia mala; 
uva pampinea rubens educata sub umbra. 

Sanguine hanc etiam mihi (sed jacebitis) aram 
barbatus linit hirculus, cornipes que capella, 
pro queis omnia honoribus haec necesse Priapo 
praestare, et domini hortulum, vineam que tueri. 

Quare hinc, o pueri, malas abstinete rapinas. 

Vicinus prope dives est, negligens que Priapus. 

Inde sumite, semita haec deinde vos feret ipsa. 

Catullus. 


LXXXVI. 

PRIAPUS. 


Ego haec, ego arte fabricata rustica, 
ego arida, o viator, ecce populus 
agellulum hunc sinistra, tute quem vides, 
heri que villulam hortum que pauperis 
tueor, malas que furis arceo manus. 

Mihi corolla picta vere ponitur: 
mihi rubens arista sole fervido: 
mihi virente dulcis uva pampino: 
mihi que glauca duro oliva frigore. 

Meis capella delicata pascuis 
in urbem adulta lacte portat ubera: 
meis que pinguis agnus ex ovilibus 
gravem domum remittit aere dexteram: 
tener que, matre mugiente, vaccula 
deum profundit ante templa sanguinem. 



Proin, viator, hunc Deum vereberis, 
manum que sorsum habebis. Hoc tibi expedit. 

Parata nam que crux, sine arte mentula. 

Velim pol! inquis: at pol! ecce villicus 
venit, valente cui revulsa brachio 
fit ista mentula apta clava dexterae. 

Catullus 


LXXXVII. 

AD PRIAPUM. 

Carminis Ityphallici fragmentum. 

Hunc lucum tibi dedico consecro que, Priape, 
quae domus tua Lampsaci est, quae que sylva, Priape. 

Nam te praecipue in suis urbibus colit ora 
Hellespontia, caeteris ostreosior oris. 

Idem 


LXXXVIII. 

PRIAPUS. 

Olim truncus eram ficulnus, inutile lignum, 
cum faber incertus scamnum faceret ne Priapum, 
maluit esse Deum; Deus inde ego furum, avium que 
maxima formido: nam fures dextra coercet, 
obscoeno que ruber porrectus ab inguine palus: 
ast importunas volucres in vertice arundo 
terret fixa, vetat que novis considere in hortis. 

Huc prius angustis ejecta cadavera cellis 
conservus vili portanda locabat in arca. 

Hoc miserae plebi stabat commune sepulchrum, 



Pantolabo scurrae, Nomentano que nepoti. 

Mille pedes in fronte, trecentos Cippus in agrum 
hic dabat, haeredes monumentum ne sequerentur. 
Nunc licet ^Esquiliis habitare salubribus, atque 
aggere in aprico spatiari: quomodo tristes 
albis informem spectabant ossibus agrum. 

Cum mihi non tantum fures que, ferae que suetae 
hunc vexare locum curae sunt atque labori, 
quantum carminibus quae versant atque venenis 
humanos animos, has nullo perdere possum, 
nec prohibere modo, simul ac vaga Luna decorum 
protulit os, quin ossa legant, herbas que nocentes. 
Vidi egomet nigra succinctam vadere palla 
Canidiam pedibus nudis, passo que capillo, 
cum Sagana majore ululantem. Pallor utrasque 
fecerat horrendas aspectu: scalpere terram 
unguibus, et pullam divellere mordicus agnam 
coeperunt: eruor in fossam confusus, ut inde 
Manes elicerent animas responsa daturas. 

Lanea et effigies erat, altera cerea: major 
lanea, quae poenis compesceret inferiorem. 

Cerea suppliciter stabat servilibus, ut que 
jam peritura, modis. Hecaten vocat altera, saevam 
altera Tysiphonen. Serpentes, atque videres 
infernas errare canes, Lunam que rubentem, 
ne foret his testis, post magna latere sepulchra. 
Mentior at si quid, merdis caput inquiner albis 
corvorum, atque in me veniat mictum atque cacatum 
Julius, et fragilis Pedatia, fur que Voranus. 

Singula quid memorem? quo pacto alterna loquentes 
umbrae cum Sagana resonarent triste et acutum? 

Ut que lupi barbam variae cum dente colubrae 



abdiderint furtim terris, et imagine cerea 
largior arserit ignis, et ut non testis inultus 
horruerim voces furiarum et facta duarum. 

Nam displosa sonat quantum vesica, pepedi 
diffissa nate ficus: at illae currere in urbem; 

Canidiae dentes, altum Saganae caliendrum 
excidere, atque herbas, atque incantata lacertis 
vincula; cum magno risu que joco que videres. 

Q. Horatius. 


LXXXIX. 

PRIAPUS INERS. 

At non formosa est, at non bene culta puella, 
at, puto, non votis saepe petita meis! 

Hanc tamen in nullos tenui male languidus usus, 
sed jacui pigro crimen onus que toro. 

Nec potui cupiens, pariter cupiente puella, 
inguinis effoeti parte juvante frui. 

Illa quidem nostro subjecit eburnea collo 
brachia Sithonia candidiora nive; 

oscula que inseruit cupidae luctantia linguae; 
lascivum femori supposuit que femur; 

et mihi blanditias dixit, dominum que vocavit: 
et quae praeterea publica verba juvant. 

Tacta tamen veluti gelida mea membra cicuta, 
segnia propositum destituere suum. 

Truncus iners jacui, species et inutile pondus: 

nec satis exactum est pondus an umbra forem. 

Quae mihi ventura est (si quidem ventura) senectus, 
cum desit numeris ipsa juventa suis? 

Ah! pudet annorum; quo me juvenem que virum que, 



nec juvenem, nec me sensit amica virum. 

Sic flammas aditura pias aeterna sacerdos 
surgit, et a caro fratre verenda soror. 

At nuper bis flava Chloe, ter candida Pitho, 
ter Libas officio continuata meo. 

Exigere a nobis angusta nocte Corinnam, 
me memini numeros sustinuisse novem. 

Num mea Thessalico languent devota veneno 

corpora? num misero carmen et herba nocent? 

Saga ve Poenicea defixit nomina cera, 
et medium tenues in jecur egit acus? 

Carmine laesa Ceres sterilem vanescit in herbam: 
deficiunt laesi carmine fontis aquae. 

Ilicibus glandes, cantata que vitibus uva 
decidit, et nullo poma movente fluunt. 

Quid vetat et nervos magicas torpere per artes? 
Forsitan impatiens sit latus inde meum. 

Huc pudor accessit: facti pudor ipse nocebat: 
ille fuit vitii caussa secunda mei. 

At qualem vidi tantum tetigi que puellam! 
sic etiam tunica tangitur ipsa sua. 

Illius ad tactum Pylius juvenescere possit, 

Tithonus que annis fortior esse suis. 

Haec mihi contigerat; sed vir non contigit illi. 

Quas nunc concipiam per nova vota preces? 

Credo etiam magnos, quo sum tam turpiter usus, 
muneris oblati poenituisse Deos. 

Optabam certe recipi; sum nempe receptus: 
oscula ferre; tuli: proximus esse; fui. 

Quo mihi fortunae tantum? Quo regna sine usu? 
Quid nisi possedi, dives avarus, opes? 

Sic aret mediis taciti vulgator in undis; 



poma que, quae nullo tempore tangat, habet. 

A tenera quisquam sic surgit mane puella, 
Protinus ut sanctos possit adire Deos. 

Sed non blanda, puto, non optima perdidit in me 
oscula: non omni sollicitavit ope. 

Illa graves potuit quercus, adamanta que dumm, 
surda que blanditiis saxa movere suis. 

Digna movere fuit certe vivos que viros que; 
sed neque tum vixi, nec vir, ut ante, fui. 

Quid juvet, ad surdas si cantet Phemius aures? 
Quid miserum Thamyran picta tabella juvet? 

At quae non tacita formavi gaudia mente! 

Quos ego non finxi disposui que modos! 

Nostra tamen jacuere, velut praemortua, membra 
turpiter, hesterna languidiora rosa, 

quae nunc ecce rigent intempestiva, valent que; 
nunc opus exposcunt militiam que suam. 

Quin istic pudibunda jaces, pars pessima nostri; 
sic sum pollicitis captus et ante tuis. 

Tu dominam fallis: per te deprensus, inermis, 
tristia cum magno damna pudore tuli. 

Hanc etiam non est mea dedignata puella 
molliter admota sollicitare manu. 

Sed postquam nullas consurgere posse per artes, 
immemorem que sui procubuisse videt, 

quid me ludis, ait? quis te, male sane, jubebat 
invitum nostro ponere membra toro? 

Aut te trajectis Alaea venefica lanis 

devovet; aut alio lassus amore venis. 

Nec mora: desiluit tunica velata recincta; 
et decuit nudos proripuisse pedes. 

Ne ve suae possent intactam scire ministrae, 



dedecus hoc sumpta dissimulavit aqua. 

Publ. Ovidius Naso. Amorum Lib. III. Elegia 7. 


XC. 

PRIAPUS AB ASELLO PRODITUS. 

Festa corymbiferi celebrabat Graecia Bacchi, 
tertia quae solito tempore bruma refert. 

Di quoque cultores in idem venere Lyaei, 
et quicumque jocis non alienus erat. 

Panes, et in venerem Satyrorum prona juventus, 
quae que colunt amnes sola que rura Deae. 

Venerat et senior pando Silenus Asello, 

qui que rubro pavidas inguine terret aves. 

Dulcia qui dignum nemus in convivia nacti, 
gramine vestitis accubuere toris. 

Vina dabat Liber: tulerat sibi quisque coronam. 

Miscendas parce rivus agebat aquas. 

Naides, effusis aliae sine pectinis usu, 

pars aderant positis arte manu que comis. 

Illa super suras tunicam collecta ministrat: 
altera dissuto pectus aperta sinu. 

Exerit haec humerum: vestem trahit illa per herbas; 
impediunt teneros vincula nulla pedes. 

Hinc aliae Satyris incendia mitia praebent: 
pars tibi, qui pinu tempora nexa geris. 

Te quoque inextinctae, Silene, libidinis, urunt. 

Nequitia est, quae te non sinit esse senem. 

At ruber, hortorum decus et tutela, Priapus 
omnibus ex illis Lotide captus erat. 

Hanc cupit, hanc optat, sola suspirat in illa: 
signa que dat nutu, sollicitat que notis. 



Fastus inest pulchris, sequitur que superbia formam: 
irrisum vultu despicit illa suo. 

Nox erat, et vino somnum faciente, jacebant 
corpora diversis victa sopore locis. 

Lotis in herbosa sub acernis ultima ramis, 
sicut erat lusu fessa, quievit humo. 

Surgit amans, animam que tenens, vestigia furtim 
suspenso digitis fert taciturna gradu. 

Ut tetigit niveae secreta cubilia Nymphae, 
ipsa sui flatus ne sonet aura, cavet. 

Et jam finitima corpus librabat in herba: 
illa tamen multi plena soporis erat. 

Gaudet, et a pedibus tracto velamine, vota 
ad sua felici coeperat ire via. 

Ecce rudens rauco Sileni vector Asellus 
intempestivos edidit ore sonos. 

Territa consurgit Nymphe; manibus que Priapum 
rejicit, et fugiens concitat omne nemus. 

At Deus obscoena nimium quoque parte paratus, 
omnibus ad Lunae lumina risus erat. 

Morte dedit poenas autor clamoris, et haec est 
Hellespontiaco victima grata Deo. 

Publ. Ovidius Naso. Fastorum Lib. I. 


XCI. 

FAUNI ERROR. 




... Cur praecipue fugiat velamina Faunus 
traditur antiqui Fabula plena joci. 

Forte comes dominae juvenis Tyrinthius ibat: 
vidit ab excelso Faunus utrumque jugo. 

Vidit et incaluit, montana que Numina, dixit, 
nil mihi vobiscum est: haec meus ardor erit. 

Ibat odoratis humeros perfusa capillis 
Maeonis, aurato conspicienda sinu. 

Aurea pellebant rapidos umbracula soles, 

Quae tamen Herculeae sustinuere manus. 

Jam que nemus Bacchi, Tmoli vineta, tenebant: 
Hesperus et fusco roscidus ibat equo. 

Antra subit tofis laqueata que pumice vivo. 

Garrulus in primo limine rivus erat. 

Dum que parant epulas potanda que vina ministri; 
cultibus Alciden instruit illa suis. 

Dat tenues tunicas Gaetulo murice tinctas, 
dat teretem zonam, qua modo cincta fuit. 

Ventre minor zona est: tunicarum vincla relaxat, 
ut possit magnas exemisse manus. 

Fregerat armillas non illa ad brachia factas: 
stringebant magnos vincula parva pedes. 

Ipsa capit clavam que gravem, spolium que leonis, 
condita que in pharetra tela minora sua. 

Sic epulis functi, sic dant sua corpora somno, 
et positis juxta secubuere toris. 

Caussa, repertori vitis pia sacra parabant, 
quae facerent pure, cum foret orta dies. 

Noctis erat medium: (quid non amor improbus audet?) 
Roscida per tenebras Faunus ad antra venit. 

Ut que videt comites somno vino que solutos; 
spem capit in dominis esse soporis idem. 



Intrat, et huc illuc temerarius errat adulter, 
et praefert cautas subsequitur que manus. 

Venerat ad strati captata cubilia lecti, 
et prima felix sorte futurus erat. 

Ut tetigit fulvi setis hirsuta leonis 

vellera, pertimuit, sustinuit que manum. 

Attonitus que metu rediit, ut saepe viator 
turbatum viso rettulit angue pedem. 

Inde tori, qui junctus erat, velamina tangit 
mollia, mendaci decipitur que nota. 

Adscendit: sponda que sibi propiore recumbit: 

(et rigidum cornu durius inguen erat.) 

Interea tunicas ora subducit ab ima: 

(horrebant densis aspera crura pilis.) 

Caetera tentantem cubito Tirynthius heros 
reppulit: e summo decidit ille toro. 

Fit sonus: inclamant comites, et lumina poscit 
Maeonis. Illatis ignibus acta patent. 

Ille gemit lecto graviter dejectus ab alto: 

membra que de dura vix sua ponit humo. 

Ridet et Alcides, et qui videre jacentem: 
ridet Amatorem Lyda puella suum. 

Veste Deus lusus, fallentes lumina vestes 
non amat, et nudos ad sua sacra vocat. 

Publ. Ovidius Naso. Fast. Lib. II. 


XCII. 

PRIAPI DEDECUS. 

Praeteream, referam ne tuum, rubicunde Priape, 
dedecus? est multi Fabula parva joci. 

Turrigera frontem Cybele redimita corona, 



convocat aeternos ad sua festa Deos. 

Convocat et Satyros et rustica Numina, Nymphas. 

Silenus, quamvis nemo vocarat, adest. 

Nec libet, et longum est, epulas narrare Deorum: 
in multo nox est pervigilata mero. 

Hi temere errabant in opacae vallibus Idae; 

pars jacet, et molli gramine membra levat. 

Hi ludunt, hos somnus habet; pars brachia nectit, 
et viridem celeri ter pede pulsat humum. 

Vesta jacet, placidam que capit secura quietem, 
sicut erat positum cespite fulta caput. 

At ruber hortorum custos Nymphas que Deas que 
captat, et errantes fert que refert que pedes. 

Adspicit et Vestam. Dubium Nympham ne putarit; 
an scierit Vestam: scisse sed ipse negat. 

Spem capit obscoenam, furtim que accedere tentat, 
et fert suspensos, corde micante, gradus. 

Forte senex quo vectus erat Silenus, Asellum 
liquerat ad ripas lene sonantis aquae. 

Ibat ut inciperet longi Deus Hellesponti, 
intempestivo cum rudit ille sono. 

Territa voce gravi surgit Dea. Convolat omnis 
Turba. Per infestas effugit ille manus. 

Lampsacos hoc animal solita est mactare Priapo: 
apta Asini flammis indicis exta damus. 

Pubi. Ovidius Naso. Fast. Lib. VI. 


XCIII. 

IN FULVIAM. 


Quod futuit Glaphyren Antonius, hanc mihi poenam 
Fulvia constituit, se quoque uti futuam. 




Fulviam ego ut futuam? Quid si me Manius oret 
paedicem? Faciam? Non, puto, si sapiam. 

Aut futue, aut pugnemus, ait.—Quid si mihi vita 
charior est ipsa mentula? ... Signa canant. 

C. C/esar Octavianus Augustus. 


XCIV. 

AMANTIS A MENTULA PRODITI FUROR IRRITUS. 

Ter corripui terribilem manu bipennem, 
ter languidior coliculi tepente thyrso, 
ferrum timui, quod trepido male dabat usum. 

Nec jam poteram quod modo conficere libebat. 

Namque illa metu frigidior rigente bruma 
confugerat in viscera mille operta rugis. 

Ita non potui supplicio caput aperire: 
sed furciferae mortifero timore lusus, 
ad verba, magis quae poterant nocere, fugi. 

Petronii Satyricon, Cap. 92. 


xcv. 

INVOCATIO AD PRIAPUM. 

Nympharum, Bacchi que comes, quem pulchra Dione 
divitibus sylvis numen dedit, inclyta paret 
cui Lesbos, viridis que Thasos, quem Lydus adorat 
vestifluus, templum que tuis imponit hypaepis: 

Huc ades, o Bacchi tutor, Dryadum que voluptas, 
et timidas admitte preces: non sanguine tristi 
perfusus venio; non templis impius hostis 
admovi dextram, sed inops et rebus egenus 




adtritis, facinus non toto pectore feci. 

Quisquis peccat inops, minor est reus. Hac prece, quaeso, 
exonera mentem, culpae que ignosce minori. 

Et quandoque mihi fortunae adriserit hora, 
non sine honore tuum patiar decus: ibit ad aras, 
sancte, tuas hircus, pecoris pater ibit ad aras 
corniger, et querulae foetus suis, hostia lactens; 
spumabit pateris hornus liquor: et ter ovantem 
circa delubrum gressum feret ebria pubes. 

Petronii Satyricon, Cap. 92. 


XCVI. 

PRIAPUS. 

Vere rosa, Autumno pomis, 2Estate frequentor 
spicis: una mihi est horrida pestis Hyems. 
Nam frigus metuo, et vereor ne ligneus ignem 
hac Deus ignavis praebeat articulis. 


XCVII. 

PROMETHEUS. 

Rogavit alter, Tribadas et molles mares 
quae ratio procreasset: exposuit senex: 
idem Prometheus, auctor vulgi fictilis, 
qui, simul offendit ad fortunam, frangitur, 
naturae partes, veste quas celat pudor, 
quum separatim toto finxisset die, 
aptare mox ut posset corporibus suis, 
ad coenam est invitatus subito a Libero; 
ubi irrigatus multo venas nectare, 



sero domum est reversus titubanti pede: 
tum semisomno corde, et errore ebrio, 
adplicuit virginale generi masculo, 
et masculina membra adplicuit foeminis. 

Ita nunc libido pravo fruitur gaudio. 

Phaedri Fabul. L. IV, f. 14. 


XCVIII. 

AD CORNELIUM. 


Versus scribere me parum severos, 
nec quos praelegat in schola magister, 

Corneli, quereris: sed hi libelli, 
tanquam conjugibus suis mariti, 
non possunt sine mentula placere. 

Quid si me jubeas Thalassionem 
verbis dicere non Thalassionis? 

Quis Floralia vestit, et stolatum 
permittit meretricibus pudorem? 

Lex haec carminibus data est jocosis, 
ne possint, nisi pruriant, juvare. 

Quare, deposita severitate, 
parcas lusibus et jocis, rogamus: 
nec castrare velis meos libellos. 

Gallo turpius est nihil Priapo. 

M. Valerius Martialis, Lib. I, Epig. 36. 


XCIX. 

AD MATRONAM PUDICAM. 


Huc est usque tibi scriptus, Matrona, libellus. 



Cui sint scripta rogas interiora? mihi. 

Gymnasium, Thermae, stadium est hac parte, recede. 

Exuimur, nudos parce videre viros. 

Hinc jam, deposito post vina rosas que pudore 
quid dicat, nescit saucia Terpsichore. 

Schemate nec dubio, sed aperte nominat illam, 
quam recipit sexto mense superba Venus. 

Custodem medio statuit quam villicus horto; 
opposita spectat quam proba virgo manu. 

Si bene te novi, longum jam lassa libellum 
ponebas; totum nunc studiosa leges. 

M. Valerius Martialis, Lib. III, Epig. 68. 


C. 

AD PRIAPUM. 

Tu qui pene viros terres, et falce cinaedos, 
jugera sepositi pauca tuere loci. 

Sed tua non intrent vetuli pomaria fures, 

sed puer, aut longis pulchra puella comis. 

Idem. Lib. VI, Epig. 16. 


CI. 

PRIAPUS. 


Non sum de fragili dolatus ulmo, 
nec, quae stat rigida supina vena, 
de ligno mihi quolibet columna est, 
sed viva generata de cupresso: 
quae nec saecula centies peracta, 
nec longae cariem timet senectae. 



Hanc tu, quisquis es, 6 malus, timeto: 
nam si vel minimos manu rapaci 
hoc de palmite laeseris racemos; 
nascetur, licet hoc velis negare, 
inserta tibi ficus a cupresso. 

M. Valerius Martialis, Lib. VI, Epig. 49. 


CII. 

PRIAPI FURTUM. 


Fur notae nimium rapacitatis 
compilare Cilix volebat hortum: 
ingenti sed erat, Fabulle, in horto, 
praeter marmoreum nihil Priapum. 

Dum non vult vacua manu redire, 
ipsum surripuit Cilix Priapum. 

Idem. Fib. VI, Epig. 72. 


CIII. 

PRIAPUS. 

Non rudis indocta fecit me falce colonus: 
dispensatoris nobile cernis opus. 

Nam Ceretani cultor ditissimus agri 

hos Hilarus colles et juga laeta tenet. 

Adspice, quam certo videar non ligneus ore, 
nec devota focis inguinis arma geram. 

Sed mihi perpetua nunquam moritura cupresso 
Phidiaca rigeat mentula digna manu. 

Vicini, moneo. Sanctum celebrate Priapum, 
et bis septenis parcite jugeribus. 




M. Valerius Martialis, Lib. VI, Epig. 73. 


r 


CIV. 

AD JUVENALEM. 

De nostro, facunde, tibi, Juvenalis, agello 
Saturnalitias mittimus ecce nuces. 

Caetera lascivis donavit poma puellis 
mentula custodis luxuriosa Dei. 

Idem. Lib. VII, Epig. 90. 


CV. 

AD PRIAPUM. 


Non horti, neque palmitis beati, 
sed rari nemoris, Priape, custos, 
ex quo natus es, et potes renasci, 
furaces, moneo, manus repellas, 
et sylvam domini focis reserves. 

Si defecerit haec, et ipse lignum es. 


M. Valerius Martialis, Lib. VIII, Epig. 40. 


CVI. 

FRAGMENTUM MARTIALIS. 

Idem, postquam rus exiguum descripsit, addit: 
Et cum stet sine falce mentula que, 
non est dimidio locus Priapo. 


Idem. Lib. XI, Epig. 17, v. 21, 22. 







CVII. 

PRIAPUS SILIGINEUS. 


Si vis esse satur, nostrum potes esse Priapum, 
ipsa licet rodas inguina, purus eris. 


Idem. Lib. XIV, Epig. 69. 


CVIII. 

FRAGMENTUM. 

Columella, dum praecepta rei Hortensis metris includit, Virgilii vestigiis insistens, et 
Rapini nostri perelegans antesignanus, rusticum horti dominum vetat signa molliter 
spirantia et Polycletis aut Phidiae manu exculpta hirtis sepibus inserere, sic prosecutus: 

Arte laboretur sed truncum forte dolatum 

arboris antiquae: numen venerare Ityphalli 

terribilis membri, medio qui semper in horto 

inguinibus puero praedoni falce minetur. 

Lucii Junii Moderati Columellae, 

de cultu hortorum Carmen, v. 31. 


CIX. 

AMOR SINE PRIAPO. 


Amare liceat, si potiri non licet. 

Fruantur alii: non moror, non sum invidus. 
Nam sese excruciat qui beatis invidet. 

Quos Venus amavit, fecit amoris compotes: 
nobis Cupido velle dat, posse abnegat. 

Olli purpurea delibantes oscula, 
demente morsu rosea labella vellicent; 
candentes dentes effigient suavio; 
malas adorent ore, et ingenuas genas, 
et pupularum nitidas geminas gemmulas. 



Quin et cum tenera membra molli lectulo 
compectorata adhaerent Veneris glutino: 
libido cum lascivo instinctu suscitat 
sinuare ad Veneris usum femina; foeminae 
inter gannitus et subantis voculas, 
carpant papillas, atque amplexus intiment, 
arent que sulcos molles arvo venereo, 
thyrsum que pangant hortulo in Cupidinis, 
dum crebros ictus connivente lumine, 
trepeditante cursu, venere et anima fessula, 
ejaculent tepidum rorem niveis laticibus. 

Haec illi faciant, queis Venus non invidet. 

At nobis casso saltem delectamine 
amare liceat, si potiri non licet. 

Apuleius. 


cx. 

CENTO NUPTIALIS. 

Accipite haec animis: laetas que advertite mentes, 
ambo animis, ambo insignes praestantibus armis: 
ambo florentes, genus insuperabile bello: 

Tu que prior: nam te majoribus ire per altum 
auspiciis, manifesta fides. Quo justior alter 
nec pietate fuit, nec bello major et armis. 

Tu que, puer que tuus, magnae spes altera Romae, 
flos veterum, virtus que virum, mea maxima cura, 
nomine avum referens, animo, manibus que parentem. 
Non injussa cano. Sua cuique exorsa laborem, 
fortunam que ferent. Mihi jussa capessere fas est. 

CCENA NUPTIALIS. 

Expectata dies aderat. Dignis que hymenaeis 



matres atque viri, juvenes que ante ora parentum 
conveniunt: strato que super discumbitur ostro. 

Dant famuli manibus lymphas, onerant que canistris 
dona laboratae Cereris; pinguis que ferinae 
viscera tosta ferunt. Series longissima rerum: 
alituum, pecudum que genus, capreae que sequaces 
non absunt illis, nec oves, hoedi que petulci, 
et genus aequoreum, damae, cervi que fugaces. 

Ante oculos, inter que manus sunt mitia poma. 

Postquam exempta fames, et amor compressus edendi: 
crateras magnos statuunt, Bacchum que ministrant. 

Sacra canunt. Plaudunt choreas, et carmina dicunt. 

Nec non Threicius longa cum veste sacerdos 
obloquitur numeris septem discrimina vocum. 

At parte ex alia, biforem dat tibia cantum: 
omnibus una quies operum; cunctique relictis 
consurgunt mensis. Per limina laeta frequentes 
discurrunt, variant que vices populus que patres que, 
matronae, pueri, vocem que per ampla volutant 
atria, dependent lychni laquearibus aureis. 

DESCRIPTIO EGREDIENTIS SPONSA. 
Tandem progreditur Veneris justissima cura, 
jam matura viro, jam plenis nubilis annis: 
virginis os, habitum que gerens. Cui plurimus ignem 
subjecit rubor; et calefacta per ora cucurrit, 
intentos volvens oculos: urit que videndo. 

Illam omnis tectis, agris que effusa juventus, 

turba que miratur matrum, vestigia primi 

alba pedis. Dederat que comam diffundere ventis. 

Fert picturatas auri subtegmine vestes, 
ornatus Argivae Helenae: qualis que videri 
Coelicolis, et quanta solet Venus aurea contra: 



talis erat species. Talem se laeta ferebat 
ad soceros; solio que alte subnixa resedit. 

DESCRIPTIO EGREDIENTIS SPONSI. 
At parte ex alia foribus sese intulit altis 
ora puer prima signans intonsa juventa, 
pictus acu chlamydem auratam, quam plurima circum 
purpura Maeandro duplici Melibaea cucurrit, 
et tunicam molli mater quam neverat auro: 
os, humeros que deo similis, lumen que juventae, 
qualis ubi Oceani perfusus Lucifer unda 
extulit os sacrum coelo, sic ora ferebat, 
sic oculos, cursu que amens ad limina tendit. 

Illum turbat amor, figit que in virgine vultus. 

Oscula libavit. Dextram que amplexus inhaesit. 

OBLATIO MUNERUM. 
Incedunt pueri, pariter que ante ora parentum 
dona ferunt, pallam signis, auro que rigentem, 
munera portantes, auri que eboris que talenta, 
et sellam, et pictum croceo velamen acantho. 

Ingens argentum mensis, collo que monile 
baccatum, et duplicem gemmis auro que coronam. 

Olli serva datur, gemini que sub ubere nati. 

Quattuor huic juvenes, totidem innuptae que puellae: 
omnibus in morem tonsa coma. Pectore summo 
flexilis obtorti per collum circulus auri. 

EPITHALAMIUM UTRIQUE. 

Tum studio effusae matres ad limina ducunt. 

At chorus aequalis, pueri innuptae que puellae 
versibus incomptis ludunt, et carmina dicunt: 

«O digno conjuncta viro, gratissima conjux, 
sis felix, primos Lucinae experta dolores: 
et mater: cape Maeonii carchesia Bacchi. 



Sparge, marite, nuces. Cinge haec altaria vitta, 
flos veterum, virtus que virum. Tibi ducitur uxor, 
omnes ut tecum meritis pro talibus annos 
exigat: et pulchra faciat te prole parentem. 

Fortunati ambo! Si quid pia numina possunt, 
vivite felices, dixerunt, currite, fusis, 
concordes stabili fatorum numine Parcae». 

INGRESSUS IN CUBICULUM. 
Postquam est in thalami pendentia pumice tecta 
perventum, licito tandem sermone fruuntur. 

Congressi jungunt dextras; stratis que reponunt. 

At Cytherea novas artes, et pronuba Juno 
sollicitat: suadet que ignota lacessere bella. 

Ille ubi complexu molli fovet, atque repente 
accepit solitam flammam, lectum que jugalem: 
o virgo, nova mi facies, gratissima conjux; 
venisti tandem, mea sola et sera voluptas. 

O dulcis conjux, non haec sine numine divum 
proveniunt. Placito ne etiam pugnabis amori? 

Talia dicentem jamdudum aversa tuetur, 
cunctatur que metu: telum que instare tremiscit, 
spem que metum que inter. Fundit que has ore loquelas: 
per te, per, qui te talem genuere, parentes, 

6 formose puer, noctem non amplius unam 
hanc tu, oro, solare inopem, et miserere precantis. 

Succidimus. Non lingua valet, non corpore notae 
sufficiunt vires; nec vox aut verba sequuntur. 

Ille autem, causas necquicquam nectis inanes; 
praecipitat que moras omnes, solvit que pudorem. 

IMMINUTIO. 

Postquam congressi sola sub nocte per umbram, 
et mentem Venus ipsa dedit, nova praelia tentant. 



Tollit se arrectum; conantem plurima frustra 

occupat, os, faciem que, pedem pede fervidus urget, 

perfidus, alta petens, ramum qui veste latebat, 

sanguineis ebuli baccis, minio que rubentem, 

nudato capite, et pedibus per mutua nexis, 

monstrum horrendum, informe, ingens, cui lumen ademptum, 

eripit a femore, et trepidanti fervidus instat. 

Est in secessu, tenuis quo semita ducit, 
ignea rima micans: exhalat opaca mephitim; 
nulli fas casto sceleratum insistere limen. 

Hic specus horrendum. Talis sese halitus atris 
faucibus effundens, nares contingit odore. 

Huc juvenis nota fertur regione viarum, 
et super incumbens nodis et cortice crudo 
intorquet summis adnixus viribus hastam. 

Haesit, virgineum que alte bibit acta cruorem. 

Insonuere cavae, gemitum que dedere cavernae. 

Illa manu moriens telum trahit: ossa sed inter 
altius ad vivum persedit vulnere mucro. 

Ter sese attollens, cubito que innixa levavit. 

Ter revoluta toro est. Manet imperterritus ille. 

Nec mora, nec requies. Clavum que affixus, et haerens 
nusquam amittebat: oculos que sub astra tenebat. 

It que, redit que viam toties. Utero que recusso 
transadigit costas, et pectine pulsat eburno. 

Jam que fere spatio extremo, fessi que, sub ipsam 
finem adventabant. Tum creber anhelitus artus 
arida que ora quatit. Sudor fluit undique rivis; 
labitur exsanguis, destillat ab inguine virus. 



CXI. 

AD PYTHAGORAM, DE MARCO. 


Pythagora Euphorbi, reparas qui semina rerum, 
corporibus que novis das reduces animas; 
dic, quid erit Marcus, jam fata novissima functus, 
si redeat vitam rursus in aeriam? 

Quis Marcus? feles nuper pullaria dictus, 
corrupit totum qui puerile secus, 
perversae Veneris postico vulnere fossor, 

Lucili vatis subula pulliprema. 

Non taurus, non mulus erit, non hippocamelus, 
non caper, aut aries, sed scarabaeus erit. 

Idem. Ep 70. 


CXII. 

SUBSCRIPTUM PICTURZE CRISPZE MULIERIS IMPUDICZE. 

Praeter legitimi genitalia foedera coetus, 
repperit obscoenas veneres vitiosa libido: 

Herculis haeredi quam Lemnia suasit egestas, 
quam toga facundi scenis agitavit Afrani; 
et quam Nolanis capitalis luxus inussit. 

Crispa tamen cunctas exercet corpore in uno, 
deglubit, fellat, molitur per utramque cavernam: 
ne quid inexpertum frustra moritura relinquat. 

D. Magnus Ausonius, Ep. 71. 


CXII. 

AD ZOILUM DE UXORE MCECHA 


Semivir uxorem duxisti, Zoile, moecham; 



o quantus fiet questus utrinque domi! 
quum dabit uxori molitor tuus, et tibi adulter, 
quantum deprensi damna pudoris ement! 

Sed modo quae vobis lucrosa libido videtur, 
jacturam, senio mox subeunte, feret; 
incipient operas conducti vendere moechi, 

quos modo munificos lena juventa dabat. 

Idem. Ep. 90. 


CXIII. 

DE TRIBUS INCESTIS. 

Tres uno in lecto: stuprum duo perpetiuntur, 
et duo committunt: quattuor esse reor. 

Falleris: extremis da singula crimina; et illum 
bis numeres medium, qui facit et patitur. 

Idem. Ep. 119. 


CXIV. 

IN CASTOREM. 

Lambere quum vellet mediorum membra virorum 
Castor, nec posset vulgus habere domi, 
repperit, ut nullum fellator perderet inguen: 
uxoris coepit lingere membra suae. 

D. Magnus Ausonius, Ep. 120. 


cxv. 

IN EUNUM LIGURITOREM. 


Eune, quod uxoris gravidae putria inguina lambis, 



festinas glossas non natis tradere natis. 


Idem. Ep. 127. 


CXVI. 

IN QUENDAM QUI LEVIA SIBI INGUINA FACIEBAT. 

Inguina, quod calido levas tibi dropace, causa est. 

Irritant volsas levia membra lupas. 

Sed quod et elixo plantaria podice vellis, 
et teris incusas pumice Clazomenas: 
causa latet: bimarem nisi quod patientia morbum 
appetit: et tergo fcemina, pube vir es. 

Idem. Ep. 131. 


CXVII. 

FESCENNINA 

In nuptias Honorii Augusti et Marim. 
ALCAICUM. 

Princeps corusco sidere pulchrior, 

Parthis sagittas tendere certior, 
eques Gelonis imperiosior, 
quae digna mentis laus erit arduae? 

Quae digna formae laus erit igneae? 

Te Leda mallet, quam dare Castorem; 
praefert Achilli te proprio Thetis, 
victum fatetur Delos Apollinem. 

Credit minorem Lydia Liberum. 

Tu cum per altas impiger ilices 
praeda citatum cornipedem reges, 
ludent que ventis instabiles comae; 
telis jacebunt sponte tuis ferae, 



gaudens que sacris vulneribus leo 
admittet hastam morte superbior. 
Venus reversum spernit Adonidem, 
damnat reductum Cynthia Virbium. 
Cum post labores sub platani voles 
virentis umbra, vel gelido specu 
torrentiorem fallere Syrium, 
et membra somno fessa resolveris: 

6 quantus uret tum Dryadas calor! 
quot aestuantes ancipiti gradu 
furtiva carpent oscula Naiades! 

Quis vero acerbis horridior Scythis? 
Quis belluarum corde furentior? 

Quis, cum micantem te prope viderit, 
non optet ultro servitium pati? 

Quis non catenas arripiat libens, 
collo que poscat vincula libero? 

Tu si nivalis per juga Caucasi 
saevas petisses pulcer Amazonas, 
peltata pugnas desereret cohors, 
sexu recepto: patris et immemor 
inter frementes Hippolyte tubas 
strictam securim languida poneret, 
et seminudo pectore cingulum 
forti negatum solveret Herculi, 
bellum que solus conficeret decor. 
Beata, quae te mox faciet virum, 
primis que sese junget amoribus! 
Age, cuncta nuptiali 
redimita vere Tellus, 
celebra toros heriles. 

Omne nemus cum fluviis, 



omne canat profundum. 
Ligures favete campi, 
Veneti favete montes, 
subitis que se rosetis 
vestiat Alpinus apex, 
et rubeant pruinae. 
Athesis strepat choreis, 
calamis que flexuosus 
leve Mincius susurret, 
et Padus electriferis 
admoduletur alnis. 
Epulis que jam repleto 
resonet Quirite Tibris, 
domini que laeta votis 
aurea septem geminas 
Roma coronet arces. 
Procul audiant Iberi, 
fuit unde semen aulae: 
ubi plena laurearum 
imperio foeta domus, 
vix numerat triumphos. 
Habet hinc patrem maritus, 
habet hinc puella matrem, 
gemina que parte ductum 
Caesareum Flamineo 
stemma recurrit ortu. 
Decorent vireta Betim; 
Tagus intumescat auro, 
generis que procreator 
sub vitreis Oceanus 
luxurietur undis. 

Oriens que regna fratrum, 



simul Occidens que plaudat. 
Placidae laetentur urbes, 
quae que novo, quae que nitent 
deficiente Phoebo. 

Aquiloniae procellae, 
rapidi tacete Cori; 
taceat sonorus Auster: 
solus ovantem Zephyrus 
per dominetur annum. 

Solitas galea fulgere comas, 

Stilico, molli necte corona. 

Cessent litui, saevum que procul 
Martem felix taeda releget: 
tractus ab aula rursus in aulam 
redeat sanguis patris officiis. 

Junge potenti pignora dextra. 

Gener Augusti pridem fueras, 
nunc rursus eris socer Augusti. 

Quae jam rabies livoris erit? 

Vel quis dabitur color invidiae? 

Stilico socer est, pater est Stilico. 
Attollens thalamis Idalium jubar, 
dilectus Veneri nascitur Hesperus. 

Jam nuptae trepidat sollicitus pudor, 
jam produnt lacrymas flammea simplices: 
ne cessa, juvenis, cominus aggredi, 
impacata licet saeviat unguibus. 

Non quisquam fruitur veris odoribus, 
Hyblaeos latebris nec spoliat favos, 
si fronti caveat, si timeat rubos. 

Armat spina rosas, mella tegunt apes. 
Crescunt difficili gaudia jurgio, 



accendit que magis, quae refugit, Venus. 

Quod flenti tuleris, plus sapit osculum. 

Dices: 6 quoties hoc mihi dulcius, 
quam flavos decies vincere Sarmatas! 
adspirate novam pectoribus fidem, 
mansuram que facem tradite sensibus. 

Tam junctis manibus nectite vincula, 
quam frondens hedera stringitur aesculus, 
quam lento premitur palmite populus; 
et murmur querula blandius alite 
linguis assidue reddite mutuis. 

Et, labris animum conciliantibus, 
alternum rapiat somnus anhelitum. 

Amplexu caleat purpura regio, 
et vestes Tyrio sanguine fulgidas 
alter virgineus nobilitet eruor. 

Tum victor madido prosilias toro, 
nocturni referens vulnera praelii. 

Ducant pervigiles carmina tibiae, 
permissis que jocis turba licentior 
exsultet tetricis libera legibus. 

Passim cum ducibus ludite, milites, 
passim cum pueris ludite virgines. 

Haec vox aetheriis insonet axibus, 
haec vox per populos, per mare transeat: 
formosus Mariam ducit Honorius. 

Cl. Claudianus. 

CVIII. 

IN MARTIUM CINAEDUM. 



Quid prodest Martis te vel de nomine dictum, 
pruriat infami cum tibi clune Venus? 

Fors fuerat potius, Cypridos ut nomen haberes, 
et natura daret Martia membra tibi. 

Nunc utroque carens, ignoti fabula sexus, 

foemina cum non sis, vir tamen esse nequis. 

Burmanni Anthologia latina. 


CIX. 

DE EUNUCHO. 

Quem natura marem dederat, fit foemina ferro; 

nam tener impubes viribus exsuitur. 

Hinc juvenem cernis tanto sub robore mollem, 
et dubii pulcher corporis errat homo. 

Conjugibus cautis placita est monstrosa voluptas; 
fidus enim est custos, qui sine teste datur. 

Idem. 


CX. 

DE EQUAPHILAGRI ADVOCATI. 

Caussidicus pauper media sub nocte lucubrans, 
cornipedis voluit terga fricare suae. 

Sed cum corpus equae, dextra famulante, titillat, 
invasit juvenem prodigiosa Venus. 

Nam qua longa solet quadrupia carpere sessor, 
subducens durae pendula crura viae: 

hanc fovet amplexus, blanditur, dum que caballae 
adterit assiduo pene fututor hebes. 

Concubitus Cressa legitur quaesisse juvenci, 



quam gravis ira Deae jussit amare pecus. 

Par crimen flammis nostris fors intulit annis, 

Pasiphae tauro, Philager arsit equa. 

Burmanni Anthologia latina. 


CXI. 

AD LAIDEM. 


Formosissima, Lai, foeminarum, 
dum noctis pretium tuae requiro, 
magnum continuo petis talentum: 
tanti non emo, Lai, poenitere. 

Idem. 


CXII. 

AD LYDIAM. 


Lydia, bella puella, candida, 
quae bene superas lac et lilium, 
albam que simul rosam rubidam, 
aut expolitum ebur indicum. 
Pande, puella, pande capillulos, 
flavos, lucentes ut aurum nitidum. 
Pande, puella, collum candidum, 
productum bene candidis humeris. 
Pande, puella, stellatos oculos, 
flexaque super nigra cilia. 

Pande, puella, genas roseas, 
perfusas rubro purpurae Tyriae. 
Porrige labra, labra corallina, 
da columbatim mitia basia: 



sugis amentis partem animi: 
cor mihi penetrant haec tua basia. 

Quid mihi sugis vivum sanguinem? 

Conde papillas, conde gemipomas 
compresso lacte quae modo pullulant. 

Sinus expansa profert cinnama: 
undique surgunt ex te deliciae; 
conde papillas, quae me sauciant 
candore, et luxu nivei pectoris. 

Saeva, non cernis, quod ego langueo? 

Sic me destituis jam semimortuum? 

Burmanni Anthologia latina. 


CXIII. 

DE PUERI AMORE. 

Quid saevis, Sybari? domiti modo terga juvenci 
quid premis et tenerum currere cogis equum? 

Dum stupet, ac novus est, et adhuc non novit amorem, 
parce: premendus erit, cum veteranus erit. 

Idem. 


CXIV. 

PRIAPUS. 


Quidnam, quid rapis, o puella furax? 
ne ramos traheres, tibi haec ferebam; 
sed posthac caveas, feras quid horto; 
obduxi licet arma, sum Priapus. 



cxv. 

PRIAPUS. 


Quod meus hortus habet gratanti suscipe mente: 
sic fruar et laetus, quod tuus hortus habet. 


CXVI. 

AD PRIAPUM. 

Dum tua pomiferum custodia proteget hortum, 
terror et infestis furibus inguen erit, 

Lampsacios melior non imbuet hostia cultros, 
quam veniet nostra victima caesa manu. 


CXVII. 

PRIAPI HORTUS. 


Hortis Hesperidum, Sabelle, cultis 
nostrae cultior hortus est puellae. 
Mirari, o bone, desinas, Sabelle; 
hortorum Deus ipse nam Priapus 
cunctis hunc fodit et rigat diebus. 


CXVIII. 

PRIAPUS SENIOR. 

Utilis es nulli, cunctis ingrata, senectus. 

Te Stygio peperit cana Megaera Deo. 

Nil adeo firmum est quod non tua robora frangant, 
arma, stilos, chartas, saxa, metalla, Deos. 

Carmina vivaci membranis illita succo 
annorum serie debilitata cadunt. 


—Ipsa mihi pugnans quae flectere mille solebat, 
aequaleis inter maxima dicta suas, 
nunquam sueta nisi jugulato cedere ab hoste, 
in que imis mortes quaerere visceribus, 
virgineis ambita choris, adamata puellis, 

quam que hostes etiam charam habuere sui; 
illa caput roseum florenti sandice cincta, 
languida caeruleo mentula victa situ est. 


CXIX. 

GENIO. NUMINIS. PRIAPI. 

POTENTIS. POLLENTIS. INVICTI. 

JUL. AGATHEMERUS AUG. LIB. A. 

CURA. AMICORUM. 

SOMNO. MONITUS. 

Salve, Sancte Pater, Priape, rerum, 
salve, da mihi floridam juventam; 
da mihi, ut pueris et ut puellis 
fascino placeam bonus procaci, 
lusibus que frequentibus jocis que 
dissipem curas animo nocentes, 
nec gravem timeam nimis senectam, 
angar haud miserae pavore mortis, 
quae ad domus trahet invidas Averni, 
fabulas manes ubi rex coercet, 
unde Fata negant redire quemquam; 
salve, Sancte Pater, Priape, salve. 

Convenite simul quot estis omnes, 
quae sacrum colitis nemus, puellae, 
quae sacras colitis aquas, puellae, 
convenite, quot estis, atque bello 
voce dicite blandula Priapo: 



Salve, Sancte Pater, Priape, rerum; 
inguini oscula figite, inde mille 
fascinum bene olentibus coronis 
cingite illi, iterum que dicite omnes: 
Salve, Sancte Pater, Priape, rerum. 

Nam malos arcens homines cruentos, 
ire per siluas dat ille vobis, 
per que opaca silentia incruenta: 
ille fontibus arcet et scelestos, 
improbo pede qui sacros liquores 
transeunt, faciunt que turbulentos: 
qui lavant que manus, nec ante multa 
invocant prece vos, Deae puellae. 

O Priape, fave, alme, dicite omnes, 
salve, Sancte Pater, Priape, salve. 

O Priape, potens amice, salve, 
seu cupis genitor vocari, et auctor 
orbis, aut Physis ipsa, Pan que, salve. 
Namque concipitur tuo vigore, 
quod solum replet, aethera, atque pontum. 
Ergo salve, Priape, salve, sancte. 

Saeva Jupiter ipse, te volente, 
ultro fulmina ponit, atque sedes 
lucidas cupidus suas relinquit. 

Te Venus bona, fervidus Cupido, 

Gratia, et geminae colunt sorores, 
atque laetitiae dator Lyaeus. 

Namque te sine, nec Venus placens est, 
Gratiae illepidae, Cupido, Bacchus. 

O Priape, potens amice, salve. 

Te vocant prece virgines pudicae, 
zonulam ut soliias diu ligatam, 



te que nupta vocat, sit ut marito 
nervus saepe rigens potens que semper: 
salve, Sancte Pater, Priape, salve. 

cxx. 

IN ADVOCATUM EFF(EMINATUM. 


Exsecti species viri, 
naturae grave dedecus, 
usu foemineo Paris, 
ferae cura libidinis, 
cum sis ore facundior, 
cur causas steriles agis, 
aut corrupta negotia, 
et perdenda magis locas? 
agnovi, ut video, tuo 
ori quid bene credier 
non vis, sed puto podici. 

Luxorius. 


CXXI. 

IN MEDICO-LENONEM. 

Quod te pallidulum, Marine noster, 
cuncti post totidem dies salutant, 
credebam, medicum velut peritum, 
curam febribus et manum pudicam 
de factis logicae parare sectae, 
aut de methodicis probare libris. 

At tu fornici turpius vacabas, 
exercens aliis quod ipse possis 



lenatis melius tibi puellis 
scortandi solito labore ferre. 

Novi quid libeat tuum, chirurge, 
conspectos animum videre cunnos; 
vis ostendere te minus virum esse, 
arrectos satis est mares videre. 

Idem. 


CXXII. 

IN SACERDOTEM 

Qui multa scorta domi asservabat. 

Zelotypus plures incurvas clune puellas; 

sed nulla est, quae te sentiat esse virum. 

Custodis clausas, tanquam sis omnibus aptus; 

est tamen internus Jupiter ex famulis. 

Si nihil ergo vales, vacua cur arrigis arte, 
et facis ignavus mentis adulterium? 

Luxorius. 


CXXIII. 

IN PUELLAM HERMAPHRODITAM. 

Monstrum foeminei bimembre sexus, 
quam coacta virum facit libido, 
quae gaudes futui furente cunno, 
quum te ceperit impotens voluptas, 
non das quod pateris, facis que cunnum. 

Illam, qua mulier probaris esse, 
partem cum dederis, puella tunc sis. 


Idem. 



CXXVI. 

IN CAUSSIDICUM. 

Esset caussidici si par facundia nervo, 
impleret cuncti viscera negotii. 

At tamen invigilat caussis, quae crimina pandunt, 
dum Veneris famulum jure Priapus agit. 

Luxorius. 


CXXIV. 

IN PHILOSOPHUM HIRSUTUM ET IMPUDICUM. 

Hispidus tota facie atque membris, 
crine non tonso capitis verendi 
omnibus clares Stoicus magister: 
te viris tantum simulas modestum, 
nec die quaeris coitum patrare, 
ne capi possis lateas que semper; 
fervidus sed cum petulante lumbo 
nocte formosas subigis puellas, 

Incubus fies subito per actus, 
qui Cato dudum fueras per artes. 

Idem. 


cxxv. 

DE MULIERE MARINA VOCABULO. 

Quidam concubitu futuit fervente Marinam; 

fluctibus in salsis fecit adulterium. 

Non hic culpandus, potius sed laude ferendus, 
qui memor est Veneris, quod mare nata foret. 



Idem. 

CXXVI. 

EX ANTHOLOGIA. 

Philippi Viator et Priapus. 

V. Maturas video ficus; an carpere paucas 

das mihi?— P. De cunctis non datur una tibi.— 

V. Dura, Priape, nimis loqueris: P. sed inanis abibis? 

Jam, rogo te, sodes, da quid:—P. et ipse rogo.— 

V. Est ne in quo tibi me sit opus?—P. Jus illud ubique est: 

da, cape.—Quid de me poscis? an aera, Deus?— 

P. Quam peto, res alia est.—Ecquae, precor?—P. accipe nostro 
ex horto; sed da, quod tuus hortus habet. 

Transt. Hugo Grotius. 


CXXVII. 

ALITER. 

P. Maturas servo ficus.—Num carpere poma, 
alme Priape, licet?—P. Tu tetigisse cave.— 

Iracundior es.—P. Sed et hinc jejunus abito.— 

Da mihi, da, quaeso, namque mihi his opus est.— 

P. Si quid de nostro petis, haec justissima norma est; 

des mihi et accipies.—Tu, Deus, aeris eges?— 

P. Quaero longe aliud.—Quid?—P. Si vis, 6 bone, ficus 
esse meas, tibi quae pone tument, mihi da. 

Editor. 


CXXVIII. 



ANTISTII PRIAPUS. 


Divite sum custos positus Phriconis in agro, 
ut tuguri servem culmen, et ista sata. 

Quisquis es, edico, mea cum bene riseris arma, 
continuo via te quo tua transit, abi. 

Sin qua non licitum est transis, nihil ista juvabit 
te tua barba: via est invia nulla mihi. 

Transt. Hugo Grotius. 


CXXIX. 

ALITER. 

Agrorum custos Deus hic sto in ditibus agris, 

Phryconis frutices parva que tecta tuens, 
haec cuicumque minans: ubi virgam riseris hanc tu 
rectam, in vicinas deinde recede vias. 

Sin furax vetitum manus adpetat, haud tibi prosit 
barba, cave: cunctos nam terebrare scio. 

Editor. 


cxxx. 

LEONIDAE PRIAPUS. 

Hortus hic absque ullo ne sit custode, Priapum 
Dinomenes posuit me sua septa super. 

Aspice, fur, quanta tentigine rumpar.—Et istud 

ob tam pauca olera haec?—Dicis: ob haec olera. 

Transt. Hugo Grotius. 

CXXXI. 



ERYCIUS AD PRIAPUM. 


Quam grave, quam rigidum defundis ab inguine telum! 

pars ad opus certe est ista parata suum. 

Fceminei sexus sitis est tibi magna, Priape: 

atque aliquod quaerit turgida vena cavum. 

Quin potius nimium crescens hoc contrahe membrum, 
et rosea tectum veste latere sine. 

Non vasti te montis habent juga, sed sacra sedes 
Lampsacos est Helles adsita littoribus. 

Idem. 


CXXXII. 

ALITER. 

Quam bene dura tibi, quam mentula tenta bilibri 
testiculo nudis surgit ab inguinibus, 
stricta, parata, minax! te te premit, 6 bone, cunni 
aspra sitis, nec non ulcus in omne tumes. 

Sed leni tumidas iras, phallum que rigentem, 
hunc et florigeris vestibus usque tegas. 

Non desertus enim tibi mons habitatur; at oram 
Helles Lampsaciae littora sacra colis. 

Editor. 


CXXXIII. 

TYMN^EI PRIAPUS. 

Cuncta Priapizo: vetulus licet, haud fugit ullus, 
quisquis furacem huc ferre manum ausus erit. 

Hoc olerum causa numquid te dicere oportet? 

(Objiciet quisquam forsan) oportet: aio. 




Editor. 


CXXXIV. 

LUCI ANI PRIAPUS. 

Hic posuit vacuo dominus me providus horto 
custodem arentis palmitis Eutychides. 

Fossam hanc ingentem si quis fur transilit audax, 
nil nisi praeter me podice subripiet. 

Idem. 


cxxxv. 

EJUSDEM PRIAPUS. 

Non pedibus stantem me jussit adesse Priapum, 
sed nixum genibus jussit Anaxagoras. 

Finxit Phyromachus: quae stat prope Gratia, cum sat 
contemplatus eris, ne pete, cur cecidi. 

Idem. 


CXXXVI. 

MARC. ARGENTARII PRIAPUS ET VIATOR. 

V O tempestivas ficus!—P. Tu, parce, viator, 
laudibus, et ramos ne tueare nimis. 

Namque adsto cernens hic cuncta Priapus acutum, 
ut par est, custos ficubus impositus. 

Si ficum audebis tetigisse, aequissima lex est; 
podicis, admoneo, tu dabis ipse ficos. 


Editor. 



CXXXVII. 

PRIAPUS. 


Strenuus exculti dominus quidam fuit agri, 
hortorum que opibus memorabilis. Hic tamen idem 
scortator nimius, multa que libidine suetus 
msticulas vexare lupas, inter que salicta 
et densas saepes obscoena cubilia inire; 
indomitum intendens animum, semper que paratum 
ad facinus, nunquam calidis dabat otia venis. 

Hic Deus e patrio praenobilis Hellesponto 
venit adusque Italos sacris cum turpibus hortos: 
sinum lactis, et haec votorum liba quotannis 
accipit, ac ruris servat vineta Sabini, 
turpiter adfixo pudeat quem visere ramo. 

Aurel. Prudentii cont. Symmachum Lib. I. 

HIC EXPLICIT PARS PRIOR. 


PARS ALTERA. 

PARS ALTERA. 


PRIAPEIA 

RECENTIORUM. 

ITALI. 

I. 

RADIX PRIAPEIA. 

Ante alias omnes meus hic quas educat hortus, 
una puellares allicit herba manus, 
quam rapiunt, non ut capiti dent ferre corollas, 
et niteat multo flore revincta coma; 
laeta nec ut festi velentur limina templi, 

cum facit ad patrios plebs venerata Deos, 
nec phiala ut molles capiat conclusa maniplos, 
gutta que supposito stillet odora foco. 

Atque ea non Beta est, non Brassica, non Amaranthus, 
non quae flaventi lumine Caltha micat: 
lubrica non Lapathus, non est Cereale Papaver, 
adjuvat et medicas quae Panacea manus; 
nec Baccho Cynara et mensis accepta secundis, 
artificum nec qui surgis, Acanthe, labor; 
nec quae cum rapidi vertit se lumine Phoebi, 
nec quae de Pueri nomine nomen habet. 

Longe alia est, longe que alios aptatur in usus: 

nam primum bifido nititur illa pede, 
enodem tenta in caulem, resupina que tota, 
et patulum minio sparsa rubente caput. 

Est eadem, gelidis albet cum terra pruinis: 

est, cum sidereo finditur usta Cane. 

Nil refugit, nullo que potest non tempore pangi, 



nullis non apte conseritur que locis. 

Certa nec ulla soli ratio est, cultus que serendae; 

foecundum, subigas tu modo, semen habet. 
Semina seu mandes sulcis, seu fossa feraces 
accipiat plantas, utraque tuta via est. 

At cum jam prima coepit pubescere sylva, 
exultat que opibus luxuriat que suis, 
tum vero lacrymae summo de vertice manant, 
mella quibus cedant, Sicelis Hybla, tua. 

Quin etiam digitis contrectari que superne 
Gaudet, et attactu crescit ab ipsa tuo. 

Nec minus hanc, (quae cuncta mihi licet usque tueri, 
nam me posse loqui foemina nulla putat:) 
quamlibet ingenuae gaudent tetigisse puellae, 
et mediam tenera continuisse manu. 

Saepe juvat summae prono dare basia vultu, 
lentam sollicita saepe fovere mora. 

Dum que fovent, tenues planta risere tumente 
per tunicas agilem surgere, per que manus. 
Tum mirata novam faciem non rustica virgo, 
praegrandes que toros, insolitum que decus, 

Te veneror, Gramen, magni mihi numinis instar, 

Te que meum columen, Te mea sceptra puto: 
dixit, nec cunctata diu, vestem que reducit, 
et bibulam inducto sedula fonte rigat. 

Illa madet fusa circum sua vimina vena, 

quas que haurit, largo foenore reddit aquas, 
cultricum que sinus laetis proventibus implet, 
perfugium in multis una reperta malis. 

Nam quae, longinquas sponso volitante per undas, 
carpitur indigno sola relicta situ, 
et macet in viduo pertabescit que cubili, 



fibra se multum graminis hujus alit. 

Molle jecur tacita quae deperit icta sagitta, 
plurimam in epoto semine sentit opem. 

Cui facies pallet, caulem si prandet opimum, 
prandenti gratus serpit in ora rubor: 
et quae turgidulos flendo cormmpit ocellos, 
ut temere in lacrymas hoc genus ire vides, 
rore inspersa levi, summa qui prosilit herba, 
laetitias animo luminibus que facit: 
et quam nigra malis terrent insomnia visis, 
admorso placidus germine somnus habet. 

Dudum habilis tum si qua viro est, mater que vocari 
expetit, ignavos conqueritur que dies, 
olim ne sterilem postrema redarguat aetas, 
auxilium radix tempore sumpta venit. 

Denique si qua suo mulier male culta marito est, 
hanc vorat, atque assis non sua damna facit. 

Quam que magis digitos implet cupientis, et ore 
manditur oppleto, tam magis illa placet. 

In molli latet umbra aliis, mihi semper aperta est: 

tam bona non debet graminis herba tegi. 

Nomine si cupias cognoscere, Menta pusilla est, 
rides? ... sic illam Roma diserta vocat. 

Sed quae, docti homines cum dicunt, Menta pusilla est, 
haec mihi non docto maxima, vel nimia. 

Parcite, Romulidae, verbo sum lapsus in uno: 

An quicquam nimium tale quid esse potest? 

Petr. Bembus. 

II. 

VOTUM AD PRIAPUM. 



Haec tibi do cultrix hortorum Galla, Priape, 
texta puellari florea serta manu. 

Tu face non hortos invisa a grandine tutos, 

nec furum rapidas hinc procul esse manus. 

Sed tibi quale, Pater, medio tumet inguine membrum, 
sic Lycidae rigeat tenta columna meo! 

Janus Etruscus. 


III. 

AD ASELLUM. 

Princeps volucrum principi sacra est Divum. 

Pavone sancta Juno gemmeo gaudet. 

Neptunus agiles fraenat ore Delphinas. 

Lucem perosam Noctuam fovet Pallas. 

Cyllenio cristatus excubat Gallus. 

Amat canorum Delius Pater Cycnum. 

Cursus equorum Mars regit citatorum; 
quibus Priapus jure te omnibus praefert, 

Aselle, cunctis mentulatior brutis. 

Janus Etruscus. 


IV. 

VENUS ET PRIAPUS. 

Tractabat clypeum Marti placitura Dione, 

saeva que foeminea sumpserat arma manu. 

Pone, Dea, exclamat petulanti voce Priapus: 
pone: decent istas haec magis arma manus. 


Sannazarus. 



V. 

AD PRIAPUM. 

Ad templum, et sacrae celebranda ad sacra Minervae 
se se ferre suum Vellia dixit ave. 

Non tamen ad castae se contulit ostia Divae; 

improba sed lenae limina turpis adit. 

Illi igitur nimium debes, quae numine laeso 
Palladis observat, magne Priape, tuum. 

Francisc. Franchinus. 


VI. 

IN STATUAM VENERIS DORMIENTIS. 


Oppressam Venerem somno, solam que jacentem 
viderat ad murmur lene Priapus aquae; 
cum dixit: Nunc victor ero, Venus improba sola est. 

Hic neque Sileni vector Asellus adest. 

Hanc adit, et Venerem aggreditur tentigine ruptus. 

Verum, ubi se vidit saxum iniisse, pudet. 

Et nunc saxa obstant, obstant nunc, clamat, Aselli [1] , 
ah! me amor! ah quantis ludis imaginibus! 


[1] Vid. Part. prim. pag. 44. 


Francis. Franchinus. 


VII. 

NUPTA SENI. 

Thestylis annosi conjux lasciva Lycoris, 

dum mane, aut sero vespere mulget oves, 
sic, ait, infelix! noctes exerceor omnes, 

dum languet vetulo pendula verpa meo. 


P. Zanchius. 







VIII. 

DE URSA SUPER INCUBANTE. 

Quum mea vult futui, super incubat Ursa Priapo, 
ipse suas partes sustineo, illa meas. 

Si juvat, Ursa, vehi, moveas clunem que femur que 
parcius, aut inguen non tolerabit onus. 

Deinde cave reduci repetas ne podice penem; 
quamvis, Ursa, velis, non mea virga volet. 

Antonii Panormum Hermaphroditi, L. I. 


IX. 

DE CORVINO 

Virium seduld custodiente, non uxorem. 

Corvinus vegetem custodit clave, sera que: 

non cohibet cunnum conjugis ille sera. 

Zelotypus vegetis, cunni sed prodigus ille est; 
haustu nam cunnus non perit, illa perit. 

Antonii Panokmitje Hermaphroditi, L. I. 


X. 

EPITAPHIUM PEGASI CLAUDI PAEDICONIS. 

Si vis scire meum nomen, votum que, Viator, 

Pegasus hac ego sum claudus humatus humo. 

Vota deinde scias, nomen quum sciveris; audi, 
sic desiderio tu potiare tuo! 

Quum pathicum quemquam paedicaturus ephebum es, 
illud in hac tumba, quaeso, Viator, agas. 

Atque animas coitu, mihi sic, non thure, piato: 




scilicet hanc requiem Manibus, oro, dato. 
Hoc apud infernas genus est leniminis umbras 
praecipuum, prisci sic statuere patres. 
Quippe ita Chironis cineres placabat Achilles; 

sensit et hoc podex, flave Patrocle, tuus. 
Gnovit Hylas patrio percisus ab Hercule busto: 
tu mihi, majores quod docuere, lita. 


XI. 

IN MAMURIANUM 
Postremce turpitudinis virum. 


Si tot habes humeris penes, quot sorpseris ano, 
et perfers, vincis, Mamuriane, boves. 


Antonii Panormitje Hermaphroditi, L. I. 


XII. 

IN LENTULUM MOLLEM. 

Solus habes nummos, et solus, Lentule, libros, 
solus habes pueros, pallia solus habes. 

Solus et ingenium, cor solus, solus amicos, 
unum si demas, omnia solus habes. 

Hoc unum est podex, quem non tibi, Lentule, solus, 
sed quem cum populo, Lentule mollis, habes. 

Idem. 


XIII. 

IN LUPIUM PAEDICONEM. 

Lupius indoctum dum paedicaret ephebum, 
dixit: io! clunes, dulcis ephebe, move. 



Hic ait: id faciam, verbo si dixeris uno; 
ille refert: ceve; diximus, ergo move. 


Idem. 


XIV. 

QUARE URSUS CAUDA CARET. 

Fertur ab horticola Divam quaesisse Priapo, 
seu Venus in dubio est, seu Dea Flora fuit, 
cur quum velentur quasi quaeque animalia cauda, 

Ursus non cauda membra pudenda tegat. 

Ille refert: Escam cupide dum quaereret Ursus, 
in tempestivos incidit ille favos, 
nec comedit primum, licet ipse famelicus esset, 
quando quidem merdas credidit esse favos. 

At, stimulante fame, mox haeret, libat, et instat, 
mei sapit, et tandem non edit, immo vorat. 

Rusticus advortit, properat, strepit, Ursus obaudit, 
rusticus is custos mellis, et argus erat. 

Denique robusti cauda subnititur Ursi, 
et trahit, ille novo non trahit ora cibo. 

Pauperiem timet hic, timet hic de meile moveri; 

ille suo perstat proposito, ille suo. 

Verum adeo trahit, adeo hic contrarius obstat, 
manserit ut stupida cauda revolsa manu. 

Hic Deus hortorum, dum subdere plura pararet, 
arrigit, et pepulit mentula tenta Deam. 

Antonii Panokmitje Hermaphroditi, L. I. 


XV. 

DE URSA, AD ARISPAM. 


Ecquis erit, vir gnare, modus, ne vulva voracis 
Ursae testiculos sorbeat usque meos? 

Ecquis erit, totum femur haec me sugat hirudo, 
ne prorsus ventrem sugar ad usque meum? 

Aut illam stringas quavis, Arispa, medela, 
aut equidem cunno naufragor ipse suo. 

Antonii Panormitje Hermaphroditi, L. II. 


XVI. 

EPITAPHIUM 

Niciiin/e Flandrensis, scorti egregii. 

Si steteris paullum, versus et legeris istos, 

hac nosces meretrix quae tumuletur humo. 

Rapta fui e patria teneris pulchella sub annis, 
mota proci lacrymis, mota proci precibus. 

Flandria me genuit, totum peragravimus orbem; 
tandem me placidae continuere Senae. 

Nomen erat, nomen notum Nichina, lupanar 
incolui, fulgor fornicis unus eram 

Pulchra, decens que fui, redolens, et mundior auro: 
membra fuere mihi candidiora nive. 

Qua melior nec erat Senensi in fornice Thais, 
norit vibratas quae que movere nates. 

Rapta viris, tremula figebam basia lingua, 
post etiam coitus oscula multa dabam. 

Lectus erat multo et niveo centone refectus; 
tergebat nervos officiosa manus. 

Pelvis erat cellae in medio, qua saepe lavabar; 
lambebat madidum blanda catella femur. 

Nox erat, et juvenum me sollicitante caterva, 
sustinui centum non satiata vices. 


Dulcis, amoena fui, multis mea facta placebant, 
sed praeter pretium, nil mihi dulce fuit. 


Antonii Panormitje Hermaphroditi, L. II . 


XVII . 

AD PRIAPUM. 

Miles in arma furens rigidum vocat horrida Martem; 
si quis amat, facilis sit rogat usque Venus. 

Pallada qui lanas, Cererem, qui ducit aratra, 

Tutorem pecudum, Pana que pastor habet. 

Mercurius furi, pariturae maxima Juno, 
et venatori casta Diana favet. 

Te, natum que tuum pudet ad mala nostra vocare; 
carminibus vires te dare, Phoebe, sat est, 

Hortorum custos tu solus, summe, tuorum, 
arte salutifera, sancte Priape, fave. 

Sic tibi non desit maturi copia pomi, 

e manibus nullus fur fugiat que tuis. 

Sic tu considas tectis sublimis eburnis, 
ne sol exurat, ne gravet unda caput. 

Si Neptunus opem nautae praebere negabit, 
fluctibus in modicis obruet unda ratem. 

Quod si Vulcanus nulli succurreret igni, 
flagraret subito quaelibet igne domus. 

Tu que meum si non properas sanare priapum, 
decidet, heu! non hoc nobile robur erit. 

Ante meis oculis orbatus priver, et ante 
abscissus foedo nasus ab ore cadat. 

Non me respiciet, nec me volet ulla puella, 
in me etiam mittet tristia sputa puer. 

Tunc delectat ager, gravidis cum canet aristis; 



vinea, cum pingues congerit uva lacus. 

Sed semper laetis didicit Fortuna nocere; 
indoluit nostris invidiosa bonis. 

Laetior heu! toto me non erat alter in orbe; 
si cadet hic, non me tristior alter erit. 

Me miserum! sordes quas marcidus ore remittit! 

Ulcera quae foedo marcidus ore gerit! 

Aspice me miserum precor, o per poma, per hortos, 
per caput hoc sacrum, per rigidam que trabem! 

Summe pater, miserere mei, miserere dolentis, 
me que tuis meritis fac, precor, usque tuum. 

Hunc ego commendo tota tibi mente, Priape; 
fac valeat, fac sit sanus, ut ante fuit. 

Ecce tibi officii quo sim memor, ista columna 
cerea ponetur, tanta que, quanta mea est. 

Vix prece finita, signum dedit ille priapo, 
quod me sanandi maxima causa fuit. 

Quod que magis mirum est, nil sentit mentula morbi; 
convalui, et melius quam prius, illa salit. 

Illa salit: quicumque puer, quaecumque puella 
occurret, certum est hanc recacare trabem. 

Pacifici maximi Elegice jocosce. 


XVIII. 

DE PALMERA. 

O ego quam bellum tempus sum nactus amicae, 
si fortuna meo non nocet ulla bono! 

Non miror fulvam Croesi nunc divitis arcam, 

Alcinoi que omnes despiciuntur opes. 

Non ullum occasus, non ullum vidit et ortus, 
qui mihi laetitia se putet esse parem. 



Det mare Neptunus, Styga Pluto, Jupiter astra, 
mutarem superis non bona tecta tribus. 

Haec ego si facerem, possem bene stultus haberi; 
qui bene stat, caveat se removere loco. 

Divitias animus laetus complectitur omnes; 
non ullas animus tristis habebit opes. 

Contentus sum sorte mea, nil amplius opto; 
nam mihi nil addi, nil que deesse potest. 

Si modo quod teneo non ullo tempore desit, 
si sit perpetuum, perpetuo que fruar. 

Quam bene constitui vitam mihi, quam que beate! 
quilibet ut vivat, discat ab arte mea. 

Ut volo, nunc potior placida et sine labe puella, 
qua nihil est melius, simplicius que nihil. 

Credere non posses, quanto me observet amore; 
quantum amet, et quanta serviat illa fide. 

Nil capit haec a me, sed si quid porrigit alter, 
accipit, acceptum restituit que mihi. 

Det que mihi quamvis uni, dat saepe cinaedis, 
hos mihi cum vidit supposuisse nates. 

Cum que tamen fessa est, submittit saepe sororem, 
aut opus exercet juncta sorore soror. 

Rem quoque, cum volui, laxat, rursus que coercet, 
Se que parat cunctis ingeniosa modis. 

Hanc ego cum futuo, tum me futuisse per urbem 
omne genus, seu sit foemina, mas ve puto. 

Concessa est illi fatis aeterna juventus, 

quae data, Phoebe, tibi, quae tibi, Bacche, fuit. 

Illa, ego dum vivam, vivet, mecum que peribit, 
deficiet que illi, cum mea vita mihi. 

Si surgo, surgit, pariter si dormio, dormit, 
saepe que, dum jaceo, me fovet illa sinu. 



Surgentem vestit, nudat que cubare volentem, 
et lateri juncta est nocte die que meo. 

Et ponit mensas, coenam que ministrat, et omnes 
ad mea, nil sumens, porrigit ora cibos. 

Si quis erit nobis hostis, defendit ab hoste, 
nec sinit, ut laedar, membra que tuta facit. 

Illa modo pro me superis que viris que minatur; 
pro me nunc superos, nunc rogat illa viros. 

Haec et plura facit, sed nec narrare decebit, 
ut cito perficiam quo juvet illa modo. 

Quis non invideat, quis non putet esse beatum? 

Quis non ante homines ponat et ante Deos? 

Si quis erit facilis sensus, mentis que capacis, 
ne mea divulget quae sit amica, rogo. 

Pacifici maximi Elegice jocosae. 


XIX. 

DE MENTULA. 

Quid dices? quamvis exaequet mentula palmas 
nostra duas, libras contineat que decem, 

esse tamen minimam queritur, dicit que pusillam 
lux mea, nil, cunno cum tenet, esse putat. 

Vix celare queunt navalia lintea membrum, 
quo viso, tutus furibus hortus erit. 

Cum que aliam futui, timui periisse puellam, 
illius facies ut morientis erat. 

Ostia vix subii, subito cadit illa dolore, 
facta que de geminis una fenestra fuit. 

Me miserum! tanta est, et tanti ponderis adstat, 
ut tres a populo dicar habere pedes. 

Magnus adest illi census, nec parva supellex, 



immenso si quis pene superbus erit. 

Est auro melius tanto gaudere mutone, 
pro tanto reges regna dedisse velint. 

Ut que suis nummis spectando gaudet avarus, 
spectando sic me tanta columna juvat. 

Est nive candidior, candore que lilia vincit, 

cum jacet, haec plumas, tenta que robur habet. 

Hanc et majorem si quisquam adfectat, habebit; 
haec mihi non nata est, sed mihi facta manu. 

Ut que mihi crevit, crescet tibi, fossor agellum 
excavet, et largas spargat in arva fabas. 

Crede mihi, melius valet hac me nullus in arte; 
nam bene qui toties fecerat, ille facit. 

Ipse manu didici properantem sistere venam, 
et didici segnem sollicitare manu. 

Omnibus his, nimio quos sentis pene superbos, 
dicas, quod multa mentula crevit aqua. 

Si bene vis tumeat, bene longa cucurbita fiat: 
in riguos hortos unda perennis eat. 

Haec mihi quid prodest? Nostram non supplet amicam; 
rem tantam tenuem dicit, et esse brevem. 

Sarciat immensum, caecum et sine fine barathrum, 
fune que difficili ter que quater que liget; 

aut petat haec alium, membrum non tale videbit, 

Tale que non coelum, tale nec orbis habet. 

Efficite, o faciles Superi! (nam cuncta potestis,) 
me totum penem, dicat ut illa, sat est. 

Pacifici maximi Elegice jocosae. 

XX. 

AD PUEROS ET PUELLAS. 



Ite simul centum pueri, centum que puellae, 
si volet esse meus ille, vel illa mea. 

Me petite, obsessum dum non est pectus amore, 
dum vacat, et dum me non furor ullus habet. 

Ante fores stantem Fortunam admittite vestram; 
si fugit, effugiet non retinenda magis. 

Non ego nunc nummos posco, sed debita merces 
officii, cunnus, vel mihi culus erit. 

Tempus adest pueris optatum et mille puellis; 
quin puer hoc lentus, lenta puella petis? 

Lentus eris, mihi crede, puer, tu lenta puella, 
cum fiam alterius, cum nova jussa sequar. 

Si non unus eris, si non eris una, venite 

mille simul, numerus non erit iste satis. 

Vidi chortis aves uni servire marito: 

vidi uni pecudes mille subesse viro. 

Non opus erucis, opus est non passere nobis, 
nec bulbis; fugiat quaelibet herba salax. 

Una saepe decem memini me dulce dedisse 
hora; nunc etiam quam bene dulce darem! 

Sed jam quid faciam? sera tentigine rumpor, 

implerem que utres ter que quater que graves. 

Jam que diu nullum novit mea mentula cunnum, 
effodit que maris viscera nulla diu. 

Illa die tenta est, tenta est et nocte, nec unquam 
decidit; arrectum est nocte die que caput. 

Non puer haec audit, non audit verba puella; 

nemo venit? solitum dextra frequentet opus. 

Pacifici maximi Elegios jocosae. 


XXI. 




AD MENTULAM. 


Mentula, quid surgis? quid vis? quid pallia rumpis? 
Quid non sub nido, sub tunica que lates? 

Quid caput hoc fumat, nebulas que exhalat opacas? 
Quid rubricato vertice tenta tumes? 

Ad pueros iterum, molles que redire puellas 
auderes, multis non satiata malis? 

Ad quas non animus tuus hic descenderet artes? 

Ad quod non traheret te scelus iste furor? 

Jam tibi bis quintus Consul trigesimus extat, 
et jam bis septem lustra peracta vides. 

Tempore jam cunctis solet hoc extincta jacere, 
sed tu plus ferro roboribus que vales. 

Convenit haec juveni stimulos facientibus annis, 
qui que nobis coepit spargere semen agris. 

Carmine non ullo, non ulla cogeris arte, 

non facit hoc passer, nec facit herba salax. 

Et verum est; vitium quod primis nascitur annis, 
hoc solet ad seros saepe venire dies. 

More tuo facis hoc, tuus est qui suscitat usus, 
et gula consuetos poscit habere cibos. 

Ast ego te saturam demens, fessam que putabam, 
et grave te nunquam posse levare caput. 

Nec pudet actorum, cupis ad pejora venire, 
atque mala innumeris accumulare malis. 

Nil tibi quod donem, restat; tu cuncta vorasti, 
quod pater et mater, quod que reliquit avus. 

Quidquid conspicui tota fuit urbe, volebas, 
res que fuit voto nulla negata tuo. 

Et tibi nil renui, dum tu contenta fuisses, 
et pro te nostris est data furca bonis. 

Tu mihi nil unquam peperisti, perfida, lucri: 



ditavit plures mentula tenta viros. 

Non vetulae, viduae ve tibi, mancae ve placebant, 
sed delecta famem non nisi pavit avis. 

Miror quod nimium non sis consumpta per usum, 
quamvis de ferro facta, vel aere, fores. 

Si sapis, et sensu non es deserta, videbo 
effoetae quantus sit tibi stare pudor. 

Quin potius compesce tuos ratione furores, 

te que doma, et fatuo subtrahe calcar equo. 

In que aliud differ tempus, non utile tentas, 
nunc nihil est, aliquid cras tibi forsan erit. 

Dum loquor, istius nulla est clementia vultus; 
usque tumes, vomeres, ejiceres que dapes. 

Expecta, dum molle mihi suppono sedile, 
et sputo, et manibus te saturabo meis. 

Pacifici maximi Elegice jocosae. 


XXII. 

PANIS ET PRIAPI AMORES. 

Ludebat Superos omnes Latonia virgo: 

tam subito insanos et stupet esse Deos, 

et pudet, et quoties tam foedos cernit amores, 
luminibus castas objicit illa manus. 

Nec nisi per noctem superis apparet in oris; 
cernere vix fratrem sustinet illa suum. 

Est irata Deis, magis est irata Deabus, 

increpat illa Deos, sed magis illa Deas. 

Cum nil proficiat, nocturnas vecta per auras, 

Arcadicis praeceps advolat illa jugis. 

Gens prius haec fertur nunquam vidisse Dianam 
unde etiam Luna creditur esse prior. 



Colligit hic Nymphas, quales collegerat olim 
in Cyntho, donec virgo tenella fuit; 

cum quibus ipsa feros arcus, pharetram que sonantem, 
cum quibus et tunicas induit illa breves: 

Parthenios que cita cingens indagine colles 
virgineos armis instruit illa choros. 

Nunc et Maenalio saltus, sacri que Lycaei 

sylvas, horrentes nunc que fatigat agros. 

Cyllenen Pholoen pariter que Erymanthon, et omnes 
Arcadiae montes lustrat agit que feras. 

Alphaei ad valles ruit aut Ladonis ad undas, 
dum Superum coetus, dum fugit illa viros. 

Insontes damae, lepores cervi que cadebant, 
sed nulli pereunt, improba turba, lupi. 

Cum que lupis deessent cervi que ferae que minores, 
innocuae passim dilaniantur oves. 

Pastores illis lugent in montibus omnes, 

Parrhasio que ferunt vota preces que Deo. 

Pan venit, et miserae cupiens succurrere genti, 
incinctae occurrit per juga nota Deae. 

Hanc spectat, cupidos que ab ea non vertit ocellos, 
ardet, et insidias per nemus omne parat. 

Dilectam que novis decorat Syringa cicutis, 
et cantu Nymphis inde placere studet; 

has sequitur, vanos que Deum modulatur amores; 
oblitus populi damna nefanda sui. 

Intereunt pecudes, et rursus Pana precantur 
pastores, lugent, et pia vota novant. 

Sed frustra Arcadicis fumant in montibus arae, 
votis et precibus praevalet acer amor. 

Forte Deam tenuit tunc Artemisia rupes, 

et circum comitum stabat amica cohors: 



ridebant que Deum tenebrosa in valle canentem, 
et cum caprino cornua torva pede. 

Non aliter quam si vicinus rudat asellus, 
instrepat aut multis si caper arboribus. 

Ira Deum vexat, vires stuprum que minatur, 
et vocat agrestes ad sua vota Deos: 

Nymphae diffugiunt: agilis Dea transvolat aequor; 

hac Delon linquens, hac sibi parte Rhodon, 
Ionios Charas que petit, Lydos que propinquos; 

rupes et sylvas invia que antra colit, 
pulcher ubi Endymion venari saepe solebat, 
multa que Dictynnae dona referre suae. 

Cui sylvis fuerant que ferae, catuli que voraces: 

cui pratis nivei mille fuere greges: 
huc venit: et sumpta pastoris imagine, sylvas 
Pan adit, et laetas forcipe tondet oves, 
quo ventura Dea est niveae cupidissima lanae. 

Nec mora, Diva venit, vellera que alba petit: 
promisisse Deus se magnae fingit amicae, 
sylvarum que jocans ulteriora petit: 

6 nimia est superis, nimia est fiducia terris, 
si quis se tutum fors ab amore putat! 

Diva pudicitiae custos, ultrix que severa 
quaerit amatorem caeca per antra suum. 

Hic spelunca fuit rugosis abdita sylvis: 

quae pars naturae, pars erat artis opus. 

Huc vocat ille Deam: praelata que munera monstrat: 

ad sibi monstratas illa cucurrit opes. 

Hos Venus Idalia vidit sublimis ab aede, 
nec quidquam in toto gratius orbe fuit; 
hos que adit, et jungi donec dubitaret uterque, 
his subito officium praestitit illa suum. 



Verus at Endymion solitum petit inscius antrum: 

Diva stupet: vultus Pan capit ipse suos. 

Sic Dea lusa latet: fugiunt per devia Nymphae: 

has agitant Satyri per juga quaeque leves: 
nec fuit in sylvis arbos, nec rupibus antrum, 
sub quo non illic pressa puella foret. 

Audiit hos patria lusus ex urbe Priapus: 

evolat ad laetos impiger ille jocos: 
et volvens animo delusos Lotidis ignes, 
non furto, sed rem viribus ille parat: 
tum Nymphis fustem, Satyris falcem que minatur: 

intremit ingentes utraque turba minas: 
sed cum non possit Nymphas superare sequendo, 
magnam per sylvas quaeritat ille Deam. 

Dedecus hoc metuens, ut erat, sub rupe Diana 
effugit, et bigis fertur ad astra suis. 

Talia cernentes ridebant aethere Divi, 
fabula nec coelo gratior ulla fuit. 

Illa suos medio vultus abscondit Olympo, 
hoc Lunae eclipsim Graecia docta vocat. 

Bartholomarjs Paganellus Prignanus, 

Mutinensis. De imperio cupidinis. Lib. I. 


XXIII. 

FORMICA. 

Dum Venus, et Veneri, positis, Mars gratior, armis, 
gramineo fessus dormit uterque solo; 

irrupit tunicas Divae Lormica latentes, 
et teneras rigido vellicat ore nates. 

Icta Venus clamat: somno Mars excitus arma 
corripit, et nudo nescius ense micat. 


Aspiciens coelo, qui conspicit omnia, Phoebus, 
est ratus in Venerem stringere tela Deum. 

Convocat auxilio Superos. Descendit Olympo 
Jupiter armatus; venit et alma Ceres. 

Territa securo Formica reconditur ano; 

atque iterans morsus, spernit ab arce Deos. 

Flet Venus; educit morsu Formica cruorem, 
viscera purpureo sanguine tincta rubent. 

Quid facient Superi? sunt ignea tela Tonantis 
irrita; Gradivi nil opus ense Dei. 

Ecce Priapus adest. Solus tulit ille salutem: 
apta ministerio mentula sola fuit; 

quam Deus hortorum Veneris dum fixit in anum, 
e culo haerentem traxit ab ore feram. 

Candida quae fuerat, Veneris madefacta cruore, 
mentula purpuream servat in ore notam. 

Sparsa cruore suum mutat Formica colorem; 
hinc rubet, et generi permanet iste color. 

Hinc primum ignotas sedes remeasse Priapus 
fertur, et aversae gaudia foeda Deae. 

Rubra que nunc etiam placidas Formica latebras 
intrat, et immotas non sinit esse nates. 

Joannes Casa. 


XXIV. 

AD PRIAPUM. 

Vix caput attollens, innixus robore pomi, 
suspicit, unde micat Lucifer Oceano, 
et palmas terrae tendens utrasque virenti, 
effundit tremula talia voce Geron: 

Da, pater hortorum, valido me incumbere pene 



conjugis in magnae fertilitatis agrum. 

Da, ruber hortorum custos, viridem que senectam, 
membra que queis juvenem me probet esse Lyca. 

Nam licet ipso animo vigeat vivace libido, 
est mihi cum niveis candida barba comis. 

Jam virtute tua, promptis jam viribus istis, 
naturae vitium, Lampsace, vince, precor. 

Et capias asinum, sacrat quem dextra mdentem 
debilis, at multum firma futura cito. 

Sic tibi sint pueri semper placidae que puellae! 

Sic cadat ante tuos victima multa focos. 

Jo. Bapt. Pigna 


XXV. 

PORTA ANTICA. 


Hic edentulus ore hiulco, et exos, 
tortis crinibus, ante pendulis que 
sinus naribus, et gravedinosis, 
lippo lumine, gibber, oscitator, 
poppizans, bifidus que, lingulax que, 
membranis redimitus involutis, 
edax, carnivorus, libidinosus, 
nativo que madore delibutus, 
et supercilio eminentiore, 
et labris miniatulis notatus, 
quem si pingere forte destinaro, 
exemplo mihi 0qia suggeretur, 
cultor numinis est tui, Priape, 
nostri seminis usque devorator. 


P- 


C(ELIUS Calcagninus 



XXVI. 

PORTA POSTICA. 


Iste crispiculus ore turbinoso, 
rugosa cute, luteo colore, 
praegravis (mihi crede), buccinator, 
colens Cyaneas profunditates, 
cui si crebrius imprimas ligonem, 
ficos proferet uberes colono, 
multis divitias tulit cinaedis. 

Idem. 


XXVII. 

PRIAPUS HERCULES. 


Meos labores praefero laboribus 
magni Herculis, nec vana me putes loqui: 
nam quum leonem magnus ille vicerit, 
ipsi leones plurimos devicimus: 
cunnos olentes, horridos que scilicet 
clavam vorantes, quantacumque stat mihi. 
Aprum subegit alterum ille, aut alterum; 
apros subegi plurimos, et horridos 
senes procaces, perditos libidine, 
setis aprugnis asperos velut sues. 

Cervam fugacem, et aureo cornu inclytam 
et aereo pede assecutus Hercules 
adscripsit inter maxima praeconia: 
ego diebus pene singulis sequor, 
et assequor citos puellarum greges, 
eburneo pede, aureis que crinibus 
pernicitate provocantes Africos. 

Sed nec Caci libidinosis ignibus 



desunt feroces, qui auferant meos greges, 
et hos quidem aversos in obscuros specus, 
quos ipse mox allidam, et opprimam, ut merent. 

Ccelius Calcagninus. 


XXVIII. 

IN IMPUDICUM. 


Nil amas nisi foedum et impudicum; 
nil placet, nisi quicquid incitare 
pruritus queat, et movere lumbos. 

Demum carmina tu soles probare, 
quum scatent natibus que mentulis que. 

Sic Summoenia, sic probat Suburram, 
sic teterrima lustra leno: cunnus 
sic suevit bene olere cunnilingis. 

Ccelius Calcagninus. 


XXIX. 

LUSUS PUELLARUM 


Quum Corynthiacae simul Puellae 
forte dissererent, et incidisset, 
ut fit, quaestio blandula et jocosa, 
quo Penis titulo foret notandus, 
si certo titulo notandus esset: 
prima ex omnibus Illicena dixit 
videri sibi Seminale Membrum. 

At quanto melius, Philaenis inquit, 
Naturae et Genii voces Ligonem! 
Tum natu Telesilla major: Atqui 
ponat quod lubet illa et illa nomen, 



hic unus mihi Clavus est Amoris. 


Idem 


XXX. 

DE PRIAPO. 

Quum vidisset Hylam teneros avellere bulbos, 
sic contra exorta voce Priapus ait: 

Parce meos, fur, parce meos attingere bulbos, 
germinet in media ne nate cepa tibi. 

Idem 


XXXI. 

PRIAPI ADMONITIO IN HORTO BEMBI. 

Tu quicumque meum supplex venerare sacellum, 
disce prius, liceat qua tibi voce loqui. 

Namque ea quae crebro nobis versantur in usu 
digna Priapea duximus esse nota. 

Esto pepon culus, mihi sit colocyntha cinaedus, 
cunnus erit malace, mentula crinos erit. 

Haec sint assuetis signata vocabula rebus, 
sed tunc hortensi non minus apta Deo. 

Ccelius Calcagninus 


XXXII. 

IDEM, RUSTICO. 

Rustice, quid rides indicta vocabula rebus? 

Quid ve putas frustra me posuisse notas? 

Nonne pepon quid sit segmenta impressa fatentur, 



dulce que quod medio nectar ab orbe liquat? 

Dic ubi flos, oro, colocynthae innascitur aureus? 

Dic, rogo, quid malace mollius esse putas? 

Haec si percipies, nosces tu caetera per te; 

si non percipies, Rustice, culpa tua est. 

Me vero proceres naturae numine censent, 
me quoque naturae par puto more loqui. 

Idem. 


XXXIII. 

IN NEVOLUM. 

Vidisti ne unquam piscem, cui versile nomen? 

est Trachus, ut solo nomine notus eat. 

Hunc Veneris quum tangit amor, sibi pellicis uno, 
atque subactoris, tempore munus obit. 

Sic tibi tam longus penis, tam dira libido, 
ut te paedices, Naevole, pene tuo. 

Ccelius Calcagninus. 


XXXIV. 

CHIONE ET STEROPE. 

Admisit Chione Steropen vitraria fabrum: 

ast ubi succubuit, hei mihi frangor, ait. 

Iste levem teneram que gravis rigidus que puellam 
tundit, et incudem me putat esse suam. 

Tum Steropes: Habitare simul non possumus, inquit: 
vitrea vulva tibi, ferrea verpa mihi est. 


Balthazar Bonifacius. 



XXXV. 

SCOPAE. 


Qua purgas thalamum, scopam vis, Phylli, recentem, 
ut cessit longo trita labore vetus. 

Nulla mihi superest, perierunt quotquot habebam. 

Mille per assiduum, Phylli, teruntur opus. 

Est mihi peniculus tantum, si sufficit iste, 

quo conclave tuum tergere, Phylli, queas. 

Balthazar Bonifacius 


XXXVI. 

IN ADULTEROS. 

Dispereat quicumque torum violavit Adulter: 
sim licet usque salax, non ego moechus ero. 

Uxorem ducat Fabius, subigat que coactus, 
ipse volens utar pene libens que meo. 

Permolat uxores alienas Firmicus; inguen 
scortilli veteris mentula nostra fricet. 

Hoc ego sum genio, nec res aliena probatur, 

nec mea; communis res mihi, Galba, placet. 

Nec serimus cuiquam, nec ab ullo nostra seruntur. 

Tam male, Galba, domi, quam foris hircus olet. 

Idem 


XXXVII. 

PRIAPUS INERS. 

Erucas bulbos que vorat Venerem que medelis 
irritare volens inritat Arrigius. 

Pulvino abrotonon subdit: sed testibus haerens 
flaccida rugosis mentula torpet adhuc. 



Herba est qua tacta decies decies que vir una 
luce coire potest, ut Theophrastus ait. 

Hanc apud extremos inventam comparat Indos: 

sed capularis adhuc languet aluta senis. 

Vix unquam a senio semel interfecta revixit 
verpa; cadaveribus nil medicina juvat. 

Balthazar Bonifacius 


XXXVIII. 

ANUS PROCAX. 

Sollicitat juvenem conjux annosa maritum, 
pruritum vetulae qui stomachatus, ait: 

Prolixum Vulpem per terram syrma trahebat; 
monstrabat culum Simia curta glabrum. 

Haec igitur caudae partem quaesivit ab illa, 
quae tamen aversa reppulit aure preces. 

Vult potius mea cauda solum converrere, dixit, 
quam tibi callosas perfricuisse nates. 

Sic mavult mea cauda salax tentigine rumpi, 
quam tibi rugosas explicuisse plicas. 

Idem 


XXXIX. 

NASUTUS. 

Spectanti nasum Toucan, Diodore, videris, 
qui rostrum toto corpore majus habet. 
Crederis ingenti porrecto pene, Sciurus 

qui caudam obtendens, omnia membra tegit. 


Idem 



XL. 

DE PHYLLIDE SAUCIA. 

Isti oculi, o Corydon, tremulo splendore micantes 
nostrum, Phyllis ait, dissecuere jecur. 

Et quoties illos nostris obtutibus offers, 

plaga recmdescit. Tu pius es, fer opem. 

Curatu haud facilis, medica haud sanabilis arte 
plaga, inquit Corydon, lata, profunda, vetus. 

Nec Paean, nec doctus opem Podalyrius aegrae 
ferre potest; animo sed tamen esto bono. 

Qui tulit exitium, poterit quoque ferre salutem, 
ut tollit virus Scorpius ipse suum. 

Vulnera vulneribus magnus sanabat Achilles, 
sanat vulneribus vulnera parvus Amor. 

Quo plagam obtures dabo, Phylli npiamOKCoxov 
nec turunda tibi convenit illa magis. 

Balthazar Bonifacius. 


XLI. 

AD DEAM MENAM. 


Auctor sordida Mena menstruorum 
et praeses Dea, subligacula ista, 
haec sudaria attrita, adesa, et istos 
tibi dedico fasciarum acervos. 

His mensem impia Arachne colligebat, 
inter dum calices libidinosa 
secum me ad Veneris vocat palaestram. 
Ego haec omnia subligata postquam 
amovi trepida manu, repente 
intra viscera mentulam recondo, 



fossas inguinis exterens, cavans que, et 
dolans cominus usque ad umbilicum. 

Nec deferbuit ira, et haec, et illa, 
prius quam novies que septies que 
commingo resupinam, et intuentem 
transversa, atque acie atra et atro ocello; 
cum cunno rabiem impiam resolvens 
imbrem profluvii expuit cruentum 
in pubem que, femur que, coleos que. 

Exit vulnere muto de furenti, 
et caput ruber, et ruber capillos, 
stolatum minio gerens cucullum. 

Arachnem impiam et infidelem! acerba 
quae pestis modo, dulce quod venenum 
mox edit miserum pedem; fabam que 
invasit caries! Et hinc, et inde 
scatet vermibus usque perforata. 

Opem fer, Dea, fascino pedali, 
et marcens vide seminale membrum, 
pro quo istas tibi fascias, et ista 
subligacula do que, dedico que. 

/Elius Julius Crottus. 


XLII. 

TUMULUS ALLICES MERETRICIS. 



Abis, proh dolor! ergo tam repente, 

abis tam propere, heu amantium una 

spes, et delicium unum, et una cura: 

rumpis tam propere, impia, omnium eheu! 

heu! Clotho improba, dirum, atrox que monstrum, 

haec ista aurea licia, aureum illud 

vellus incidis, inde ut urbi amarum 

afferres gemitum: inde ut imbrium amnes 

spectares juvenum ingementum: et alta 

hinc suspiria, et hinc graves querelas? 

At jaces, misera Allice, et tuum atra 

mors pressat caput, haud te amantium alae 

fati surripiunt manu. Interim omnis 

fornix lugeat, et fututor omnis, 

quicquid que undique, ubique, mentularum est. 

Plorate, Oscula blanda, nexa linguis, 

Amplexus que hedera usque nexiores, 
et tenax Amor, et sequax Libido. 

Ite crinibus undequaque passis, 

Mutones nimium licentiosi, 
et tumens Faba, Colei que inertes. 

En vester periit favor, bona ecce 
mors turpi rapuit manu omnium una. 

At quae tam bene mox movere norit 
lascivum que femur, nates que molles! 

Quae mox tam lepide euge, tam affatim, omnem 
intra viscera mentulam recondet? 
seu magis libeat natare, sive 
certis ictibus excavare lumbos? 

At palles, gelida Allice, tibi omnis 
effugit Venus, et Charis recessit. 

Huc, huc currite jam, miselli amantes, 



hoc marmor rigida rigate tensa, 
et vestrae Veneri bonum agminatim 
omen dicite, coleis apertis. 

AElius Julius Crottus. 


XLIII. 

SENEX PRURIENS. 


Tu me candida, tu puella, tu me 
exanguem facis, et teris medullas. 

Quid stas? Quid? cape, tange, perge, tracta, 
Quid cessas, mea? porge mi labella, 
en linguam tibi, da, puella, da mi, 
da mi basia mille, quid moraris? 

Quidnam moestula, muta conticescis? 
et quid mutula, moesta conticescis? 

An moeres, mea vita, corculum que? 
quod non turgidulo resurgat ore, 
quod sit frigida, passula et tenella, 
quod sit mentula languida: at caveto 
posthac ne, mea, ne, puella, ne, ne, 
ne plora, rogo, tange, tange, tracta, 
tracta dulcicula manu, simul que 
apprensa digitis tuis tenellis. 

Haec est, haec manus ista, sunt tui que, 
hi sunt articuli. Venus sed ecce 
cristatum caput arduam que frontem 
attollit mage, perge, tange, tracta. 

Ne cessa, cape, tange, perge, tracta. 

En crescit digitis, tumet manu que, 
jam non passula, non, sed integella est, 
jam non mentula, sed rubens Priapus, 



Hellespontiacus rubens Priapus. 

Dulces articuli, manus tenellae! 
hi sunt, hi digiti, Venus, manus que. 

Haec est, ne dubita, Venus, puella, est. 

At rides? face, porge mi labella; 
ea linguam tibi, lingulam resuge. 

Adsis o propior, tuo que nexa 
amplexu cita, nudulis que coxis, 
nudis inguinibus, genu que nudo 
depone ad tenerum femur, facesse ... 
heu me! me! pereo! miser liquesco!... 
pectus dulcius Attico liquore, 
femur carius Indicis lapillis! 
move candidulas nates, puella. 

Pertracta, mea vita, corculum que, 
pertracta femur usque, et usque, et usque. 
Heu me! me! pereo, fluo, liquesco. 
Pertracta niveum femur, puella. 

Jam non sum meus. Heu! fluo, liquesco!... 
Totus solvor in Atticos liquores; 
jam cessa, mea, jam, rogo, quiesce. 


XLIV. 

AD PRIAPUM. 

Haec liba, hunc bene mentulatum asellum 
tibi Murtia victimat, Priape; 
et raros hedera premens capillos, 
incendit que faces, manu que laetas 
spargit mascula thura per favillas; 
orans ter que, quater que, quinquies que, 


JElius Julius Crottus. 



ne desit sibi Burtias fututor. 

Vorax Murtia et impudica, anus que 
suspirat juvenem mutoniatum. 

Olli pestis amara pedem inertem 
aegris ulceribus subinde inurit; 
et summo ad caput usque coleorum 
marcens pustula multiplex que et atra 
stillat undique et undecumque et usque: 
plangit Murtia mentulam cadentem, 
et nunc oscula dat, manu que mulcet, 
fundens carmina supplici querela: 

O si convaleat priorem in usum, 
cujus inguinibus columna fiam, 
extendar que gradu laborioso, 
et queam latus excavari ad imum, 
tunc esto aureus, aureo que telo 
fures caedito in aureo sacello; 
audi, Dive, preces, face et rogata 
pro nutu modo, Burtiam que asellum 
canae reddito Murtiae roganti. 

Sic nunquam tibi fur puella desit, 
seu puer mage, cui subinde possis 
tento scindere podicem pedali. 


XLV. 

AD PUELLAS IN SUBURBANUM EXPECTATAS. 

Bella Arbuscula, et Ipsithilla bella, 

chara mi utraque et utraque hoc et isto 

charo charior undecunque ocello, 

quae vos tam mora longa, quae mora, inquam, 


AElius Julius Crottus. 



amplexu prohibet meo? Novem horas 
has inter violas rosas que hiantes, 
sublustri, placida, tenella in umbra 
expecto, jam aciem intuendo lassus. 

O dulces animi aestuantis aurae, 
dulces exuviae meae juventae, 
chara Arbuscula, et Ipsithilla chara, 
quae hauritis mihi spiritum ex medullis, 
quae vestris modo spiritum ex labellis 
datis mi invicem et invicem refertis, 
huc, huc, currite, currite, en supinus, 
et potus jaceo, et satur, manu que 
deglubo pedem, et usque ad umbilicum 
commingo femur, undecunque et inde 
pertundens tunicam. Venite bellae, 
bella Arbuscula, et Ipsithilla bella. 
Vobis sesquipedalis ecce vena 
uni cuilibet apparat que et offert 
septem continuas fututiones. 


XLVI. 

AD PRIAPUM. 

Quid est, quid, rogo, Lampsacene Dive, 
ira quid mihi tanta, quid minatur? 

Heri qui fueram superbus Hector, 
nunc sum segnior Hectoris parente. 

En qualis lateri meo puella, 
en qualis mihi prurit Ipsithilla! 

En quae pectora eburna, quae papillae, 
quae statim ad Venerem vocare possent 


JElius Julius Crottus. 



Tithonum, Priamum que Nestorem que 
Iners sum tamen, et Venus quieta est, 
et muto mihi passulus quiescit, 
instar fasciolae, levis que vittae: 
nec tollit caput; at situ senili 
languet frigidulus que lassulus que. 

At non candidula manu, Perylla, 
tractasti satis, et super, tuis que 
apprensum digitis diu implicasti? 

Sed nec dulcia defuere verba, 
at non oscula grata defuere, 
nec lingua humidulis nitens labellis. 
Quin et tu tibi mortuum, Perylla, 
strinxisti in tenerum femur, diu que 
fovisti miserum que coleos que. 

Nec rubro tamen horret in cucullo, 
sed languet magis, ac magis senellus; 
sed stertit tenuis que, lineus que. 

Quare, Lampsaciae Deus catervae, 
vide quid sibi sentiat Perylla: 
vide quid mihi sentiam, Priape, 
jam tristis, piger, impotens, salax que: 
affer suppetias utrique utraque. 

Sic nunquam tibi gracculus cerebrum 
radat unguibus, aut vetusta cornix! 

Sic nexae tibi floreant corollae, 
et semper tibi sit caput revinctum 
narcisso, viola, rosa, ligustro! 



AD PRIAPUM. 


Tela oculis ciet, et praedatur poma Rodolphus, 
dic quonam effugies furta dolos que modo? 

Stat mala et teneris uvas decerpere ramis. 

Nudus tu armato nuda aperis latera.— 

Imponam furi: tergo insidiabor inermi, 
culus et iratum noverit esse Deum. 

Idem. 


XLVIII. 

FRAGMENTUM. 


Rubescit medio Priapus horto 
sepulchrali apio comam revinctus: 
et fures abigit manu salaci. 

JElius Julius Crottus. 


XLIX. 

PRIAPUS. 


Felicem undique, et undequaque, ubique, 
Saturno auspice, gemmeam hinc, et inde 
aetatem aurea saecla quam tulere! 

Hic nudi juvenes, juvenculae que, 
amantes que nums, viri que amantes, 
et senes, et anus catullientes 
nudis corporibus ciere pugnas; 
illic per fora, porticus, theatra, 
illic per que vias, per angiportus, 
trusantes videas et hos et illas 
crissando et ruderando utraque coxa 



per cunni latebras, specus que caecos 
mox recondere fascinum pedale. 

Hic coram patre et omnium corona 
salax filia mentulam fovere 
lascivis digitis, manu que dulci 
blandiri, et premere, et deosculari. 

At nunc deliciae jacent supinae: 
et quicquid petitur magis repostum est, 
negatum ve magis. Pudor recedat; 
matronae que, nurus que, virgines que, 
huc huc currite, quotquot estis, ecce 
vestra ad vota Deus, paratus omnes 
casus deinde suo subire vestros; 
sive Syphilis, aut tumens marisca 
carcinomate tabido, ulceroso 
deformi aut vomica hac, et hac, et illae 
forte obsederit abditos recessus 
squallentis barathri et voraginosi. 

JElius Julius Crottus 


L. 

AD PRIAPUM. 

Floribus halantes hortos, et suavibus herbis 
deliciae domini Roscius ingreditur. 

Si pudor est, late puerum permitte vagari, 
et redeat vestris tutus ab insidiis. 

Pruritum, et venerem in molles exolve cinaedos: 
servandus sanctae Roscius est Cybeli. 


r 


-< 


Idem 



LI. 

PRIAPUS. 


Nigrum mihi quod pectus, et niger vultus, 
colore noctis quod cavae litus cernar, 
non solis ardor, non mihi obfuit coelum. 

Bis mille lustris in paludibus faedis 
latuit cupressus, unde Rusticus marra 
secuit Priapum hanc (ut videtis) in formam. 

Quod vela matris sustinuit ratis Pyrrhae, 

et tot procellas aequorum tulit lignum, 

ventis, et undis huc et huc diu trusum, 

quiete parta, candida sedet pace, 

damnat que votis. Proh! hominum fidem et Divum! 

Metuendus oritur ex olido Deus frusto. 

JElius Julius Crottus 


LII. 

AD PRIAPUM. 


Poeta quidam herniosus et salax, 
cinaedulorum ubique stipatus grege 
nostros per hortos hinc et inde cursitans 
apium, papaver, lilium, thymum, rosam, 
ficus et uvas improba legit manu, 
et omne pedibus atterit ruris decus. 

Quid est, Priape? cur trahi et rapi sinis, 
custos iniquus, et parum fidus, bona 
heri tibi fidentis? Ah! ah! jam scio, 
pathicissimis cirratulis raptus siles. 
Sybaritides poeta perditus tacet. 


Idem 



LIII. 

PRIAPUS. 


Incestum facinus piaculum que 
committo Deus, (haud pudet fateri), 
sed cogor tamen hanc notam subire. 
Turmatim veniunt et hinc, et inde 
obscoenis canibus salaciores 
Vestae (censeo) virgines dicatae: 
hae tota mihi nocte prurientes 
extorquent manibus gravem ligonem, 
atque arvi genialis has, et illas 
mariscas que fricant, dolant que ficus, 
et cunni rabiem terunt voracis. 

Ecce quam macer, exfututus ac sim, 
modo qui petulans obesulus que 
lumbis luxuriabar his et istis. 

Verum, (si pudor est) Deae ministrae, 
aut vos desinite esse tam procaces, 
aut antris uteri cavis receptum est 
quicquid, graminibus malis que succis 
ne saltem jaciatis in latrinas. 


LIV. 

AD BELLINUM. 


Aquilex Priapus iste de quercu aspera 
modo excavatus ac dolatus in Deum, 
in quem jocatus es numeris parum probis, 
haec me rogavit nomine ut scribam suo. 
Poeta semis, ganeo, et tenebrio, 
tribulis coronande, et sterilibus cochleis, 


JElius Julius Crottus. 



quid me canatim versibus mordes tuis? 

Si fors in istas te deduxerit plagas, 
deprensus, affatim hic mihi poenas dabis. 

Haec ista querna, sexquipedalis mentula, 
telum hoc cruentum, terribilem quod me facit, 
tete feriet in puppim; et capulo tenus 
intrabit intra viscera, ut culus fuat 
mox bulga lacera, perforata, sordida. 

Quare monitus huc usque posthac desine 
laedere Priapum versibus malis, eas 
nequando laxo, et exfututo podice, 
poeta pathice, foraminate funditus. 

JElius Julius Crottus 


LV. 

DE PRIAPO. 

Candida praebuerat nudo Romana Luperco 
terga Chloe, zona percutienda levi. 

Nupta, quid, inclamat toto ruber ore Priapus, 
quid facis? iste decet balteus, iste magis. 

Idem 


LVI. 

PALLAS ET PRIAPUS. 

Ingressa est olim Phrygii pomaria regis 

quam peperit gravido Diva Pater capite, 

Hanc videt, hanc niveae custos per vincula pallae 
et capit, et captae voce Priapus ait: 
ingressa es, graderis que meos lasciva per agros, 
nec tituli servas jura, Puella, tace.... 



Vim parat. Illa levi sublata ad sidera dextra, 
praetecta hac jaculo, hac aegide bella ciet. 

Subrisit Deus, et media de parte paratus, 
en, ait, haec mea sunt tela, puella, veni. 

JElius Julius Crottus 


LVII. 

ALLEGORIA. 

Qualis flos violae, seu purpurei hyacinthi 
demittit pressas rore vel imbre comas, 
mox que idem radiis solis tepefactus amici 
attollit multo laetus honore caput; 
talis cum nimia pluvia madefacta jaceret, 
quae viret in pratis menta pusilla meis, 
protinus ut dominae est dextra tepefacta calenti; 

sustulit e niveo caudice laeta caput, 
et, quanta est, sese erexit, solitas que resumpsit 
vires, delicias explicuit que suas. 

Sensit, et heus! inquit ridens domina, haud mihi posthac 
languida, cum tantum haec dextera possit, erit. 

Toscanus 


LVIII. 

CONGRESSUS GALLI CUM DEIOPEIA. 

CENTO VIRGILIANUS. 
Incipe Maenalios mecum, mea Tibia, versus; 
pergite, Pierides, Galli dicamus amores. 

Forte die, tardis ingens ubi flexibus errat 
Mincius, auratus taurino cornua vultu, 
populeas inter frondes lucos que sonantes 



dum canit, et moestum musa solatur amorem, 
longe illi media se se tulit obvia sylva, 
causa mali tanti, pulcherrima Deiopeia. 

Agnovit juvenis divini signa decoris; 
obstupuit primo aspectu, et vox faucibus haesit. 

Ut primum fari potuit, sic incipit ore 
suspirans, imo que trahens a pectore vocem. 

Cara Deum soboles, animo gratissima nostro, 
quam nec longa dies, pietas nec mitigat ulla, 
sola ne perpetua moerens carpere juventa, 
jam matura viro, Veneris nec praemia noris? 

Utere sorte tua, nimium ne crede colori, 
omnia fert aetas; fugit irreparabile tempus. 

Alma, precor, miserere animi non digna ferentis, 
ad te confugio, et supplex tua numina posco. 

Vix ea fatus erat, veluti violaverit ostro 
si quis ebur, tales virgo dabat illa colores: 
dejecit vultum, et demissa voce locuta est: 

Desine me que tuis incendere te que querelis. 

Quam pro me curam geris, hanc, precor, optime, pro me 

deponas; toties jam dedignata maritos, 

mens immota manet, sola contenta Diana: 

certum est in sylvis, inter deserta ferarum 

malle pati, incoeptum frustra submitte furorem.— 

Illum turbat amor magis, aegrescit que medendo. 

Tum quassans caput, haec effudit pectore dicta: 

Degere more ferae quae te dementia adegit? 

Vana superstitio in dumis coluisse Dianam, 
aeternum telorum et virginitatis amorem. 

Tu ne tot incassum fusos patiere labores? 

Quin potius miserere: mori me denique coges. 

Accipe da que fidem, quoniam convenimus ambo.... 



Vis ergo inter nos quid possit uterque vicissim 
experiamur?... 

Et me Phoebus amat; si quid mea carmina possunt, 
semper honos, nomen que tuum, laudes que manebunt. 
Si te nulla movet tantarum gloria rerum, 
huc geminas nunc flecte acies, res aspice nostras. 

Telum immane, manu valida quod forte gerebat 
eripuit mulcens, quo non praestantius ullum 
Europa atque Asia, visu mirabile monstrum, 
horrendum, et cui turpe caput, cui plurima cervix, 
consertum tegmen spinis, prolixa que barba, 
et crurum tenus a mento palearia pendent. 

Tantae molis erat!—Me ne huic confidere monstro?...— 
Tantum effata silet, lacrymas que effudit, et omnem 
implevit clamore locum, et tremefacta refugit, 
improvisum aspris veluti qui sentibus anguem 
pressit humi, retro que pedem cum voce repressit. 

Ille autem pariter cursu telo que secutus, 
siste gradum, quo deinde ruis? quo proripis, inquit? 
nunquam hodie effugies; veniam per tela, per ignes: 
nullae hic insidiae, terram, mare, sydera juro; 
nec vim tela ferunt.—Tereti cervice reflexam 
insequitur, jam jam que manu tenet, et permit hasta, 
Evolat infelix, et, foemineo ululatu, 
scissa comam, moestis late loca questibus implet. 

Ille, quis et me, inquit, miserum et te perdidit error!... 
Sis bonus, o felix que audacibus annue caeptis, 

Nate Dea, pergit, precibus si flecteris ullis: 
ventum ad supremum est, dubiis ne defice rebus; 
verum age, et ultricem pharetra deprome sagittam.— 

Vix haec ediderat, coeli in regione serena 
intonuit laevum, sonat una lethifer arcus: 



nulli visa cito, per que ilia venit arundo, 
pertentat que animos atque ossibus implicat ignem. 
Improbe Amor! cui tanta Deo permissa potestas? 

Non equidem invideo; miror magis. Aspera virgo 
continuit que gradum, subito que accensa furore, 
incipit effari: Sequimur te, sancte Deorum, 
quisquis es; en supplex venio, jam vivite, sylvae. 
Major agit Deus, atque opera ad majora remittit. 

Huc ades, o formose puer, jam tempus agi res; 
do quod vis ... sed res animos incognita turbat: 
quidquid id est, timeo ... hunc, oro, defende furorem. 
Auditis ille haec placido sic reddidit ore: 

Testor, cara, Deos, nihil illo triste recepto: 
carpe manu, namque ipse volens facilis que sequetur. 
Audentes fortuna juvat. Quis talia demens 
abnuat?—Atque animum praesenti pignore firmat. 

His dictis, curae emotae: venerabile donum 
fatalis virgae, monumentum et pignus amoris, 
dulcibus illa quidem illecebris lasciva puella 
miratur que inter que manus et brachia versat; 
expleri mentem nequit, ardescit que tuendo. 

Tum vero exarsit, juveni que arrecta cupido, 
pellis et ad tactum tractanti dura resistit. 

Incipiunt agitata tumescere turpia membra; 
spiritus intus alit, totam que infusa per artus 
mens agitat molem; surgens caput altius effert. 

Ille manum patiens et tanto laetus honore 
stare loco nescit, subita spe fervidus ardet, 
laetitia exultans, et verberat ictibus auras. 

Illa quidem jam dudum arcu contenta parato 
tela tenens, lacrymis oculos suffusa nitentes: 

Desine plura puer, et quod nunc instat, agamus.— 



Cunctantem amplexu molli fovet. Ille repente 
hoc erat, hoc, inquit, votis quod saepe petivi!— 

Sic fatus duplicem ex humeris rejecit amictum, 
pandentem que sinus et tota veste vocantem 
corripit in nodum complexus, et angit inhaerens, 
telum immane manu quatiens, opera omnia rumpit, 
componens manibus que manus, atque oribus ora, 
pectora pectoribus.... Procul, o procul este, profani; 
majus opus moveo.... Direptis crura cothurnis 
dissiluisse ferunt: foribus domus atra revulsis 
panditur, et Caci detecta apparuit ingens 
regia, et ingentem lato dedit ore fenestram: 
sponte sua umbrosae penitus patuere cavernae. 

Hic labor ille domus et inextricabilis error; 
hic spelunca fuit, vasto que immanis hiatu, 
horrida, quam densi complerant undique sentes. 
Intus aquae dulces, mellis coelestia dona. 

Ergo iter incaeptum peragunt, atque oscula figunt, 
nescio qua praeter solitum dulcedine laeti; 
sibila lambebant linguis vibrantibus ora: 
continuo que avidis ubi subdita flamma medullis, 
idem omnes simul ardor agit, pariter que laborem 
sortiti: teneris tepefactus in ossibus humor 
aestuat; et liquido distendunt nectare cellas. 

Tum vero ardentes oculi, atque attractus ab alto 
spiritus auditur gravior, tractim que susurrant 
cum gemitu; subito non vultus, non color unus, 
non comptae mansere comae: moritura puella, 
sanguineam torquens aciem, maculis que trementes 
interfusa genas, delibans oscula, fatur: 

O mihi praeteritos referat si Jupiter annos, 
dum te, care puer, mea sola et sera voluptas, 



complexu teneo, tecum consumerer aevo: 
nunc scio quid sit amor, sanguis meus....— 

Haec ait, et liquidum ambrosiae diffudit odorem, 
atque huic responsum paucis ita rettulit heros: 
Extinxti te me que, soror.—Nec plura locutus, 
dentibus infrendens, flammantia lumina torquens, 
atque hinc atque illinc immania terga resolvit: 
extremos que ciet gemitus: tum lucidus anguis 
concidit, et mistum spumis vomit ore cruorem. 
Hei mihi! qualis erat! quantum mutatus ab illo, 
cervicem inflexam posuit, jacuit que per antrum, 
et frontem obscoenam rugis arat, omnis et una 
dilapsus calor atque immundus olentia sudor 
membra sequebatur: facto que hic fine quievit. 

Desine Maenalios, jam desine, Tibia versus^. 


[2] Vid. Part. prim. pag. 58. 


L/elius Capilupus. 


LIX. 

AD JOANNEM VERONENSEM. 

Membroso tumidum qui formas ore Priapum, 
parce meas labris contemerare genas. 

Quid juvat heu! mundae parcat quod mentula buccae, 
fellator labris si quoque fio tuis? 

Hieronymus Balbus Venetus, episcopus Gurcensis. 


LX. 

IN EUNDEM. 

Quisquis erit solvens Thebana enigmata, dicat, 
qui sine pene viros irrumat ore, quis est? 






Idem. 


-i 


LXI. 

AD FRANCISCUM. 

Tanta tibi laus est inflati et gloria penis, 
cedat ut Arcadii mentula tenta Dei. 

Ille riget ferro, nodosa et durior ulmo; 
ille hasta crescit longior Hectorea. 

Ille suas agitans stillanti rore palaestras, 

Penelopen Veneri mollit et Hyppolytum. 

In senium vergens, Custos membrosus agelli 
te vocat ad partes pene rubente tuas.... 

Sed, puto, respondes, quid vis, pater optime? Fures 
non premere hoc telo, sed soleo elicere. 

Hieronymus Balbus Venetus, episcopus Gurcensis. 


LXII. 

AD NANUM MENTULATUM. 

Parva manus, digiti que breves, et colla minuta, 
et par est tereti gurgulione caput. 

Venter formicae, testudinis ora, genae que, 
et corpus minimo est pumilione minus. 

Sed tamen Hectorea tibi mentula longior hasta 
turget, et inflato vertice semper adest. 

Quam bene commisit solers natura! negavit 
quod reliquis membris, mentula sola tenet. 


Idem. 



LXIII. 

IN PUELLAM PALLESCENTEM. 


Aliba virgo, febri (nam palles) forte laboras? 
Parva potest morbum pellere menta tuum. 


Omnibonus Rigottus. 


LXIV. 

PRIAPUS, PAPYRUS. 

ANAGRAMMA. 

Nostras nolebam chartas monstrare Priapum. 

Quis vitare queat? Nuda Papyrus habet. 


Omnibonus Rigottus. 


LXV. 

DE CUPIDINE. 

Arma rogabat Amor Vulcanum factus inermis; 

cui faber: In matrem dem ne, ait, arma tibi? 

Exagitas etiam tanquam ferus hostis et illam: 

hac Veneri ut parcam conditione dabo.— 

Tunc puer: Illa meo non amplius indiget arcu; 
nuda quidem tractat Martia tela parens. 

Faustus Sab/eus. 


LXVI. 

NYMPHAE ET PRIAPUS. 

Vinctum adducebant Dryades, tumidum que pudenda 
parte Deum hortorum, laetae et Hamadryades. 

Dum festinarent trepidae cecidere, Priapus 



his super irato pene timendus erat. 

Et quum jam liber palmis ad tela paratus 
per medium teneras scindere vellet eas, 
excutiunt, et quae captivum in vincla trahebant, 
vix salva effugiunt virginitate Deum. 

Faustus Sab/eus 


LXVII. 

PRIAPUS, E GIUECO. 

Quid mihi das vitio, nostrum si est inguen apertum? 

Num sua tela Deos tecta tenere vides? 

Intueare Jovis manifestum fulminis ignem; 
nec tibi in occulto est, Ennosigaee, tridens. 

Mars que cruentatum quo fulminat, indicat ensem, 
armigerae et cunctis Pallados hasta patet. 

Aspice inauratis Phoebum gaudere sagittis; 
celatam nec enim Delia fert pharetram. 

Non pudet Alcidem clavam ostentare trinodem, 
nec virgam occultam subdolus Arcas habet. 

Intextos foliis thyrsos et detegit Evan; 

ventilat atque faces imperiosus Amor. 

Hoc insigne meum est, nullum hoc magis utile telum; 
si Superi arma gerunt, numquid inermis ero? 

Idem 


LXVIII. 

DE DRACONE. 


Est Draco formosus juvenis, verum Draco quum sit; 
quonam alium colubrum suscipit ille cavo? 


Idem 



LXIX. 

DIOGENES CYNICUS. 


Diogenes Veneris tactus prurigine, nuptae 
quae fuerat populo, sollicitabat opem. 
Labentis frustra Cynicus (tardabat amica) 

temporis impatiens dextra hymenaea canit. 


Faustus Sabaeus. 


LXX. 

MULIER DECEPTA. 

Naso truncus erat Lepidus, cui Fannia nupsit, 
quid mihi cum naso, Fannia dixit, erit? 

Illum sed postquam truncum videt esse mutone, 
exclamat dicens, quid mihi cum Lepido? 

Ast hic: Cur quereris? truncavi, Fannia, nasum, 
ut de me posset foemina nulla queri. 

Gerardus Dictus. 


LXXI. 

AD SULPICIANUM. 

Te plantare piros delectat, Sulpiciane: 
me plantare viros, Sulpiciane, juvat. 


Idem. 


LXXII. 

PUPPIA. 


Dum prima sese commiscet nocte marito, 



et patitur femini vulnera grata suo, 
conqueritur graviter de parvo Puppia telo, 

o quantum, exclamans, spes mihi vana fuit!— 

Dic, age, cur quereris, vir ait, dulcissima conjux, 
lux mea, quaenam spes sit tibi vana refer.— 

Ast haec respondit: Quoniam te vincit asellus 
quilibet, o soli fata maligna mihi! 

Gerardus Dic/eus. 


LXXIII. 

IN ANUM. 

Huc, huc, Jambi, arripite mi jam mordicus 
anum hanc furenti percitam libidine, 
tentiginosam, catullientem, spurcidam, 
gravedinosam, vietam, olentem, rancidam, 
cadaverosam, fronte rugosa, coma 
cana atque rara, depilatis palpebris, 
glabro supercilio, labellis defluentibus, 
oculis rubentibus, genis lacrymantibus, 
edentulam que (ni duo nigri et sordidi 
dentes supersint) auriculis exsanguibus, 
flaccis que mucco naribus stillantibus, 
rictu saliva undante, tetro anhelitu, 
mammis senecta putridis, praegrandibus, 
araneosis, deciduis, inanibus, 
laxo que ventre, dissipato et fissili, 
cunno ulceroso, verminante podice, 
natibus que macris, aridis et osseis: 
utroque sicco crure, utroque brachio, 
talo, genu que utroque procul extantibus, 
calcaneo que pernionibus gravi: 



ut nil sit aspernabilius, nil tetrius, 
monstrosius que aut nauseabundum magis; 
quam pistor olim, caupo, calo, bajulus 
et institores et lanius, et carnifex, 
et muliones permolebant, et coci, 
ceu prostitutam sellulariam meram; 
nunc nemo jam vult visere, nemo colloqui; 
fastidit unusquisque et habet ludibrio 
anum subante perditam prurigine: 
sed ardet impudens tamen, ardet impudens, 
procax, proterva; nec jam anus, sed mortua, 
utcumque prurit (prurit autem jugiter) 
se postulare ut comprimam, sibi ut arrigam? 
quasi ipse verres, quasi asinus sim, vel canis. 

Abi hinc, abi, anus, in maximam malam crucem: 
abi, scelesta, obscoena, sive vera anus, 
seu terriculum es, seu larva bustuaria. 

Nam si optio mi detur, aedepol magis 
scrofam futuam, quam te, vel asinam, vel canem. 


LXXIV. 

IN PUELLAM 

A sene et ab eunucho dilectam. 


Angelus Politianus. 



Infelix Paolella, procis male functa duobus! 
hic sine pene senex, testibus ille caret. 


Andreas Pauli. 


LXXV. 

IN SAULUM. 

Cum tua te facies et Hebraeum nomina clament, 
cur genus intendis, Saule, negare tuum? 

Testibus id magnis, stulte, infirmare laboras? 

Tolle procul testes: mentula sola probat. 

Franc. Apostolius. 


LXXVI. 

PRIAPUS DISPAR. 

Coelius et Rhesus, Latiae duo lumina terrae 
junguntur parilis foedere amicitiae. 

Nec magis Hopplaeum Dimas, Patroclus Achillem, 
Damonem Pythias, Thesea Pirithous 

dilexit, quam se simul amplexantur, amant que, 
ut nunquam concors sit violata fides. 

Est etiam similis facies, caput, os, animus que, 

ars quoque et incessus, dicta que facta que sunt. 

Scomma, joci, rixae, voces, furor, otia, risus, 
atque simul visam depereunt dominam. 

Finxisset natura duos discrimine nullo, 
ni dispar illis inguinis hasta foret. 


Hieronymus Catena. 



LXXVII. 

MACARONICA, AD FAUSTUM. 


Uxorem multi, multi que tenere putanam, 

hoc equidem nostro tempore, Fauste, solent. 

Sed paucos castam retrovamus degere vitam, 
et raro sancta virginitate frui. 

Scire cupis causam? Largam lascivia stradam, 
virginitas strettam sed tenet ipsa viam. 

Hinc est quod multi campagnam currere largam, 
semita sed pauci currere stretta volunt. 

Magistri Stoppini, (id est, Caesaris Ursini) 

capricia Macaronica. 


LXXVIII. 

DE MULIERUM CAUDA. 

Quid diavol! hanc mundo bellam catavit usanzam, 
gaudeat ut mulier ferre superba eoam? 

Fcemina quaeque suam vult caudam more pavonis 
quae sua sub longo tegmine crura tegat. 

Nullus adhuc vestem, nullus facit, Albe, gonellam 
quae non sit cauda condecorata sua. 

Diligit an tantum pomposam foemina caudam, 
illam quod secum semper habere bramet? 

Quidni? Non patitur mulier sine vivere cauda: 
hanc ante, hanc retro nocte die que gerit. 

Magistri Stoppini, (id est, Casaris Ursini) 

capricia Macaronica. 


LXXIX. 

CLAVIS. 



In die Dominico, gambis dum staret apertis 
supra sedens portam bella Zanina suam; 
eia, superveniens vir dixit, claude botegam; 

haec est nam festo clausa tenenda die. 

Illa sed, hic error, respondit prompta marito, 
est tuus, et solus tu puniendus eris. 

Namque tibi nostram toccat serrare botegam, 
qui elavem portas tempus in omne suam. 

Idem 


LXXX. 

ZINGARA VERAX. 

Zingara jam cupiens quaedam mihi dicere sortem, 
sub qua vita fuit, mortis et hora meae, 
te in fossam, dixit, cascando rumpere collum, 
corpus ibi que tuum fata perire volunt. 

Zingaricas nosco nunc veras esse parolas; 

fossa brevi sponsae nam mihi cunnus erit. 

Idem 


ANONYMA. 

LXXXI. 

FRAGMENTUM SATYRA. 

Cui Titulus : Hiero-Mastix, aut Di vestram fidem. 
Quid quos in vetitum stimulis instigat amoris 
improba vis, adigit que modum transire pudoris? 

Horum annona hominum non est foecundior ulla. 

Permolit ille lupas olido pro fornice stantes, 
perreptat que omnem media de nocte Suburram: 



libertos alius libertinas que supinat. 

Ille super cunnum corruptor palpitat album, 
et matronarum thalamos invadit adulter, 
haeredes que nothos aliena in praedia mittit. 

Ille amat implumem, qui plurimus error, Alexin, 
prae que uno, cunctas Amaryllidas odit, Alexi. 

Bardinus cum jam vitio atque aetate senecta 
cerneret arquatus silices; nec surgeret ulla 
vena salax, manibus tractare trementibus albas 
gaudebat clunes, digito et penetralia verpo 
rimari, lassum que equitem, atque in prona cadentem 
admissum frustra solo pascebat odore. 

Haud impune quidem: nam sic divisus ephebus 
(lanea quod jussit Nemesis) cava tempora fuste 
divisit misero, sparsit que infame cerebrum. 

Quid sene putidius puero? Jovianus amabat 
usque tamen caedi cariosas grandior hillas: 
cum que olim excressent, alias ut saepe, mariscae, 
jam que recisurus Gorgias afforet, ille 
celari cupiens, ut quondam Phasidis ales, 
occuluit caput, et strati se tegmine clepsit. 

At simul ac imi rejecit stragula lecti, 

antiquas que nates et ficos vidit hiantes, 

extemplo medicus ridens ait: at Joviani 

haec pyga est; nosco manuum monumenta mearum. 

Quid memorem sanctis quos non immeiere templis, 
et sacra viticei pudet incestare cubilis? 

Romanos Baptas? Romana Cotyttia? Gallos 
foecundos? Albana sacra, et Quinquatria Flavi! 
Linigeros moechos? templa et lenonia Vaccae 
Niligenae? ventrem caedentes pene Lupercos? 

Pollutas vittas et casta sacraria vittae! 



LXXXII. 

QUESTIO. 


Urbe tot in Veneta scortorum millia cur sint? 

In promptu causa est. Est Venus orta mari. 


LXXXIII. 

DE OCTAVIA FARNESIA 
Miniis habili juncta juveni, sic canit Pasquillus. 

O tu quae nimium juveni male juncta puella es, 
quid facis in solo, nocte silente, throno? 

Ut reor, ipsa doles, quod sit tua messis in herba, 
et cruciat mentem mentula parva tuam. 


LXXXIV. 

FAUNUS AD NYMPHEUM FLUVIUM. 

Quid tibi nobiscum, fluviarum infamia, Nympheu? 

Flecte alio cursus, perniciose, tuos. 

Flecte procul, remove que meo vestigia luco: 
impurum sacra non decet ire via. 

Quantum Bajanas fregit lascivia villas, 

criminis articulus pars que pusilla tui est. 

Huc veniunt mixtae pueris de more puellae, 
in que tuis posita veste natatur aquis. 

Fusibus interea duxisse procacibus horas, 
nequitia que juvat continuare diem: 

cum que libet, mediis passim junguntur in undis; 
lascivum femori conseritur que femur. 

Tu tamen haec pateris, nec te mea numina tangunt, 
ante oculos fieri turpia probra meos. 





Quin etiam si quid specto, et spectare necesse est, 
illi se improbius liberius que petunt. 

Permolitur puero que puer, pacti que vicissim 
obscoenos agitant nostra per ora modos. 

Me que vocans uda media inter suavia lingua, 
crissat ab imposito fixa puella mare. 

At mihi tum mediae saliunt tentigine venae, 
surgit, et in cornu spina recurva suum. 

Omnia sed parvi facerem tamen; hoc mihi magno est, 
hoc dolet, hoc aequa non ego mente fero. 

Adsueti longa cum sint in crimina culpa, 
concubitus fugiunt qualibet arte meos. 

Sive Lycam puerum coepi mollire precando, 
seu tacitus, qua se fert Telesilla, sequor. 

Ille preces non audit amantis, at illa sequentem 
praevolat, et tardum ludit, ut aura, senem. 

Non tu parva meo praebes alimenta furori, 
amnis moeche, et vos insidiosa vada. 

Nam neque nos olidi vincunt pruritibus hirqui, 
nec sum Lampsacio castior ipse Deo. 

Quod si me Cybele curat justissima mater, 

quam penes est bruti fas que nefas que soli, 

invisi latices, fundo pereatis ab imo, 

vos que petant sicci, trajiciant que pedes. 


BELGJE. 

LXXXV. 

DE FLACCO. 


Jejuno Veneris ruit in certamina pene, 
et queritur Flaccus se nihil efficere. 




Douza 


P 




LXXXVI. 

IN CINNAM. 

Cur quoties bipedem te dicere cogor Asellum, 

(cogor enim, cum te, quod sumus, esse putas.) 

Notum, Cinna, negas bipedis tibi nomen aselli? 

Insanis: asinus totus es ipse bipes. 

Hoc cum voce color, quas et nimis arrigis aures, 
hoc mens, hoc Asino mentula digna probat. 

Si tamen ignotum bipedis tibi nomen Aselli est, 
quid mirum? nec enim notus es ipse tibi. 

Douza 


LXXXVII. 

IN ROSILLAM. 


Cum blandam properans mihi salutem 
nuper dicere, mens, Rosilla vellet, 
salve, mentula, voce lapsa dixit: 
risi; risit et illa, me que tantum 
non loquente redarguens ocello, 
quid rides, ait? An quod evolante 
forte mens mihi diminuta voce est? 

At me nil temere scias locutam: 
nam si labra, cor os que grata per se 
diminutio gratiora reddit, 
cur non et mihi jus sit hanc minutam 
vocem reddere, Douza, quae placere 
ulli rite nequit puellularum, 
amica sine diminutione. 



Idem. 


LXXXVIII. 

AD IDAM. 


Te cunnulum quod, Ida, 
nuper meum vocavi, 
hoc si nimis licenter 
dictum tibi videtur, 
me mentulam vicis sim 
voces tuam licebit. 


Douza. 


LXXXIX. 

DE UXORE ET AGRO ARATI. 

Uxor ager que mei steriles visuntur Arati; 
quid mirum? Neuter, quo fodiatur, habet. 


Idem. 


XC. 

JOCUS. 


Belle convenit inter elegantes 
Diones famulas et eruditos 
antiquae Themidis meos sodales. 

Nos jus justitiam que profitemur: 
illae semper amant colunt que rectum. 


Mzema. 



XCI. 

PRIAPUS. 


Dum sua formosis conniveo furta puellis, 
audaci falcem surripit Issa manu. 

Non ea formosis ignoscam furta puellis; 

sed neque formosis adnumeranda venit. 

Ergo, quae dempsit, mihi protinus arma reponat, 
aut alia irati sentiat arma dei. 

Grudius Nicolaius. 


XCII. 

BASIUM. 


Quid vultus removetis hinc pudicos, 
matronae que, puellulae que castae? 
nulla hic furta Deum jocosa canto, 
monstrosas ve libidinum figuras, 
nulla hic carmina mentulata: nulla 
quae non discipulos ad integellos, 
hirsutus legat in scholis magister. 
Inermes cano basiationes, 
castus Aonii chori sacerdos. 

Sed vultus adhibent modo protervos 
matronae que, puellulae que castae, 
ignarae quia forte mentulatum 
verbum diximus, evolante voce. 

Ite hinc, ite procul, molesta turba, 
matronae que, puellulae que turpes. 
Quanto castior est Neaera nostra, 
quae certe sine mentula libellum 
mavult, quam sine mentula poetam? 


Janus Secundus. 



XCIII. 

AD GRAMMATICOS. 


Dicite, Grammatici, cur mascula nomina Cunnus, 
et cur foemineum Mentula nomen habet. 

Sic ego: sic aliquis senior de gente verenda 
rettulit, attollens longa supercilia. 

Mentula foeminei gerit usque negotia sexus; 
inde genus merito vindicat illa sibi. 

Indefessus agit res qui sine fine virorum, 

mascula non temere nomina cunnus habet. 

Janus Secundus. 


XCIV. 

EPITHALAMIUM FESCENNINUM AD PRIAPUM. 


Saltus foeminei bone 
cultor, o Veneris genus, 
qui matres pueras facis, 
qui facis pueros vivos, 
Hellespontie Dive. 
Excitus precibus ratis, 
perge linquere Lampsacum, 
et telum cape, laetus huc, 
huc volens ades et valens, 
Hellespontie Dive. 

Qualis cum Paridis bonae 
cognitus bone foeminae es: 
qualis cum Veneris tuae 
Marspiter coluit agrum, 
Hellespontie Dive. 

Ad lectum dominam trahe, 



vulneris timidam novi, 
ad lectum dominum lace, 
praelii cupidum novi; 

membrosissime Dive. 

Nil sponsus sine te potest, 
quod probent socer et socrus; 
et friget sine te Venus; 
ergo quod cluis hoc sies, 
membrosissime Dive. 

Tu nuptis decus unicum; 
qui tuis careat sacris, 
nullam pacem habeat thoms; 
nulla prolem habeat domus, 

Hellespontie Dive. 

Nupta, quo fugis? hem tibi 
stulta quod cupis, hoc cape, 
et vanos remove metus. 

Namque dulce periculum es, 

Hellespontie Dive. 

Just. LlPSIUS. 


ANONYMA. 

XCV. 

IN BAUDII JACTANTIAM. 

Praevalidum Paphiis que parem se lusibus inquit 
Baudius, ut possit foemina nulla queri. 

Et ramale seni, juveni quod defuit olim; 

arma que Lampsacio suspicienda Deo. 

Sed nequit incanum femoralibus abdere mentum; 
arguit hoc isthic forte latere nihil. 



Asserat haec veri praeco? sed callida solum 
ridet, et hic testes poscit Hyella duos. 


r= 


GERMANI. 

XCVI. 

AD AMICUM. 

Haec tibi poma meo pauper de rure Priapus, 
has tibi servavit, dulcis amice, nuces. 

Nil mihi lascivae reliquum liquere puellae, 
quae nimis huc audax insiliere cohors. 

Non resupina tamen tulit hoc ignavia damnum: 
custodis nocuit strenua virga Dei. 

Euricius Cordus 


XCVII. 

IN MASTURBATOREM. 

Aspicis hunc, Lyce, mendicum, mancum que, brevem que, 
una cui, sed et haec demutilata manus? 

Solus in hac pollex, qui que illi proximus index: 

desecuit reliquos Martius octo chalybs. 

Ne contemne virum; nihil est crudelius illo: 
complures homines perdidit his digitis. 

Euricius Cordus 


XCVIII. 

AD AMCENUM. 


Exutis Monachos vidi saltare cucullis 
inter convivas nuper, Amoene, lupas. 



Nudos dixisses sua reddere sacra Lupercos, 
ni quod pro februa mentula pelle fuit. 


Idem 


XCIX. 

DE MONACHO 

Cui Scrofa (Truye) cognomen. 

Ex alto media suggesto caepit in aede 
plebi sermonem dicere Scrofa suae. 

Cum que Lutheranos ferus inveheretur in hostes, 
fracta pedum strepitu per tabulata ruit: 
subtrusis que togis imam delapsus ad alvum, 
ridiculum nuda pube pependit onus. 

Imposuit falso mendax cognomine frater: 

Arcadicum verres cuspide vicit aprum. 

Euricius Cordus 


C. 

ITYPHALLUS. 


Heus tu, praeteriens viator, heus tu! 
nosti versificem cedo ne Cordum, 
tristem grammaticae scholae magistrum, 
qua turrita foro minatur aedes, 
et grandi tremefacta mugit aere? 

Hic illum sibi nuper emit hortum, 
et jussit sua poma me tueri, 
quo nil munere durius subivi. 

Tot furtum faciunt mihi puellae, 
queis nulli mea tela sunt timori, 
quantumvis miner et luant prehensae: 



imo plus veniunt ob hasce poenas, 
quam quod surripiant. Age, ergo vade 
ipsi dic Domino meo poetae, 
si quid vult reliquum quod inde carpat, 
ut castret faciat que me spadonem, 
et tutam misero ferat quietem; 
aut tanti socium Lupum laboris, 
quamvis rancidulum Senecionem, 
alternis mihi subroget diebus. 

Idem. 


CI. 

AENIGMA. 


Sexus dictio parva foeminini 
sexus me facit esse masculini. 

Lauterbachius. 


CII. 

PANIS, PENIS. 


A Pane, exiguo Penis discrimine distat. 

Cur? Cerere inconstans nam sine friget Amor. 


Dan. Georg. Morhofius. 


ANONYMA. 

CIII. 

DACTYLUS. 


Dactylus antiquus 
non est mulieris amicus. 



Frangitur ut stramen, 
cum venerit ante foramen. 

Nugce venales. 


LUSITANI. 

CIV. 

IN POETAM CINAEDUM. 

Non captare sat est donis tibi, Naevole, draucos? 

non perpetrare est turpia quaeque parum? 
ni miseras pravis obtundis versibus aures, 
ad paedicones quos facis ipse tuos, 
quamvis dissimules, aliena que carmina fingas, 
o quam conveniunt moribus illa tuis! 

Fabula narratur de te, ut tua carmina non sint; 

sed tua sunt: faceret talia nemo alius. 

I, miser, i nunc paedicare mutone pedali; 

quidquid vis facias, dum modo non recites. 

Hermicus Cajardus. 


ANGLI. 

CV. 

IN PORCIAM. 


Displicet in nostro tibi mentula lecta libello; 
vis sine pene librum, non sine pene virum. 


OWENUS. 




CVI. 

AENIGMA. 



Dic quibus hoc animal terrae nascatur in oris, 
masculus est mater cui mulier que pater. 


OWENUS. 


CVII. 

PARONOMASIA. 

Judicat ex mento, non mente puella maritum: 

non mens, at sponsae menta minuta placet. 

Pungi quam pingi mavult Venus improba; semper 
peniculo penem praetulit alma Venus. 

Idem. 


SCOTI. 

CVIII. 

QUID MULIERIBUS PLACEAT. 

Nuper pomiferae arboris sub umbra 
matronae, juvenes, puellulae que, 
lascivarum avidi facetiarum, 
atque aurae cupidi serenioris, 
vitabant rapidos Canis furentis 
ardores: variis simul jocis que 
laeti labile tempus eximebant. 

Hic, ut fit, posita severitate, 
adversam juvenis rogat puellam: 
dic quaenam furiae (malum!) tenebant, 
cum tot nobilium procos haberet, 

Gillam, delicias viro suas ut 
tantis criminibus daret notato, 

Thrasoni sine viribus superbo, 



loquaci cuculo loquaciori, 
qui terris oneri, viris que probro est, 
in quo nil quod ames referre posses: 
rubro sanguine rubriore vultu, 
laesus lumine, rufulo capillo, 
et claudus pede, mente diminuta?— 

Tunc illa ingenio venustiore 
se nobis, ut erat, volens probare, 
heus, inquit, juvenis, resiste paulum, 
non spectat Veneris nimis sacerdos 
os, vultus, habitum, aut comam virilem. 

Sunt haec ludicra, parva sunt, nec ista 
curat Gilla.—Quid ergo?—Nempe mentem 
illam deperit illa diminutam, 
uno nomine mentulam vocamus. 

Thomas Metellanus. 


CIX. 

CYPRIS ANADYOMENE. 

Sive Epithalamium Jani Laureoli, Silesii, et Margarita Philistje, Moravce. 
Sive Pallas bellicosa, seu lavet se Cynthia, 

Coelites videre nudas, non vacat periculo; 

Hespero sed occidente, fas erit Jano meo, 
cui dedisti, Phoebe, laurum ferre pro cognomine, 
fas erit videre divam Margaritem nudulam: 

Margariten inter omnes Moravas pulcherrimam, 

Laelio venustiorem, laeviorem tubere: 

Troio qualis Bubulco Cypris olim apparuit, 
jure candidata pomi, coelitus quod decidit, 
vel Gygi formosa stulti Regis uxor Lydiae. 

Candida cum Margariten exues crocotula, 



stabit illa Gratiarum quarta veluti soror. 

Gratiae sunt usque nudae, nuda et usque Veritas. 

Eva nuda quam togata longe erat decentior, 
exuit que castitatem, quando braccas induit. 

Nempe fucum intaminata forma sprevit tegminis. 
Nuditas ex sanctitate, nata vestis crimine, 
esset ut vilissimarum sordium tectorium; 
ut que naevos, ut que nostri damna velet corporis. 

Nunc tatae sororiantes lacte si stillant notho, 
vestis ampullosa ventris furta celat turgidi. 

Ergo bombyx fila texit, et pecus fert vellera. 

Orbis hic infamis esset, esset absque bestiis. 

Sponse, noris haec, amabo: sponsae vestem detrahas, 
de que collo, de que costis, de que crure virginis, 
queis tenella degravavit membra sartor futilis; 
queis ineptus mollicellas scapulas intexuit, 
hac eclipsi noctilucam sic inumbrans scitulam, 
ne suus feriret illam Phoebus acri cuspide. 

Est inanis ista cura: flamma nescit contegi. 

Quando nudus est Cupido, tunc calescit maxime, 
atque amoris flamma friget, indiget cum pallio. 

Rejice, Margarita, vestes sericas et byssinas, 
Celtiber quae fila nevit, quae que vermis Italus. 

Cuncta fumo pulverabit hic Amoris Mulciber. 

Fumus est latentis ignis proditor certissimus. 

Ipsa nec minus liquesces. Crede, more fulminis 
ignis hauriet medullas, integris ex ossibus 
humidum depascit ille: dura fulmen atterit. 

Quid quod et tonans Cupido est: torsit is cum fulgetra, 
dura quae fuere, plumis molliora senties. 

Lenta fiunt quae rigebant, quae vigebant, languida. 
Cuncta ponit vela navis laeta portus limine. 



Fac, amabo, bella Nais: omne pone carbasum, 
si quidem anchora teneris in sinu Thermaico: 
saepe fluctues licebit, est sinus tutissimus. 

Viderit tamen magister, ne immemor sit antliae; 
Ipsa rimis suevit Argo grandibus fatiscere, 
hauriens neglecta spumas Nerei cujuslibet. 
Caeterum vidisse nudam Cypridem non sufficit, 
hoc patrantis est ocelli ludicrum spectaculum. 
Cura major est fruisci. Cerne frontem Actaeonis, 
cinxit ut Diana curvis cornuum ramalibus: 
maluit pudica Phoebe permoli, quam conspici. 
Lex amoris est perennis: ex amoris partibus 
non meretur ille primam, qui neglexit ultimam, 
atque adulteri cuculi nutrit ora nidulo 
quem suis curruca pullis credit esse proprium. 

Linteum sinus amicum tu tuae cum extorseris, 
ultima cataracta, portae quae pudoris incubat, 
recta tum tibi patebit semita ad victoriam: 
ilicet aditu occupato arcem necesse est dedier. 
Tum tibi Philista cedet gloriosam adoream; 
namque primulo puella perdet in certamine, 
ante quod suis ocellis charius putaverat. 

Perdet hora, cuncta quod custodiit Olympias. 

Hoc tamen se non minorem sentiet dispendio: 
quin suis crescet ruinis, Nilus ut chrysorrhoas, 
amplior sese futura humore foeta spumeo. 

Ah! quid aio? Tute Nilus Delta inundas infimum, 
ut ferat gratas aristas, et tibi cognomines: 
sic que inundas, ut recondat pyramis fastigium. 
Augeas tuam licebit Tethyn unico ostio, 
illa cedet, tu que vinces, et tamen nil auferes, 
miles a praeda cupita commeans inanior: 



tristis ipsis in triumphis; instar et victi magis, 
sicuti fuit secundo Roma bello Punico. 

Dulce certamen medullas intimis e venulis 
fundis agros in feraces foeminae, dum vincitur, 
unde lassitudo membris ex labore nascitur: 
et recedens fert voluptas uda poenitentiam, 
quam talento non emebat pruriens Demosthenes. 

Illa turget, ille maeret: hinc genus mortalium 
sacra Phoenix ut perennat inter ipsa vulnera. 

Haud secus tabescit humor, dum lucerna splendicans 
candidam serit per aedes luminis propaginem: 
sic olivi damna sentit, gnaviter qui lucubrat. 

Hisce nos coagulamur pauculis e guttulis, 
quas caloris vis pudendi coxit in recessibus. 
Penicillus ipse Jovae nos viros delineat; 
serviens natura miscet quos colores repperit, 
lacteum quorum maritus, dat rubentem foemina. 
More telae at si tenellus embryo contexitur, 
inserit subtemen illa, stamen ille contulit. 

Haec Eleusis est reclusis nobilis mysteriis, 
quae non ipsis nosse mystis cuncta fas est sedulis: 
his sacris brevi volentem tu Philisten imbues. 

Sin timens inepta virgo vulneris periculum, 
in thori fano erudiri mordicus refugerit, 
prona linteis recumbens, quam supinam discupis, 
tu cave ne oleum et laborem, dum revellis, perduis: 
nam parum refert, amatae si noteris unguibus; 
crebra militi cicatrix gloria est, non dedecus. 

Hic opus virtute vera est, ut rebellem subjuges. 

Ergo tu Mirmillo fies, illa Retiaria; 

Thraca si sit, tu Sequutor: at caput si Gorgonis 
nudet, harpe tu rigente perforabis aegidem. 



Sic Minerva nec resistat, ne ve virgo Delia; 
sic, puto, subacta Phoebo est Musa mater Orphei. 
Urgeas hastatus usque gannientem inducias, 
nec quiescas, dum columbae more se submiserit, 
et tuo latus sinistrum dextero conjunxerit, 
fiat et Hermaphroditus e duobus unicus, 

Enthea parvi cohaerens glutino Cupidinis, 
pendeas a te que aperta in Hippocrene Pegasus, 
quam tuae solum curavit gratus ictus ungulae. 

Jane, tu timere noli: monstra te non terreant. 

Suave sic in monstra quaevis ex amore vertier. 

Nam redibis in priorem, cum voles, imaginem: 

Ipse rectius Sibylla ducerem te ad inferos, 

Margarita tibi donec Antipus evaderet, 

Arcticas spectaret illa, tu rotas Antarcticas; 
haec secreta si popello fas erat retexere. 

Tu comatus sis Jopas; hanc chelyn si repperis, 
haud novum est tibi canoras temperasse chordulas; 
Phoebus hac te instruxit arte, sicut arte iatrica. 

Sume plectrum, et cantilenam psallito tripallicam, 
in specu qualem Diones personabat Cynthius, 
ad lyram nonae sororis, unde natus Orpheus. 

Dulcior concentus haud est orbium coelestium. 

Aut erit, si mavis, arvum, tu colonus pervigil, 
Hesperum sequens labore, praeiens que Phosphoro. 
Laureas si vis oriri, pange primo thyrsulos, 
pange thyrsulos recessu in hortuli Cupidinis. 

A Diis sunt cuncta nobis empta, sed sudoribus. 

Cur nucem non sponte frangat, esse qui vult nucleum? 
Margaritam nec terebret, quisquis uti cogitat? 


Thomas Rhjedus. 



cx. 

LIGNATOR. 


Rusticus hem cunctos cum congeminaret ad ictus, 
hiberno properans findere ligna foco, 
syllaba quid toties juvet hem geminata laborem 
quaerenti uxori, rettulit ipse.—Juvat: 
nempe simul toto contentis corpore nervis, 
in rimam cuneum fortius ictus agit.— 

Illa memor, Veneris media inter gaudia, telum 
ut penetret magis, hem congeminare jubet.— 

Nil opus est, inquit, nunc hoc conamine, conjux: 
findere te sane nolo, forare volo. 

Georg. Buchananus. 


GALLI. 


CXI. 

VENERI. 



Ventris onus Corydon mediis dum ponit in agris, 
pendula que in viridi gramine membra rubent; 
haec, ut vicina tum forte latebat in herba, 
lubrica jejuno dente Vipera petit: 
quae corpus reliquum accepto ne forte veneno 
inficiant, medici provida cura secat. 

Palpitat infelix succisi more colubri, 

sanguine que adspersam mentula pulsat humum. 

Hanc mutilus Pastor myrti viridantis in umbra 
ponit Acidaliae flens que gemens que Deae. 

Tu, quando vires invito casus ademit, 

parce, Dea, et curis hunc bona solve tuis. 

Sammarthanus. 


CXII. 

MULIER DISERTA. 


Nuper Candidulam meam salutans, 
salve, inquam, mea mens, mei et lepores, 
corculum que meum. Illa tunc disertam 
quum se se cuperet mihi probare, 
salve, inquit, mea mentula! o disertam 
et docto bene foeminam cerebro! 

Nam si dicere corculum solemus, 
cur non dicere mentulam licebit? 

Theodorus Beza. 


CXIII. 

DE BOSSO MILITE. 


E bello rediens monstrat sua vulnera Bossus 



uxori, fractum se que labore dolet. 

Optatae expectans noctis sed gaudia, Bosso 
uxor ait: salva est mentula, Bosse, sat est. 

Jo. Vulteius. 


CXIV. 

AD SUSTRIUM. 

Quod misero dives juncta est tibi Julia, Sustri, 
non facit hoc virtus, mentula longa facit. 


Idem. 


cxv. 

AD JULIAM. 

Illecebris qui te petit et demulcet amoenis, 
aut querulis tentat vincere deliciis, 
hic ne tuo, mea lux, est irretitus amore? 

Divitias ne magis deperit ille tuas? 

Virgo, tibi, formosa, cave: latet anguis in herba.— 

Anguis ni lateat, non ego, dixit, amem. 

Paschasius. 


CXVI. 

AD GALLAM. 

Foeminea uxorem quoties te voce salutat 

Fronto suam poenam, Galla, vocare solet. 

Illum ita masculea poteris tu voce maritum 
grammatice penem dicere, Galla, tuum. 


Idem. 



CXVII. 

SINE PRIAPO NON AMOR. 

Contra versus Apuleianos. 

Nefas amare, si potiri non licet; 
quid solus est Amor, nisi votum impotens, 
nolens voluntas, ardor expers virium, 
ejus que poena, cui negatum jam frui? 

Qui amat, fruatur: hoc Venus, hoc vult Amor. 

Cupido posse cui negat, velle abnegat. 

Res illa amore constat et potentia: 
et velle crux est, ni simul vires sient, 
et posse crux est, ni voluntas urgeat. 

Olli ergo ament qui in lectulo cum virgine 
molli cubantes, membra teneris implicant 
nodis calentia, et procaci palmula 
omnia pererrant proximae Veneris loca, 
et comprimentes osculo dulci labra, 
et hinc et inde commeante lingula, 
et hinc et inde fluctuante Cypride, 
animis utrimque corde crebris pulsibus, 
uno que bina possidente pectora 
aestu, et tenaci conligati glutino, 
amplexibus que arctis adhaerentes, levi 
vulnere puellae molle laxant cingulum 
oculis patrantibus, et cadente spiritu 
in vasa Veneris vim vomentes fervidam; 
alvum rigantes imbre lacteo, sopor 
donec propinquus languidos demulceat 
artus, sepultas suscitans rursum faces. 

Exeste, Galli, vel quibus vim sustulit 
impos senectus: queis potiri non licet, 



nec amare fas est, nosse nec ritus sacros, 
ac nec videre quae imperat nobis Amor, 
dum floret aetas, dum inquies nostras calor 
urit medullas, et Venus Venerem jubet. 

Durand 


CXVIII. 

AD SEMIVIRUM. 

Virgineum laxa frustra femur icis aluta 

semivir, in facilem nec potes ire viam. 

Lorea sed gelido tibi prominet inguine vena, 
nunquam foemineos ausa subire locos: 

quae velut improvisum aspris in sentibus anguem 
presserit, inde retro tota repente fugit. 

Cyaneas nunquam cautes rate vector adires, 
nec tua Scyllaeas puppis iniret aquas. 

Nec valido rueres emotos cardine postes, 
urbs foret hostili si capienda manu, 

mollia qui tenerae perrumpere claustra puellae, 
nec moliri aditum segnis iners que potes. 

Si sapis, hoc rigido tibi pondus inutile ferro 
demete, ut excutias, Castoris instar, onus: 

Pendula ceu Samia sibi desecat inguina testa, 
entheus ad Phrygios qui solet esse modos. 

O pereat misere qui tendi nesciet arcus! 

O pereat tendi fors lyra si qua nequit! 

Laxa quid arma juvant? nutante peculia collo 
quid gestare tibi sic onerosa placet? 

Dede neci, tua sic fueris, sic probra virorum 
ultus, quae fecit pars scelus, illa luat. 


Adrianus Turnebus 



CXIX. 

IN SENEM LASCIVUM. 

Dic mihi, Pythagora, post ultima quid fore mortis 
fata senem qui sit fractus amore, putes?— 

Per Venerem! fiet pulchrum ac laudabile porrum, 
ut viridi cauda est albicula que coma. 

JOANN. GlRARDUS. 


cxx. 

TELUM. 


Puella saxis durior, 
me non amas? volo mori; 
miserrimus finis meae 
vitae laqueus erit mihi: 
aut ab arce praeceps decidam 
in puteum, vel lagunam. 

Non sic fit: at mori lubet 
telo, manu quod altero: 
cui dum incubo, praecordiis 
etiam tuis infigam, ut sic 
mecum simul mortem oppetas. 

Vindicta de te una haec mihi est! 
age, incubo, infigo simul, 
puella saxis durior. 

JOANN. GlRARDUS. 


CXXI. 

ALTERA PENELOPE. 



Solam Penelopen se jurat amore mariti 

Phyllis habere parem, tanta fides thalami est! 

Hanc imitata omnes hominum est experta sagittas; 
nemo viro tendit firmius, hunc deamat. 

Monerius 


CXXII. 

DE PRIAPO. 

Si Deus ille puer moreretur forte Cupido, 

quisnam ejus gereret regna, vel imperium? 

An Mars, bellorum praeses, vel Jupiter ipse, 
qui quatit horrenda fulmina dira manu? 

An Divum interpres, Majae pulcherrima proles? 

Vel qui tetra niger Tartara Pluto regit? 

An florum varie pictorum infusor Apollo, 
vel Bacchus madido blaesulus ore Deus? 

An vero altarum stator Neptunus aquarum, 

Tranquillum ve ciens Aeolus Oceanum? 

Vis tibi dicam? haeres defuncti verus Amoris, 
hortorum custos ipse Priapus erit: 

ille unus si quidem reliquis acceptior, omnes 
foeminea in partes corda volare facit. 

Gilb. Ducherius Vulto 


CXXIII. 

IN QUEMDAM. 

Nasus cum tibi sit mucosus, longus et uncus, 
mentula foemineis et malefida jocis, 
debueras nuptam naso terebrare puellam; 
mungere sic poteras, atque coire simul. 



Guy, de Tours. 


r 


CXXIV. 

IN MISCELLANEA ACCORDII [3] . 

Quidam suavis homo, elegans que mirum 
lippis viderat hunc libellum ocellis: 
mox censor nimium superbus, atra 
expunxit macula sales venustos, 
quod risu fluerent licentiore; 
aures polluerent quod ut pudicas. 

Legis nescius ergo comminacis 
quae marem vetat evirare sexum, 

(formae supplicium indecens decorae) 
hunc castraverat undequaque librum. 

Quae licentia, quae libido, dicam, 
non imponere fibulam jocoso, 
totum excindere sed virum, Priapo! 

Illi quid precer, imprecer ve, quod sit 
juri conveniens et aequitati? 
ut poena artificem suum sequatur, 
ut que langueat exvir, acriores 
cachinnos tolerans: cupivit amens 
ceu languere opus istud eviratum. 


[3] Bigarrures du sieur des Accords. 


Franc. Juretus. 


cxxv. 

PRECES MENTALES. 

Rufus nigellam, simplicem puellulam 
Mentalem, ut aiunt, edocebat Curio 






Precationem, gestiente vertice, 
limis ocellis, ore torvo, gutture 
singultiente, sibilantibus labris, 
frequentibus que basiationibus. 
Mentalem at illa dum precatiunculam 
cupit, capit nil quam salacem mentulam. 
Sic innocentem mandit agnulam lupus. 


S. Certo. 


CXXVI. 

NAIAS SATYRI VICTRIX. 

Forte tenebroso, Veneris secura malignae, 
carpebat somnos Naias male cauta sub antro; 
cum subito e turba Satyrorum prosilit ardens 
Corniger, atque fugas tentantem ac multa gementem 
corripit, et lapsam vesano irrorat amore. 

Spargere tum lacrymis antrum, longo que ululatu, 
et nemora implere, et coelum stellas que vocare. 

Frustra: tunc etenim Satyros bis ter que quater que, 

6 quam degeneres! operam renovare decebat. 

Jam cessant lacrymae, et jam rupes dulce silentem 
mirantur: donec tandem defessus agendo, 
viribus effractus, discedere tentat amator: 

Cui Naias contra assurgens, sic, perfide, abire 
sperasti, nec te pudor arguit, aut timor urget? 

Ergo tam vili pretio compressa recedam? 
infelix! neque fit requies, quin Nympha fugacem 
probris que innumeris coopertum vexet. At ille, 
qualis aper fugiens venantum tela canes que, 
impiger in latebras properat, quaerit que salutem, 
pallens. Riserunt Nymphae Fauni que salaces, 



mansurum que super posuerunt cortice carmen: 

Hic Satyrum Naias victorem victa subegit. 


J. B. Rousseau. 


CXXVII. 

ARETINI CARMINUM 

(Vulgo Sonnets) XV versio latina, distichis expressa, anno 1710. 

PETRO ARETINO. 

Aretine, tuae memorantur ubique figurae: 
nam solet has vulgi dicere lingua tuas, 

et quod scalptoris fieri commune decebat, 
in solum vatem transtulit illa decus. 

Tu versus patrios sub imagine quaque locaras, 
bis septem quos nunc vix reperire datur. 

His ego jacturae parva heu! solatia magnae 
substitui Latio disticha tincta sale, 

hortorum placitura Deo, qui rustica quamvis 
suetus verba loqui, frater Amoris erat. 

I. 

Blanda quidem manus est, mentum quae mulcet amantis; 
blandior ast hujus mentula, dura licet. 

II. 

Cur nequit heu! digito, qui peni, sensus inesse, 
aut cur non peni vis ea, quae digito? 

III. 

Quod te sternat Amans, ne crede, puella, superbum; 
en humerum femori subjicit ipse tuo. 

IV. 

Succumbant tanto ne foemina vir que labori, 
dum timet, ecce preces hic pia fundit anus. 

V. 



Crus dominae laevum dextra sustentat amator, 
altius in foveam sic ratus inguen agi. 

VI. 

Nostin’, quid moneat, quam contemplaris, imago? 
Masturbare, tibi dictitat, aut futue. 

VII. 

Fungetur linguae non tam bene munere verpa, 

Quam verpae fungi munere lingua sciet. 

VIII. 

Tollit amica pedes, huic penem figit amicus: 
spectat, et id spectans serva misella vacat. 

IX. 

Sic, duce natura, primi futuere parentes: 

hos jungebat amor tum puer, artis inops. 

X. 

Spectat heram similis miranti ancilla, putat que, 
vectam more viri dum videt, esse virum. 

XI. 

Viva parat dominae cunnum dum verpa fricare, 
Ancillae cunnum vitrea verpa fricat. 

XII. 

Hic sedet, illa cubat, fit opus, quod proxima cernens, 
artifici futuit se bona nympha manu. 

XIII. 

Vir geminis, uno cur stat pede foemina tantum? 
Paxillus mediam, ne cadat, ecce tenet. 

XIV. 

Masturbatori se cunnus inaniter offert; 
arctior in digitis est mihi cunnus, ait. 

XV. 

Cruribus elatis, porrecto foemina cunno, 
admittit tensum semisupina virum. 



Bernardus Lamonnoye. 


CXXVIII. 

MUSCIPULA. 

Intrarat lectum somno vino que sepultus; 

micturus matulam quaerit utraque manu. 

Muscipulam, matulae vice dum capit ebrius, ejus 
pars est muscipulae capta pudenda dolo. 

Idem. 


CXXIX. 

IN RHODANTIDEM 
Scortum Divionense nobilissimum. 

PARODIA E PHASELO CATULLIANO. 
Rhodantis illa, quam videtis, hospites, 
ait fuisse clarior Philaenide, 
neque ullius salacis impetum natis 
nequisse praeterire, sive cui Venus 
opus foret supina, sive pendula, 
et hoc negat Susonis, Oscarae negat 
negare littus, hortulos ve proximos, 
casas ve, rura, et oppida adjacentia, 
ibi que si qua lusibus vacant loca: 
ubi ista, sicca nunc rosa, antea recens, 
juvenculis petita prurientibus, 
solebat explicare liberos sinus. 

Venusta Belna, Divio venustior, 
tibi haec fuisse, et esse cognitissima 
ait Rhodantis, ultima ex origine 
tuis dedisse dicit in suburbiis, 



tuis vorasse mentulas in angulis, 
et inde, tot per heu! satellitum minas, 
tot heu! pericla, laeva, sive dextera 
vocaret aura, semper insciam metus, 
cuique subdidisse publicum femur; 
neque ulla vota Phallicis Deis negat 
sibi esse facta, cum rediret a lue 
novissima hunc ad usque corporis statum. 

Sed haec fuere: lena nunc bibax rogat 
stipem misella, seque dedicat tibi, 
amice Liber, atque Amica Liberi. 

Bernardus Lamonnoye. 


ANONYMA. 


CXXX. 

SIGNA. 


Noscitur ex pedibus, quantum sit virginis antrum: 
noscitur ex naso, quanta sit hasta viro. 


CXXXI. 

VIR MINGENS. 

Mingere dum properat vir pingui tentus omaso, 
distant que a muro longa pudenda nimis, 
foemina praeteriens objurgat, et, improbe, dixit, 
non coram populo talia ferre pudor?— 

Ille, tace, retulit, nimis es vidisse beata, 

quae mihi tam que diu cernere non licuit. 



CXXXII. 

QUID EST HOMO? 

EX ITALICO. 

Usque puto ac reputo, ac reputanti victa cadit mens, 
vile quod est sputum non nisi penis, homo. 


CXXXIII. 

IN CAULNEAM 141 . 

EX GALLICO. 

Cur modo grande Ducis posuisti, Caulnea, nomen 
et matronali aptum sponte sedile culo?— 

Quod bipedalis inest et cornea cauda Giacco [5] , 
carior et cunnus quod mihi clunibus est. 

[4] Chaulnes. 

[5] Giac. 


CXXXIV. 

IN PRIAPOS ALATOS. 

Alatum merito veteres pinxere Priapum: 
usque fuit verus quippe Priapus Amor. 


cxxxv. 

IN PHALLOS. 

Parcite, crusticolae, lignum ostentare pudendum: 
arbor enim vitae quam bene Phallus erat! 


r 


CXXXVI. 

OENEUS SERPENS. 












Ameus, ut perhibent, quondam morientibus anguis 
praesentem in dira peste ferebat opem. 

At ruber, et rigidus cervice et carneus anguis 
est magis in cunctis certa medela malis. 


CXXXVII. 

SERPENS TENTATOR. 

Quo pellecta Parens malum prior ore momordit, 
ambigitur doctis quis fuit ille draco.— 

Cur oleum et tempus, fatui, sic perditis? Ille 
crassa, torosa, rubens, mentula longa fuit. 


CXXXVIII. 

DE CLAVA HERCULIS. 

Desinite Alcidae, pictores, fingere clavam: 

longe aliud signum debet habere Deus. 
Quinquaginta una subigit dum nocte puellas, 
ingens una olli mentula clava fuit. 


CXXXIX. 

TELUM AMORIS. 

Perfidus incautum nuper me pone sagitta 
laesit Amor, quae imis ossibus acta furit. 

Imo pergit iter, dictu mirabile, telum, 

et mihi ventre foris prominet usque rigens. 

Nec jam sum tantae patiens tentiginis: ergo 

quo vis cumque modo, Gellia, tu fer opem. 





CXL. 

ASELLUS PRIAPI VICTOR. 


Hellespontiaco quod immolatur 
unus prae reliquis Priapo Asellus, 
non id fit quia fascino trabali 
omnes vicerit omnium sagittas, 
draucis que invidiam puellulis que 
urentem pathicis movet salivam. 
Causam longius est opus requiri, 
hoc te noscere quam licet relato. 

Nam cum in belligeros Lyaeus Indos 
agmen capripedum ungula sonante 
secum educeret, orta magna lis est 
inter semideos mero madentes 
quis toto agmine mentulatior sit. 

Stat longe ante alios ovans rigens que 
protento inguine corneo Priapus, 
et quantum aeriis premi cupressis 
per saltus humiles solent myricae, 
tantum fulmineo Dei pudendo 
caudae se se aliae ferunt minores. 

Ecce autem increpitans Dei triumpho 
infert se medio ferox Asellus, 
et palmam vetat asseri immerenti, 
quam pro jure suo reposcit ipse, 
ut qui omni agmine mentulatior sit. 
Collatis igitur duabus hastis, 
Hellespontiaci minor supellex 
Divi prominuit, quod ille probrum 
indignans, Asinum superbientem 
aemulum que Deo furens cecidit. 

Hinc mos invaluit quod immolatur 



unus prae reliquis Priapo Asellus. 


CXLI. 

CALAMUS. 

Hortantem absenti matrona ut casta marito 
scriberet, arguto corripit ore virum.— 

Qui scribam, retulit? Calamum procul abstulit ille, 
in que mea liquor pixide nullus inest. 

FINIS. 

